നഷ്ടവസന്തത്തിന്റെ തപ്തനിശ്വാസമേ! – Koottukari\n9 September 20219September 2021 Krishna R\t0 Comments\tcinema, mallu actor, movie, venu nagavalli, വേണു നാഗവള്ളി\nഅഭിജിത്ത് ആര് നായര് കിടങ്ങൂര്\nമുഷിഞ്ഞ ജുബ്ബയും അലസമായ മുടിയിഴകളും വിഷാദം നിഴലിച്ച കണ്ണുകളുമായി ഒ.എൻ.വിയുടെ വരികളും എൻ.ബി ശ്രീനിവാസന്റെയോ ജോൺസൺ മാഷുടെയോ സംഗീതത്തിൽ സ്ക്രീനിലേക്ക് കുടിയേറിയ ചെറുപ്പക്കാരനെ മലയാളം നെഞ്ചോട് ചേർത്തുപിടിച്ചതിന് കാലം സാക്ഷി.’സുഖമോ ദേവി’യിൽ തുടങ്ങിയ സംവിധാനസപര്യയിലും വേണു നാഗവള്ളി മോശമല്ലാത്ത പേരെഴുതിച്ചേർത്തു.\nഅഗ്നിദേവൻ, ആയിരപ്പറ, കളിപ്പാട്ടം, അയിത്തം, കിഴക്കുണരും പക്ഷി, രക്തസാക്ഷികൾ സിന്ദാബാദ്, ലാൽ സലാം, സർവകലാശാല, ഏയ് ഓട്ടോ തുടങ്ങിയ ചിത്രങ്ങളെല്ലാം അദ്ദേഹത്തിന്റെ സംവിധാനമികവിനു തെളിവുകളാണ്. വേണു നാഗവള്ളിയുടെ തിരക്കഥകളും നിലവാരം പുലർത്തുന്നവയാണ്. അതിലുപരി ശില്പഭദ്രത നിലനിർത്തിക്കൊണ്ട് സീനുകൾ കോർത്തെടുക്കുന്നതിലും വേണു നാടവള്ളി ടച്ചുണ്ട്. തന്റേതന്നെ തിരക്കഥകൾ അദ്ദേഹം സംവിധാനം ചെയ്തു.\nമലയാളി ഹൃദയങ്ങളിൽ കൂടുകൂട്ടിയ വേണു നാഗവള്ളി സ്വന്തം ജീവിതംകൊണ്ട് പണിത ‘സുഖമോ ദേവി’യും ‘സർവകലാശാല’യും പ്രണയത്തിന്റെയും കാമ്പസ്സിന്റെയും മികച്ച ഗൃഹാതുരപാഠങ്ങളാണ്. ‘ലാൽ സലാം’ കമ്മ്യൂണിസ്റ്റ് പ്രസ്ഥാനത്തിന്റെ ഒരു കാലത്തെ നയവ്യതിയാനങ്ങളുടെയും അതു വ്യക്തികളുടെ മനസ്സിൽ സൃഷ്ടിച്ച അനുരണനങ്ങളുടെയും കഥ പറഞ്ഞ ഉജ്ജ്വല വീരഗാഥയും. ‘അഹം’, ‘അർത്ഥം’ എന്നീ തിരക്കഥകൾ മലയാളി മധ്യവർഗ ദാമ്പത്യത്തിന്റെ പ്രതിസന്ധി ആവിഷ്കരിച്ച മലയാളത്തിലെ ഏറ്റവും മികച്ച സിനിമകളും. ‘ഏയ് ഓട്ടോ’യും ‘കിലുക്ക’വും ഉൾപ്പെടെ ജനപ്രീയ നേടിയ തിരക്കഥകളിലൂടെ തനിക്ക് ഹാസ്യവും വഴങ്ങുമെന്ന് അദ്ദേഹം തെളിയിച്ചു. വേണു നാഗവള്ളി എന്ന വിഷാദനായകൻ വിടവാങ്ങിയപ്പോൾ മലയാളസിനിമയ്ക്ക് നഷ്ടമായത് വലിയൊരു ലോകം… വലിയൊരു കാലം…\n← റിയൽമി 8i; വില 13,999 രൂപ മുതൽ ;ഫിച്ചേഴ്സ് അറിയാം\nവീനീത ഇനി സുബ്രഹ്മണ്യന് സ്വന്തം →\nകാലത്തിന്‍റെ ‘നഷ്ട്ട സ്മൃതി’ കവി അയ്യപ്പന്


ജില്ലയിലെ5പോളിങ് ബൂത്തുകളിൽ തിരഞ്ഞെടുപ്പ് നിയന്ത്രിക്കുന്നത് വനിത ഉദ്യോഗസ്ഥർ - truenewsmalayalam.com\nHome / Kerala / ജില്ലയിലെ5പോളിങ് ബൂത്തുകളിൽ തിരഞ്ഞെടുപ്പ് നിയന്ത്രിക്കുന്നത് വനിത ഉദ്യോഗസ്ഥർ\nജില്ലയിലെ5പോളിങ് ബൂത്തുകളിൽ തിരഞ്ഞെടുപ്പ് നിയന്ത്രിക്കുന്നത് വനിത ഉദ്യോഗസ്ഥർ\ntruenewsmalayalam.com March 24, 2021 Kerala\nജില്ലയിലെ5പോളിങ് ബൂത്തുകളിൽ തിരഞ്ഞെടുപ്പ് നിയന്ത്രിക്കുന്നത് വനിത ഉദ്യോഗസ്ഥർ മാത്രം. ജില്ലയിൽ ആദ്യമായിട്ടാണ്5ബൂത്തുകളിൽ സ്ത്രീകൾക്കു മാത്രമായി തിരഞ്ഞെടുപ്പ് ചുമതല നൽകുന്നത്. പ്രിസൈഡിങ് ഓഫിസർമാർ, ബൂത്ത് ലെവൽ ഓഫിസർമാർ, പോളിങ് ഓഫിസർമാർ, പൊലീസ് ഉൾപ്പെടെയുള്ളവർ സ്ത്രീകൾക്കായിരിക്കുമെന്ന് അധികൃതർ അറിയിച്ചു.\nമഞ്ചേശ്വരം–ബൂത്ത് 70– ഉപ്പള ഗവ.ഹയർസെക്കൻഡറി സ്കൂൾ ഈസ്റ്റേൺ ബിൽഡിങ് നോർത്ത് സൈഡ്.\nകാസർകോട്– ബൂത്ത്–139– ഗവ.കോളജ് വിദ്യാനഗർ,താഴത്തെ നിലയിലെ കെമിസ്ട്രി ക്ലാസ് മുറി.\nഉദുമ– ബൂത്ത് 96– കോട്ടിക്കുളം ഗവ.യുപി സ്കൂൾ (നോർത്ത് ബിൽഡിങ് നോർത്ത് ബ്ലോക്ക്)\nകാഞ്ഞങ്ങാട്–ബൂത്ത്–142. ജിഎച്ച്എസ്എസ് ബല്ല, ഈസ്റ്റ് , ചെമ്മട്ടംവയൽ(വെസ്റ്റ് ബിൽഡിങ്)\nതൃക്കരിപ്പൂർ– ബൂത്ത് –6.രാജാസ് ഹയർസെക്കൻഡറി സ്കൂൾ നീലേശ്വരം, ജൂബിലി ഹാൾ(സൗത്ത് ബിൽഡിങ് നോർത്ത് ഭാഗം)\nഈ വനിതകളുടെ കൈകളിൽ കൺട്രോൾ റൂം സുരക്ഷിതം. തിരഞ്ഞെടുപ്പുമായി ബന്ധപ്പെട്ട് കലക്ടറേറ്റിലെ കൺട്രോൾ റൂം നിയന്ത്രിക്കുന്നത് വനിതകൾ. രാവിലെ7മുതൽ വൈകിട്ട്7വരെയാണ് കൺട്രോൾ റൂമിലെ നിയന്ത്രണം സ്ത്രീ ജീവനക്കാരുടെ കൈകളിലൂടെ നീങ്ങുന്നത്. ഹുസൂർ ശിരസ്തദാർ എസ്. ശ്രീജയയുടെ നേതൃത്വത്തിൽ നോഡൽ ഓഫിസർമാരായ എസ്.മുംതാസ് ഹസൻ, സുജാ വർഗീസ് എന്നിവരുടെ സംഘത്തിൽ കെ.എസ്.ശ്രീകല, പി.മമത, പി.സുജ, കെ.പ്രസീത, പി.പത്മാവതി എന്നിവരാണുള്ളത്.പെരുമാറ്റ ചട്ടലംഘനം ഉൾപ്പടെയുള്ള പരാതികളും വോട്ടർ ഹെൽപ് ലൈനുകളുടെ നിയന്ത്രണവും ഫീൽഡ് ഇൻവസ്റ്റിഗേഷൻ ടീമിന്റെ മോണിറ്ററിങ് അടക്കമുള്ള ചുമതലകൾ കൺട്രോൾ റൂമിനാണുള്ളത് തിരഞ്ഞെടുപ്പ് പെരുമാറ്റ ചട്ടലംഘനം സംബന്ധിച്ച പരാതികൾ സ്വീകരിക്കുന്ന സി വിജിൽ ആപ്ലിക്കേഷൻ, 1950 എന്ന ടോൾ ഫ്രീ നമ്പർ, ഹെൽപ് ലൈൻ നമ്പറുകളായ 04994- 255325, 255324 എന്നിവയിലേക്ക് വരുന്ന പരാതികൾ, തിരഞ്ഞെടുപ്പ് സംബന്ധിച്ച സംശയങ്ങൾ എന്നിവയ്ക്ക് കൺട്രോൾ റൂം മുഖേന ഉടൻ മറുപടി ലഭിക്കും.1950 ഹെൽപ് ലൈൻ നമ്പറിൽ നിന്ന് പരാതികളും സംശയനിവാരണത്തിനുമായി ഒട്ടേറെ കോളുകളാണ് ഇവിടേക്ക് ലഭിച്ചത്.സി വിജിലിൽ ലഭിക്കുന്ന പരാതികൾ5മിനിറ്റിനുള്ളിൽ ഫീൽഡ് ഇൻവസ്റ്റിഗേഷൻ ടീമിന് കൈമാറുന്നതും കൺട്രോൾ റൂമിന്റെ ചുമതലയാണ്. 100 മിനിറ്റിനുള്ളിൽ പരാതി പരിഹാരവും ലഭിക്കും. നിയമസഭാ തിരഞ്ഞെടുപ്പുമായി ബന്ധപ്പെട്ട് സി വിജിലിൽ ഇതുവരെ ലഭിച്ച 821 പരാതികളിൽ 785 എണ്ണം പരിഹരിച്ചത്.\nആർ.രേഷ്മ, ജില്ലയിലെ ഏക വനിത സ്ഥാനാർഥി.\nനിയമസഭാ തിരഞ്ഞെടുപ്പിൽ മത്സരിക്കുന്ന ജില്ലയിലെ ഏക വനിത സ്ഥാനാർഥി ബേഡകം കൊല്ലംപണയിലെ ആർ.രേഷ്മയാണ്. അണ്ണാ ഡെമോക്രാറ്റിക് ഹ്യുമൻ റൈറ്റ്സ് പാർട്ടി ഓഫ് ഇന്ത്യയുടെ സംസ്ഥാന വൈസ് പ്രസിഡന്റായ രേഷ്മ സാമൂഹിക പ്രവർത്തകയാണ്. ആദ്യമായിട്ടാണ് നിയമസഭാ തിരഞ്ഞെടുപ്പിൽ മത്സരിക്കുന്നത്. ദലിത് സർവീസ് സൊസൈറ്റി(ഡിഎസ്എസ്)യുടെ ഭാരവാഹിയായിരുന്നു. തിരഞ്ഞെടുപ്പ് പ്രവർത്തനം തുടങ്ങിയെന്നു രേഷ്മ പറഞ്ഞു.\nഏക വനിതാ റിട്ടേണിങ് ഓഫിസർ ഡി.ആർ.മേഘശ്രീ.\n2016 ഐഎഎസ് ബാച്ചുകാരിയായ മേഘശ്രീയുടെ ആദ്യ നിയമസഭാ തിരഞ്ഞെടുപ്പു ഡ്യൂട്ടിയാണ് ഇത്തവണത്തേത്. സബ്കലക്ടറായ ഇവർ കാഞ്ഞങ്ങാട് നിയോജക മണ്ഡലത്തിന്റെ റിട്ടേണിങ് ഓഫിസറാണ്. ജില്ലയിലെ റിട്ടേണിങ് ഓഫിസർമാരിലെ ഏക വനിതയും മേഘശ്രീയാണ്. കർണാടകയിലെ ചിത്രദുർഗ സ്വദേശിനിയാണ്.


Kerala covid updates | സംസ്ഥാനത്ത് ഇന്ന് 11,079 പേർക്ക് കോവിഡ്; 123 മരണം; ആശുപത്രിയിൽ പ്രവേശിപ്പിച്ചവർ 690; രോഗമുക്തി നേടിയവർ 9972; 24 മണിക്കൂറിനിടെ 89,995 സാമ്പിളുകൾ പരിശോധിച്ചു എന്നും ആരോഗ്യമന്ത്രി - MarunadanMalayalee.com\nസംസ്ഥാനത്ത് ഇന്ന് 11,079 പേർക്ക് കോവിഡ്; 123 മരണം; ആശുപത്രിയിൽ പ്രവേശിപ്പിച്ചവർ 690; രോഗമുക്തി നേടിയവർ 9972; 24 മണിക്കൂറിനിടെ 89,995 സാമ്പിളുകൾ പരിശോധിച്ചു എന്നും ആരോഗ്യമന്ത്രി\nOctober 13, 202105:56 PM IST Permalink\nതിരുവനന്തപുരം: കേരളത്തിൽ ഇന്ന് 11,079 പേർക്ക് കോവിഡ്-19 സ്ഥിരീകരിച്ചു. എറണാകുളം 1794, കോഴിക്കോട് 1155, തിരുവനന്തപുരം 1125, തൃശൂർ 1111, കോട്ടയം 925, കൊല്ലം 767, ഇടുക്കി 729, മലപ്പുറം 699, കണ്ണൂർ 554, പത്തനംതിട്ട 547, പാലക്കാട് 530, ആലപ്പുഴ 506, വയനാട് 387, കാസർഗോഡ് 250 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 89,995 സാമ്പിളുകളാണ് പരിശോധിച്ചത്. പ്രതിവാര ഇൻഫെക്ഷൻ പോപ്പുലേഷൻ റേഷ്യോ (ണകജഞ) പത്തിന് മുകളിലുള്ള 158 തദ്ദേശ സ്വയംഭരണ പ്രദേശങ്ങളിലായി 211 വാർഡുകളാണുള്ളത്. ഇവിടെ കർശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 3,39,688 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 3,28,426 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 11,262 പേർ ആശുപത്രികളിലും നിരീക്ഷണത്തിലാണ്. 690 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്.\nനിലവിൽ 97,630 കോവിഡ് കേസുകളിൽ, 10.4 ശതമാനം വ്യക്തികൾ മാത്രമാണ് ആശുപത്രി/ഫീൽഡ് ആശുപത്രികളിൽ പ്രവേശിപ്പിക്കപ്പെട്ടിട്ടുള്ളത്.\nഇന്ന് രോഗം സ്ഥിരീകരിച്ചവരിൽ 53 പേർ സംസ്ഥാനത്തിന് പുറത്ത് നിന്നും വന്നവരാണ്. 10,608 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 360 പേരുടെ സമ്പർക്ക ഉറവിടം വ്യക്തമല്ല. 58 ആരോഗ്യ പ്രവർത്തകർക്കാണ് രോഗം ബാധിച്ചത്.


നിയമസഭയിലെ മൂന്ന് പേർക്കും കെഎസ്ആർടിസി കൊല്ലം ആലപ്പുഴ ഡിപ്പോകളിലെ രണ്ട് ജീവനക്കാർക്കും കൊവിഡ് | Three Legislative assembly staff and two KSRTC staff test covid positive\nThiruvananthapuram, First Published 11, Aug 2020, 9:21 PM\nകെഎസ്ആർടിസിയുടെ കൊല്ലത്തെയും ആലപ്പുഴയിലെയും രോഗികൾക്കും കൊവിഡ് രോഗം സ്ഥിരീകരിച്ചു. കെഎസ്ആർടിസി കൊല്ലം ഡിപ്പോയിൽ ഡ്രൈവർക്കാണ് കൊവിഡ് സ്ഥിരീകരിച്ചത്\nതിരുവനന്തപുരം: സംസ്ഥാന നിയമസഭയിലെ മൂന്ന് ജീവനക്കാർക്ക് കൂടി കൊവിഡ് രോഗം സ്ഥിരീകരിച്ചു. രണ്ട് ഓഫീസ് അറ്റന്റർമാർക്കും ഒരു താത്കാലിക ജീവനക്കാരിക്കുമാണ് രോഗം സ്ഥിരീകരിച്ചത്. ഇതോടെ നിയമസഭയിലെ ജീവനക്കാരിൽ കൊവിഡ് സ്ഥിരീകരിച്ചവരുടെ എണ്ണം ഒൻപതായി.\nകെഎസ്ആർടിസിയുടെ കൊല്ലത്തെയും ആലപ്പുഴയിലെയും രോഗികൾക്കും കൊവിഡ് രോഗം സ്ഥിരീകരിച്ചു. കെഎസ്ആർടിസി കൊല്ലം ഡിപ്പോയിൽ ഡ്രൈവർക്കാണ് കൊവിഡ് സ്ഥിരീകരിച്ചത്. നാളെ ഡിപ്പോ അണുവിമുക്തമാക്കും. സർവീസുകൾ ഒഴിവാക്കില്ലെന്ന് മാനേജ്മെന്റ് വ്യക്തമാക്കിയിട്ടുണ്ട്. ഡിപ്പോയ്ക്കു പുറത്തെ ലിങ്ക് റോഡുകൾ കേന്ദ്രീകരിച്ച് സർവീസ് ഉറപ്പാക്കുമെന്നാണ് അറിയിച്ചിരിക്കുന്നത്.\nകെഎസ്ആർടിസി ആലപ്പുഴ യൂണിറ്റിലെ സൂപ്പർവൈസറി വിഭാഗം ജീവനക്കാരനാണ് കൊവിഡ് സ്ഥിരീകരിച്ചത്. നാളെ ആലപ്പുഴ ഡിപ്പോയിൽ നിന്ന് ബസ് സർവ്വീസുകൾ ഉണ്ടായിരിക്കില്ലെന്ന് മാനേജ്മെന്റ് വ്യക്തമാക്കി. ആലപ്പുഴ വഴി വരുന്ന വാഹനങ്ങൾ മുനിസിപ്പൽ ബസ് സ്റ്റാന്റിൽ നിർത്തി യാത്രക്കാരെ ഇറക്കുകയും കയറ്റുകയും ചെയ്യേണ്ടതാണെന്നും അറിയിപ്പുണ്ട്.\nLast Updated 11, Aug 2020, 9:21 PM\nThree Legislative assembly staff\ntwo KSRTC staff\nകെഎസ്ആർടിസി കൊല്ലം ആലപ്പുഴ\nഡിപ്പോകളിലെ രണ്ട് ജീവനക്കാർക്കും\nനിയമസഭയിലെ മൂന്ന് പേർക്കും


എബനേസര് പി വൈ പി എ യുടെ കണ്‍വന്‍ഷന് സെപ്.3മുതല് – The End Time News\nഐപിസി എബനേസര് പിവൈപിഎ യുടെ ആഭിമുഖ്യത്തില് സെപ്റ്റംബര് 3,4 തിയതികളില് ഷാര്‍ജ വര്‍ഷിപ്പ് സെന്ററിലും5ന് ജബല്‍അലി ക്രൈസ്റ്റ് ചര്‍ച്ചിലും കണ്‍വന്‍ഷനിലും നടത്തപ്പെടുന്നു. സുവിശേഷ പ്രഭാഷകന് പാസ്റ്റര് ബാബു ചെറിയാന് പ്രസംഗിക്കും. ദുബായ് എബനേസര് ക്വയര് ഗാനങ്ങള് ആലപിക്കും. വിശദ വിവരങ്ങള്‍ക്ക് : പാസ്റ്റര് കെ വൈ തോമസ് (050 5246046), പാസ്റ്റര് സാമുവല് ജോണ് (05062488157) ബിനു ജോണ് (050 2727309).\nRelated Topics:ebanezar pypa conventionFeatured


അന്തോണി മാപ്പിള കടമുറി മൊയ്തീൻക്കക്ക് കൊട്ത്തു. എന്ന്ട്ട് മൊയ്തീൻക്കേടേ ബേക്കറീല് പണിക്കാരനായി. അത് പ്രാഞ്ചീസ്ന് അത്തറ ഇഷ്ടായില്ല. ഇന്നാലും അപ്പൻ വീട്ട്ല് വെറ്തേ ഇരിക്കണ്ടല്ലോന്ന് വെച്ച് പ്രാഞ്ചീസ് പോട്ടേന്നാ വച്ച്.\nകുപ്പി പാട്ട തകരം പഴേത് പുത്യേത് ഒക്കെ വിളിച്ച് നടക്കുമ്പോ ചെട്ടിച്ചിത്തള്ളേണ് പ്ർദാന മന്ത്‌രീടെ പോളിച്ച പറേണത്. അവരെ നാട്ട്കാരനാന്ന്. പത്ത് പയിനാറ് ബാഷ പറേന്ന്. ഒര് കഷണ്ടിത്തലേനാ..അത് കടലാസ്സീക്കണ്ട്. ആ രാമേന്ദരസാമി ഡോക്കിട്ടറടെ മോറാണ് നോക്കുമ്പേ.. ചെട്ടിച്ചിത്തള്ളേരേ ബന്തുവാണാവോ ഇഞ്ഞി പ്ർദാന മന്ത്‌രി. ആവില്ല്യ… ആണെങ്ങ്യേ തള്ള ഇബ്ടെ വന്ന് തെണ്ടിത്തിര്ഞ്ഞ് നട്ക്ക്ല്ലാല്ലോ.\nപോളീം ദേവസ്സിം കാശയച്ച് തൊടങ്ങീപ്പന്നെ അന്തോണിമാപ്പ്ള സെലീനക്ക് കല്യാണം നോക്കിയൊടങ്ങി. പതിനെട്ടായിട്ടേള്ളൂന്നും വല്ല കമ്പൂട്ടറ് പടിച്ചാ നല്ലതാന്നും ബില്ലടിക്കാന്നും ഒക്കെ പ്രാഞ്ചീസ് പറഞ്ഞോക്കി. ത്‌ര്‌ശ്ശൂര് വി ന്നാ പി ന്നാ അങ്ങ്നെ പടിപ്പിക്കണ സലണ്ട്ന്നൊക്കെ പറഞ്ഞാലും മാപ്പിള ഒന്നും കേട്ട്ല്ല.\nചെറ്മൻ ചെക്കൂൻറെ കുടീരട്ത്ത് ഇഷ്ടിയപ്പാടത്ത് പണിട്ക്കണ ജേമ്സ് ന്ന് പേര്ള്ള ഒര് ചെക്കൻണ്ട്. അവനെക്കൊണ്ടാ കെട്ടിച്ച് സെലീനേനെ..\nപോത്തെറച്ചീം കപ്പേം ചോറും മീനച്ചാറും ആര്ന്ന് ഉച്ചയ്ക്ക് തിന്നാൻ. സെലീനേം ചെക്കനേം പ്രാഞ്ചീസ് ഓട്ടർഷേല് കൊണ്ടോയി. പിന്നിള്ളോര് ഇഷ്ടിയപ്പാടത്തൂടെ നടന്ന് പോയി..ജേമ്സിൻറെ വീട്ട്ല്ക്ക്..\nചൊക്ളി പോയില്ല. കല്യാണത്ത്ലാകെ ഇഷ്ടം ചോറ് ത് ന്നാനാണ്. ഇഷ്ടിയപ്പാടത്തൂടെ നട്ക്കാൻ വല്ല പ്രാന്ത് ണ്ടാ.ചൊക്ളി വന്നകാലത്ത് ആ പാടം ഇങ്ങ്നെ പച്ചച്ച് കെട്ക്കാര്ന്ന്. മറിയപ്പാറേരേ മോളീക്കേറി നോക്ക്യാലും കാണേര്ന്ന്. നല്ല പച്ചപ്പാര്ന്ന് . പാടത്തൂടെ നടന്ന് ന്നെ തൃശ് ശൂര് വരെ പുവ്വാന്നൊക്കെ ഗോപാലേട്ടനും ദേവുവമ്മേം പറയാറ്ണ്ടാരുന്നു.\nഇപ്പോ പാടല്ല… പച്ചേല്ല.. ഇഷ്ടികപ്പാടാണ്. എന്തോരം ആണങ്ങളും പെണ്ണങ്ങളും ഇണ്ട് പാടത്ത് വെല്യ വെല്യ കുയ്യോളും കുയിച്ച് ഇഷ്ടികേണ്ടാക്കി ചൂള വെക്കണോര്. പെലച്യാമ്പളക്കും ഒര് ഒച്ചീം വിളീണ്.\nവീടോളും എന്തൊരാ കൂടീത്..പേർഷേലാ ദൂഭേലാ പോയൊരോക്കിം വീട് പുതീതാക്കി..അദികം കാശ്ള്ളോര് പുത്യേ വീടന്നെ ഇണ്ടാക്കി…\nഅയിൻറെടക്കീണ് സന്യാസിയോള് വന്ന് പാറോൾടെ മോളില് ഒര് വിരിപ്പൊക്കെ ഇട്ട് ഇര്പ്പായത്. ബാലേന്ദരൻ, സുകുമാഷ്, വാറോട്ട് മനേലെ വല്യതമ്പ്രാൻ, രാമേന്ദരസാമി ഡോക്കിട്ടറ്, തുന്നക്കാരൻ ശങ്കരൻ… എല്ലാരുണ്ട് ഇടയ്ക്ക്ടെ മിണ്ടലാണ് …പാട്ടാണ്.. പാർത്തിക്കലാണ്. ആളോള് പറഞ്ഞനേരം കൊണ്ട് കൂടി വര്ണ്ടാര്ന്നു. നോക്കീപ്പോ എല്ലാ ഇന്തുക്കളും ഇണ്ട്.\nഅയ്യപ്പൻ കുന്ന്, അല്ലെങ്കി വാറോട്ട് മനക്കുന്ന് എന്നന്നെ പറേണം മറിയപ്പാറേടെ പേര് ന്ന് എല്ലരും പറഞ്ഞു. അവടെ ചെറ്യൊര് അയ്യപ്പൻറമ്പലം വേണന്നും തീർച്ചേയി. പിന്നെങ്ങ്ന്യാ മറിയപ്പാറാന്ന് വിളിക്കാ..\nഇപ്പ ആ വഴീക്കോടേ വണ്ടിയോള്ല് പാഞ്ഞു പോണോരക്ക് ഒന്നറീല്ല, അവിടെ അയ്യപ്പൻകുന്ന് ആയീതും കുന്നിൻറെ ചുറ്റാടും മേത്തമ്മാര് ടെ വീടോളും കൊർച്ച് അകലന്ന്യായിട്ട് മേത്തമ്മാര് ടെ വെളുവെളാ തെളങ്ങണ പള്ളി വന്നതും ഇങ്ങ്നേണ്ന്ന്.\nഅയ്യപ്പൻറെ അമ്പലം.അയ്യപ്പൻ കുന്ന് നാലും കൂട്യ വഴീല്. ഇത്തിരി നീങ്ങീട്ട് വെള്ത്ത വല്യ മേത്തൻ പള്ളി… മറിയപ്പാറേല്.\nബസ്സില് പോമ്പ്ളാണ് ചെലോര് ഇന്തുക്കള് അയ്യപ്പൻ കുന്നി എറങ്ങുമ്പോ മേത്തമ്മാര് മറിയപ്പാറേരേ അവടെ എറങ്ങും.\nക്രിസ്ത്യാനിയോള് അയ് വേൻറപ്പറത്ത് പിന്നെ മൊളച്ച് വന്ന കന്യാശ്രീ മടത്തിൻറെ പേരും പറഞ്ഞ് എറങ്ങും.\nപ്രാഞ്ചീസ് പറേണതാണ് തീട്ടം, അപ്പി, കണ്ടി ന്ന് മാറിമാറിപ്പറഞ്ഞാലും കുണ്ടീന്ന് വരണ സാനം ഒന്നന്നേല്ലന്ന്.\nഇന്തുക്കള്ടെ ആ വല്യ മേളം കയിഞ്ഞപ്പളാണ് അറിഞ്ഞേ കൊറെപ്പേര് പോണ്ട്ന്ന് ആ രാമൻ ജനിച്ചോടത്തക്ക്. ആ പഴേ രതം അവടേ വര്ണ്ട്ന്നാ പറേണ്ണ്. അവ്ടെ രാമമ്പലം വെക്കാണ്ട് പറ്റ്ല്ല. അയിന് എല്ലാ വീടോളീന്നും ഇഷ്ടിയേം കൊണ്ടോണ്ട്ന്ന്.\nചൊക്ളി ഒന്നും കൊടത്ത്ല്ല. സുകുമാഷ് വിടോ…പിടിച്ച പിടിക്ക് നൂറുറുപ്പിയ എട്ത്ത്.\nപിന്നെ ചൊക്ളി വിജാരിച്ച്.. ആ പോട്ടേ.. രാമമ്പലത്ത്നല്ലേ. ജക്കുമോന് രാമമ്പലത്ത്ൻറെ അനിഗ്രേം കിട്ടട്ടേന്നും…\nചൊക്ളി (നോവല് – 5)\nഎച്‌മുക്കുട്ടിയുടെ നോവല് ‘ചോക്ലി’ ആരംഭിക്കുന്നു


ആമസോണ് കാടുകള് കത്തുന്നു; ചാമ്പലാകുന്നത് ഭൂമിയുടെ 'ശ്വാസകോശം' | Amazon Rainforest Burning ataRecord Rate| Brazil| Wild fire\nആമസോണ് കാടുകള് കത്തുന്നു; ചാമ്പലാകുന്നത് ഭൂമിയുടെ 'ശ്വാസകോശം'\nAug 22, 2019, 03:34 PM IST\nകാട്ടുതീയുടെ ഫലമായി അന്തരീക്ഷത്തിലുയര്‍ന്ന രൂക്ഷമായ പുകപടലങ്ങള് പല പ്രദേശങ്ങളെയും വലയംചെയ്തിരിക്കുകയാണ്. സാവോ പോളോ അടക്കമുള്ള നഗരങ്ങളില് നട്ടുച്ചയ്ക്കു പോലും രാത്രിയുടെ പ്രതീതിയാണെന്നാണ് റിപ്പോര്‍ട്ടുകള്.\nImage: twitter @BloggerMd\nലോകത്തിലെ ഏറ്റവും വലിയ മഴക്കാടായ ആമസോണ് വനങ്ങളില് അടിക്കടിയുണ്ടാകുന്ന കാട്ടുതീ ലോകത്തിന്റെ പരിസ്ഥിതി സംതുലനത്തിന് ഗുരുതരമായ ഭീഷണിയുയര്‍ത്തുന്നു. ചരിത്രത്തിലെ ഏറ്റവും വലിയ കാട്ടുതീയില് കാട് കത്തിയമരുകയാണ്. കാട്ടുതീ മൂലം ബ്രസീലിലെ ആമസോണാസ് സംസ്ഥാനത്ത് അടിയന്തിരാവസ്ഥ പ്രഖ്യാപിച്ചതായാണ് ഏറ്റവും പുതിയ വാര്‍ത്ത.\n2019 ജനുവരി മുതല് ഓഗസ്റ്റ് വരെയുള്ള കാലയളവില് ആമസോണ് മഴക്കാടുകളില് 74,155 തവണ കാട്ടുതീ റിപ്പോര്‍ട്ട് ചെയ്യപ്പെട്ടതായി ബ്രസീലിന്റെ നാഷണല് ഇന്‍സ്റ്റിറ്റ്യൂട്ട് ഫോര് സ്‌പേസ് റിസേര്‍ച്ച് വ്യക്തമാക്കുന്നു. പലപ്പോഴും പുറംലോകം അറിയാതെ ദിവസങ്ങളോളം കാട് കത്തിക്കൊണ്ടിരുന്നതായും പഠനം പറയുന്നു. കഴിഞ്ഞ ഒരാഴ്ച മാത്രം 9,500ല് അധികം കാട്ടുതീ ഉണ്ടായതായാണ് ഉപഗ്രഹ ചിത്രങ്ങള് വ്യക്തമാക്കുന്നത്.\nകഴിഞ്ഞ വര്‍ഷത്തേക്കാള് 85 ശതമാനം അധികം കാട്ടുതീയാണ് ഈ വര്‍ഷം ഉണ്ടായത്. എല് നിനോ പ്രതിഭാസവുമായി ബന്ധപ്പെട്ട് കടുത്ത വരള്‍ച്ചയാണ് ഈ വര്‍ഷം ആമസോണ് കാടുകളടക്കമുള്ള മേഖലയില് അനുഭവപ്പെട്ടത്. വരണ്ട കാലവസ്ഥ കാട്ടുതീ ഉണ്ടാവുന്നതിനും വ്യാപകമായി പടരുന്നതിനും അനുയോജ്യമായ കാലാവസ്ഥയൊരുക്കുന്നു. എന്നാല് അറിഞ്ഞോ അറിയാതെയോ മനുഷ്യന്റെ ഇടപടലാണ് തീ രൂപപ്പെടുന്നതിന് ഇടയാക്കുന്നതെന്നും ഗവേഷകനായ ആല്‍ബെര്‍ട്ടോ സെറ്റ്‌സെര് പറയുന്നു.\nഇരുട്ടിലായ സാവോ പോളോ നഗരം. Image: @shannongsims\nകാട്ടുതീയുടെ ഫലമായി അന്തരീക്ഷത്തിലുയര്‍ന്ന രൂക്ഷമായ പുകപടലങ്ങള് പല പ്രദേശങ്ങളെയും വലയംചെയ്തിരിക്കുകയാണ്. സാവോ പോളോ അടക്കമുള്ള നഗരങ്ങളില് നട്ടുച്ചയ്ക്കു പോലും രാത്രിയുടെ പ്രതീതിയാണെന്നാണ് റിപ്പോര്‍ട്ടുകള്. നഗരത്തില് കറുത്ത പുക മൂടിയിരിക്കുന്നതിനാല് സൂര്യപ്രകാശം എത്തിച്ചേരാത്തതാണ് ഈ സാഹചര്യമുണ്ടാക്കുന്നത്. അന്തരീക്ഷത്തില് പുകപടലങ്ങള് രൂക്ഷമായതിനാല് മഴ പെയ്യുമ്പോള് കറുത്ത നിറത്തിലുള്ള വെള്ളമാണ് ഭൂമിയിലെത്തുന്നത്.\nമേഖലയില് കാര്‍ബണ് മോണോക്‌സൈഡ് വലിയ തോതില് വര്‍ധിച്ചതായി യൂറോപ്യന് യൂണിയന്റെ കീഴിലുള്ള കോപര്‍നിക്ക്‌സ് ക്ലൈമറ്റ് ചേഞ്ച് സെര്‍വീസ് എന്ന സംഘടന വ്യക്തമാക്കുന്നു. കൂടാതെ കാര്‍ബണ് ഡൈയോക്‌സൈഡും വലിയ തോതില് പുറന്തള്ളുന്നുണ്ട്. ഇതെല്ലാം ചേര്‍ന്ന് മനുഷ്യനടക്കമുള്ള ജീവജാലങ്ങളുടെ ആരോഗ്യത്തിന് വലിയ ഭീഷണിയുയര്‍ത്തുന്നു. കൂടാതെ ആഗോള താപനം രൂക്ഷമാക്കുന്നതില് ഇത് വലിയ പങ്കുവഹിക്കുമെന്നും ഗവേഷകര് ഭയപ്പെടുന്നു.\nഭൂമിയിലെ ഏറ്റവും സമ്പന്നമായ ജൈവവൈവിധ്യം നിലനില്‍ക്കുന്ന മേഖലയാണ് ആമസോണ് മഴക്കാടുകള്. ബൊളീവിയ, ബ്രസീല്, കൊളംബിയ, ഇക്വഡോര്, ഫ്രഞ്ച് ഗയാന, ഗയാന, പെറു, സുരിനേം, വെനിസ്വേല എന്നീ രാജ്യങ്ങളിലായാണ് ഈ വനമേഖല പരന്നുകിടക്കുന്നത്. ഇതിന്റെ 60 ശതമാനവും ബ്രസീലിലാണ്.\nമൊത്തം 55 ലക്ഷം ചതുരശ്ര കിലോമീറ്റര് വിസ്തൃതിയാണ് ആമസോണ് വനമേഖലയ്ക്കുള്ളത്. വലിയതോതില് കാര്‍ബണ് ഡൈയോക്‌സൈഡ് വലിച്ചെടുത്ത്, ഭൂമിയുടെ അന്തരീക്ഷത്തിലെ ആകെ ഓക്സിജന്‍റെ 20 ശതമാനവും പുറത്തുവിടുന്നുണ്ട് ആമസോണ് മഴക്കാടുകള്. അതുകൊണ്ടുതന്നെ ഭൂമിയുടെ ശ്വാസകോശം എന്നാണ് ആമസോണ് മഴക്കാടുകള് റിയപ്പെടുന്നത്. ആഗോള താപനത്തിന്റെ രൂക്ഷത കുറയ്ക്കുന്നതില് ഈ വനമേഖലയ്ക്ക് വലിയ പങ്കുള്ളതായി ഗവേഷകര് ചൂണ്ടിക്കാട്ടുന്നു.\nഭൂമിയുടെ സമൃദ്ധമായ വനസമ്പത്താണ് ഇപ്പോള് കാട്ടുതീയില് കത്തിയെരിഞ്ഞുകൊണ്ടിരിക്കുന്നത്. അപൂര്‍വമായ സസ്യങ്ങളും വൃക്ഷങ്ങളുമെല്ലാം കാട്ടുതീയ്ക്ക് ഇരയായിക്കൊണ്ടിരിക്കുന്നു. വിവിധങ്ങളായ ലക്ഷക്കണക്കിന് കാട്ടുമൃഗങ്ങളെയാണ് കാട്ടുതീ കവര്‍ന്നെടുത്തത്. നാശനഷ്ടങ്ങളുടെ ഇപ്പോള് പുറത്തുവരുന്ന റിപ്പോര്‍ട്ടുകളും ചിത്രങ്ങളും ആരെയും ഞെട്ടിക്കുന്നതാണ്.\nമനുഷ്യനിര്‍മിതമായ ദുരന്തമാണ് ഇപ്പോള് ആമസോണ് മഴക്കാടുകള് നേരിടുന്നതെന്നാണ് ഒരു വിഭാഗം ഗവേഷകര് പറയുന്നത്. കൃഷി ആവശ്യങ്ങള്‍ക്കും കന്നുകാലി വളര്‍ത്തലിനും മറ്റുമായി ഈ വനമേഖല വലിയതോതില് നശീകരണങ്ങള്‍ക്കും മറ്റ് മനുഷ്യ ഇടപെടലുകള്‍ക്കും വിധേയമായിക്കൊണ്ടിരിക്കുകയാണ്. അതു കൂടാതെയാണ് മനഃപൂര്‍വമോ അല്ലാതെയോ ഉള്ള കാട്ടുതീ. അനിയന്ത്രിതമായ കാട്ടുതീ വലിയ കാലാവസ്ഥാ വ്യതിയാനത്തിന് ഇടയാക്കുമെന്നാണ് ഗവേഷകര് മുന്നറിയിപ്പു നല്‍കുന്നത്. ബ്രസീല് സര്‍ക്കാരിന്റെ ഭൂവിനിയോഗ നയങ്ങള് സംബന്ധിച്ച് കടുത്ത വിമര്‍ശനങ്ങള്‍ക്കും ഇത് വഴിതെളിച്ചിട്ടുണ്ട്.\nഅതേസമയം, സന്നദ്ധ സംഘടനകള് മനഃപൂര്‍വം ആമസോണ് കാടുകള്‍ക്ക് തീയിടുകയാണെന്നാണ് ബ്രസീല് പ്രസിഡന്റ് ബൊല്‍സോനാരോ പറയുന്നത്. ആമസോണ് കാടുകളില് ഖനനവും കൃഷിയും വ്യാപിപ്പിക്കുന്നതിനുള്ള ശ്രമങ്ങള്‍ക്ക് തുരങ്കംവെക്കാനും തന്റെ പ്രതിച്ഛായ നശിപ്പിക്കുന്നതിനുമാണ് ഇങ്ങനെ ചെയ്യുന്നതെന്നും അദ്ദേഹം ആരോപിക്കുന്നു.\nകാട് കത്തിയെരിഞ്ഞുകൊണ്ടിരിക്കുമ്പോള് ബൊല്‍സോനാരോ നടത്തുന്ന അസംബന്ധ പ്രസ്താവനയ്‌ക്കെതിരെ രൂക്ഷമായ പ്രതികരണങ്ങളാണ് ലോകമെമ്പാടുമുള്ള പരിസ്ഥിതി പ്രേമികളില്‍നിന്ന് ഉയരുന്നത്. മണ്ടത്തരം വിളമ്പുന്നതിനു പകരം ഭൂമിയുടെ ജീവനാഡിയായ ആമസോണ് കാടുകള് സംരക്ഷിക്കുന്നതിനുള്ള സത്വര നടപടിയാണ് പ്രസിഡന്റ് സ്വീകരിക്കേണ്ടതെന്നും അവര് ആവശ്യപ്പെടുന്നു.\nContent Highlights: Amazon Rainforest Burning ataRecord Rate, Brazil, Wild fire\nഅംഗോളയിലെ കാട്ടുതീ ആമസോണിലേതിനെക്കാള് തീവ്രമെന്ന് ഇന്ത്യന് സ്ഥാനപതി ശ്രീകുമാര് മേനോന്\nആമസോൺ മാത്രമല്ല ആഫ്രിക്കയിലെ മഴക്കാടുകളും കത്തിയെരിയുന്നു


ജിഷ്ണുവിെൻറ മരണം: പ്രതിഷേധ മാർച്ചിൽ അക്രമം; കോളജ് അടിച്ചു തകർത്തു | jishnu's murder | Madhyamam\ndate_range9Jan 2017 1:23 PM GMT\nജിഷ്ണുവിെൻറ മരണം: പ്രതിഷേധ മാർച്ചിൽ അക്രമം; കോളജ് അടിച്ചു തകർത്തു\nലാത്തിച്ചാര്‍ജിലും കല്ളേറിലും പൊലീസുകാര്‍ക്കും സമരക്കാര്‍ക്കും പരിക്ക്\nതിരുവില്വാമല (തൃശൂര്): പാമ്പാടി നെഹ്റു കോളജ് വിദ്യാര്‍ഥിയുടെ ദുരൂഹമരണത്തില് വിദ്യാര്‍ഥി സംഘടനകളുടെ പ്രതിഷേധം ആളിക്കത്തി. കോളജും അനുബന്ധ സ്ഥാപനങ്ങളും വിദ്യാര്‍ഥികള് തല്ലിത്തകര്‍ത്തു. പൊലീസ് ലാത്തിച്ചാര്‍ജില് പ്രതിഷേധക്കാര്‍ക്കും കല്ളേറില് ഏതാനും പൊലീസുകാര്‍ക്കും പരിക്കേറ്റു.\nയുദ്ധസമാനമായ അന്തരീക്ഷമായിരുന്നു ഇന്നലെ ഉച്ചവരെ കോളജിന് മുന്‍വശത്ത്. എസ്.എഫ്.ഐ പ്രവര്‍ത്തകര് കോളജ് അടിച്ചുതകര്‍ത്തു. കെ.എസ്.യുവിന്‍െറ നേതൃത്വത്തില് കോളജ് ഗേറ്റിന് മുന്നിലെ എ.ടി.എം കൗണ്ടര്, സെക്യൂരിറ്റി കാബിന്, കുന്നംകുളം ഡിവൈ.എസ്.പിയുടെ ജീപ്പിന്‍െറ ചില്ല് എന്നിവയും തകര്‍ത്തു.\nരാവിലെ പത്തരയോടെ എ.ബി.വി.പി, യുവമോര്‍ച്ച പ്രവര്‍ത്തകരാണ് ആദ്യം പ്രതിഷേധവുമായി എത്തിയത്. അവരെ ഗേറ്റില് പൊലീസ് തടഞ്ഞു. ജിഷ്ണുവിനെ ആത്മഹത്യയിലേക്ക് നയിച്ച അധ്യാപകനും മാനേജ്മെന്‍റ് അധികൃതര്‍ക്കുമെതിരെ കൊലക്കുറ്റത്തിന് കേസെടുക്കണമെന്ന് ആവശ്യപ്പെട്ട് പ്രതിഷേധവുമായത്തെിയ വിദ്യാര്‍ഥികള് മുദ്രാവാക്യം മുഴക്കി. പിന്നീട് കെ.എസ്.യു പ്രവര്‍ത്തകര്, പൊലീസ് വലയം ഭേദിച്ച് കോളജിന് മുന്നിലെ എ.ടി.എം. കൗണ്ടറും പൊലീസ് ജീപ്പും തകര്‍ത്തു. ഇവരെ പൊലീസ് ലാത്തിവീശിയോടിച്ചു.\nഎം.എസ്.എഫ് പ്രവര്‍ത്തകരെയും പൊലീസ് തടഞ്ഞു. എസ്.എഫ്.ഐ പ്രവര്‍ത്തകര് എത്തിയതോടെ രംഗം മാറി. കല്ളേറില് പൊലീസ് ചിതറി. ഇതോടെ ഒരു സംഘം കോളജ് ഗേറ്റ് കടന്ന് ഉള്ളില് കയറി കണ്ണില് കണ്ടതെല്ലാം തകര്‍ത്തു. ഗേറ്റിന് മുന്നില് സ്ഥാപിച്ച ബോര്‍ഡിന് തീയിട്ടു. ഓഫിസിന് മുന്നിലെ ഫര്‍ണിച്ചറും ഉള്ളിലെ ഫയലുകളും എടുത്തെറിഞ്ഞു. കാന്‍റീനിലത്തെിയ പ്രതിഷേധക്കാര് ഫര്‍ണിച്ചറുകളും പ്ളേറ്റുകളും തകര്‍ത്തു. പ്രധാന ഓഫിസിന്‍െറ വാതില് പൊളിക്കാന് ശ്രമിച്ചെങ്കിലും നടന്നില്ല. പിന്നീട് ഫാര്‍മസി ബ്ളോക്കിലെ ക്ളാസുമുറികളുടെ ജനാലകള് തകര്‍ത്തു.\nകലുഷിത രംഗങ്ങള് 10 മിനിറ്റോളം നീണ്ടു. പൊലീസത്തെി ഇവരെ ലാത്തിവീശിയോടിച്ചു. ഒടുവില് പ്രതിഷേധവുമായത്തെിയ എ.ഐ.എസ്.എഫ് പ്രവര്‍ത്തകര് നെഹ്റു കോളജ് ട്രസ്റ്റി കൃഷ്ണദാസിന്‍െറ കോലം കത്തിച്ചു. കഴിഞ്ഞ വെള്ളിയാഴ്ചയാണ് ഒന്നാംവര്‍ഷ ബി.ടെക് കമ്പ്യൂട്ടര് സയന്‍സ് വിദ്യാര്‍ഥി ജിഷ്ണു പ്രണോയിയെ (18) കോളജ് ഹോസ്റ്റലില് മരിച്ചനിലയില് കണ്ടത്തെിയത്. പരീക്ഷക്ക് ഇടയില് തിരിഞ്ഞുനോക്കിയതിന് അധ്യാപകന് ജിഷ്ണുവിനെ മാനസികമായി തളര്‍ത്തുന്ന രീതിയില് ഭീഷണിപ്പെടുത്തിയിരുന്നത്രേ. ഇതില് മനം നൊന്ത് ജിഷ്ണു ആത്മഹത്യ ചെയ്തുവെന്നാണ് പറയുന്നത്.\nഎസ്.എഫ്.ഐ ചേലക്കര ഏരിയ കമ്മിറ്റിയുടെ നേതൃത്വത്തില് നടന്ന പ്രതിഷേധ മാര്‍ച്ച് സംസ്ഥാന സെക്രട്ടറി എം. വിജിന് ഉദ്ഘാടനം ചെയ്തു. ഈ പ്രതിഷേധം തുടക്കമാണെന്നും വരും ദിവസങ്ങളില് ശക്തമായ പ്രതിഷേധവുമായി തുടരുമെന്നും അദ്ദേഹം പറഞ്ഞു. കെ.എസ്.യു പ്രതിഷേധത്തിന് ജില്ല പ്രസിഡന്‍റുമാരായ എ.കെ. ഷാഹിബ്, ശോഭ സുബിന്, കാലിക്കറ്റ് യൂനിവേഴ്സിറ്റി ചെയര്‍മാന് ആഷിഫ്, ജയഘോഷ്, അജാസ്, വിനോദ് എന്നിവര് നേതൃത്വം നല്‍കി. എ.ഐ.എസ്.എഫ് പ്രതിഷേധം സംസ്ഥാന പ്രസിഡന്‍റ് വി. വിനില് ഉദ്ഘാടനം ചെയ്തു. പ്രതിഷേധ മാര്‍ച്ചില് പൊലീസും വിദ്യാര്‍ഥികളും ഏറ്റുമുട്ടിയതില് പരിക്കേറ്റ പാലക്കാട് ക്യാമ്പിലെ കെ.എ.പി2-ലെ അരുണ് ജിത്ത് (27), അനീഷ് (26), വിജയരാജ് (27), വിപിന് രാജ് (32) എന്നിവരെ തിരുവില്വാമല ഗവ. ആശുപത്രിയില് പ്രവേശിപ്പിച്ചു. ലാത്തിച്ചാര്‍ജില് സാരമായി പരിക്കേറ്റ തൃശൂര് ലോ കോളജ് വിദ്യാര്‍ഥി നിഖില് ദാമോദറിന്‍െറ കൈകള് ഒടിഞ്ഞു.


ബംഗ്ലാദേശില് ട്രെയിനുകള് കൂട്ടിയിടിച്ച് 16 മരണംAnweshanam\nബംഗ്ലാദേശില് ട്രെയിനുകള് കൂട്ടിയിടിച്ച് 16 മരണം...\nബംഗ്ലാദേശില് ട്രെയിനുകള് കൂട്ടിയിടിച്ച് 16 മരണം\nSreehari | Tuesday, November 12, 2019 10:47 PM IST\nധാക്ക: ബംഗ്ലാദേശിലെ ബ്രഹ്മന്‍ബാരിയയില് ട്രെയിനുകള് കൂട്ടിയിടിച്ച് 16 പേർ മരിച്ചു. 60 പേർക്ക് പരിക്കേറ്റു. മരണ സംഖ്യ ഉയര്‍ന്നേക്കാമെന്നാണ് വിവരം.\nധാക്കയില് നിന്നും ചിറ്റഗോങ്ങില് നിന്നും വന്ന ട്രെയിനുകളാണ് കൂട്ടിയിടിച്ചത്. പുലര്‍ച്ചെ മൂന്ന് മണിക്കായിരുന്നു അപകടം. സിഗ്നല് തെറ്റി ട്രെയിനുകള് ഒരേ ട്രാക്കിലൂടെ എത്തിയതാണ് അപകടകാരണമെന്നാണ് പ്രാഥമിക നിഗമനം.\nഅപകടത്തെ തുടർന്ന് ധാക്കയിൽ നിന്നുള്ള ട്രെയിൻ സർവീസുകൾ നിറുത്തിവച്ചു. അപകടത്തില്‍പ്പട്ടവര്‍ക്ക് എല്ലാ വൈദ്യസഹായവും ലഭ്യമാക്കാന് നടപടി സ്വീകരിക്കുമെന്ന് പ്രധാനമന്ത്രി ഷെയ്ഖ് ഹസീന അറിയിച്ചു. അപകടത്തെ കുറിച്ച് ഉന്നതതല അന്വേഷണത്തിന് ഉത്തരവ് ഇട്ടിട്ടുണ്ട്.\nബംഗ്ലാദേശ് പ്രസിഡന്റ് അബ്ദുൾ ഹമീദ്, പ്രധാനമന്ത്രി ഷേഖ് ഹസീന എന്നിവർ അനുശോചനം രേഖപ്പെടുത്തി. മരണമടഞ്ഞവരുടെ കുടുംബാംഗങ്ങൾക്ക് നഷ്ടപരിഹാരം നൽകുമെന്നും സംഭവത്തെക്കുറിച്ച് അന്വേഷിച്ചുവരികയാണെന്നും ഉന്നതതല അന്വേഷണത്തിന് ഉത്തരവിട്ടിട്ടുണ്ടെന്നും റെയിൽവേ അധികൃതർ പറഞ്ഞു.


വാളയാര് പീഡനം; ഒരാള് കൂടി അറസ്റ്റില്\nMonday 22 May 2017 4:53 am IST\nപാലക്കാട്: വാളയാര് പെണ്‍കുട്ടികളുടെ മരണവുമായി ബന്ധപ്പെട്ട് ഒരാളെ കൂടി അറസ്റ്റ് ചെയ്തു. 17കാരനായ അയല്‍വാസിയെയാണ് പോലീസ് അറസ്റ്റ് ചെയ്തത്. ഇയാള് പെണ്‍കുട്ടിയെ പീഡിപ്പിച്ചിരുന്നുവെന്നും പോലീസ് വ്യക്തമാക്കുന്നു. നാര്‍കോട്ടിക് സെല് എസ്‌പിയാണ് പ്രതിയെ അറസ്റ്റ് ചെയ്തത്. പ്രായപൂര്‍ത്തിയാകാത്തതിനാല് പ്രതിയുടെ ചിത്രം പുറത്തുവിട്ടിട്ടില്ല. കേസില് അഞ്ചു പേരെ പോലീസ് അറസ്റ്റ് ചെയ്തു കഴിഞ്ഞു. മൂത്തമകള് ജനുവരി 13നും ഇളയമകള് നാലിനുമാണ് തൂങ്ങിമരിച്ചത്. വീട്ടില് ഒരേ സ്ഥലത്താണ് ഇരുവരും മരിച്ചത്. പെണ്‍കുട്ടികളുടെ അമ്മയുടെ ബന്ധുക്കളായ കല്ലങ്കാട് വി. മധു, കുട്ടിമധു എന്ന എം. മധു, അയല്‍വാസി ചേര്‍ത്തല സ്വദേശി പ്രദീപ് കുമാര്, ഇടുക്കി രാജാക്കാട് നാലുതെക്കില് വീട്ടില് ഷിബു എന്നിവരാണ് കേസില് പിടിയിലായ മറ്റുള്ളവര്.\nവാളയാര് പീഡനം: രണ്ടു പേര് അറസ്റ്റില്\nവാളയാര് പീഡനം രണ്ടു പേര് കൂടി അറസ്റ്റില്\nവനവാസി പെണ്‍കുട്ടികള്‍ക്ക് പീഡനം: ബന്ധുവും സുഹൃത്തും അറസ്റ്റില്\nവനവാസി പെണ്‍കുട്ടികളെ പീഡിപ്പിച്ച നാലുപേര് കൂടി അറസ്റ്റില്\nവാളയാര് പീഡനം: പോലീസിന്റെ വീഴ്ച വ്യക്തമായി അന്വേഷണത്തിന് പുതിയ ഉദ്യോഗസ്ഥന്\nനടിക്കെതിരായ അക്രമം: ഒരാള് കൂടി അറസ്റ്റില്


UUKMA News രണ്ടു വർഷം കൊണ്ട് ഡിഗ്രി പാസാകാം, 5500 പൗണ്ട് ലാഭിക്കാം. ഒരുവർഷം നേരത്തെ ജോലി നേടാം. മിടുക്കരായ കുട്ടികൾക്ക് പുതിയ വാതിൽ തുറന്നുകൊണ്ടു ബ്രിട്ടനിലെ യൂണിവേഴ്സിറ്റികൾ - UUKMA News രണ്ടു വർഷം കൊണ്ട് ഡിഗ്രി പാസാകാം, 5500 പൗണ്ട് ലാഭിക്കാം. ഒരുവർഷം നേരത്തെ ജോലി നേടാം. മിടുക്കരായ കുട്ടികൾക്ക് പുതിയ വാതിൽ തുറന്നുകൊണ്ടു ബ്രിട്ടനിലെ യൂണിവേഴ്സിറ്റികൾ - UUKMA News\nമിടുക്കൻമാരായ കുട്ടികൾക്ക് ബ്രിട്ടനിൽ ഡിഗ്രി പാസ്സാകാന് ഇനി രണ്ടു വര്‍ഷം മതിയാകും . ഒരുവർഷത്തെ ഫീസിനൊപ്പം ഒരു വര്‍ഷം കൂടി ലാഭിക്കുന്ന ഈ പദ്ധതി ഒരു വര്‍ഷത്തിനകം നടപ്പിലാക്കുമെന്നാണ് സൂചന. ഫീസടക്കാന് വിദ്യാര്‍ത്ഥികള് ബുദ്ധിമുട്ടുന്നതും വര്‍ഷത്തില് ഒരുപാട് നാള് വെറുതെ പോകുന്നതും കണക്കിലെടുത്താണ് ഈ മാറ്റത്തെ കുറിച്ചു സര്‍ക്കാര് ആലോചിക്കുന്നത്. നിലവിലുള്ള രീതിയിൽ വര്‍ഷത്തില് 30 ആഴ്ച പഠന സമയം ആണുള്ളത്. എന്നാൽ അത് 45 ആഴ്ചയാക്കികൊണ്ടാണ് ഈ മാറ്റം നടപ്പിലാക്കുക . നിലവിലെ രീതിയിൽ വാർഷീക ഫീസായി ഈടാക്കുന്ന 9500 പൗണ്ടിൽ നിന്നും ഒരുപക്ഷെ പരമാവധി 11,100 പൗണ്ട് വരെയായി വാർഷീക ഫീസ് ഉയർന്നേക്കാം.\nഅതിവേഗം പൂര്‍ത്തിയാക്കാവുന്ന ഡിഗ്രി കോഴ്സുകള് നടപ്പിലാകുന്നതോടെ,കൂടുതല് പേര് ഈ വിധത്തില് ബിരുദം പൂര്‍ത്തിയാക്കാനുള്ള അവസരം തിരഞ്ഞെടുക്കുമെന്ന ചിന്തയാണ് ഈ തരത്തിലുള്ള ചര്‍ച്ചക്ക് സര്‍ക്കാര് തുടക്കമിട്ടത്.\nപാർലമെന്റിന്റെ അംഗീകാരം ലഭിച്ചാൽ 2019 മുതല്‍ക്ക് ഈ രീതിയിലുള്ള കോഴ്സുകളാരംഭിക്കാനാണ് എജ്യുക്കേഷന് ഡിപ്പാര്‍ട്ട്മെന്‍റ് ആലോചിക്കുന്നത്. ട്യൂഷന് ഫീസിനത്തില് മാത്രം ഒരു വിദ്യാര്‍ഥിക്ക് 20 % പൗണ്ടെങ്കിലും ഇതിലൂടെ ലാഭിക്കാനാകുമെന്നും ജോലി നേടാനുള്ള അവസരം ഒരുവര്‍ഷം നേരത്തെ സംജാതമാകുമെന്നും അധികൃതര് പറയുന്നു.\nകൂടുതൽ വിദ്യാർത്ഥികളും മുന്നുവർഷ കോഴ്സാണ് ഇഷ്ട്ടപെടുന്നതെങ്കിലും മിടുക്കരായ കുട്ടികൾ എത്രയുംപെട്ടെന്നു ഡിഗ്രിപൂർത്തിയാക്കി ബിരുദാനന്തര ബിരുദം നേടാനും ജോലിയിൽ പ്രവേശിക്കാനും ആഗ്രഹിക്കുന്നുണ്ട് അങ്ങനെയുള്ളവർക്ക് ഈ മാറ്റം കൂടുതൽ ഗുണം ചെയ്യുമെന്ന് യൂണിവേഴ്സിറ്റി മിനിസ്റ്റർ ജോ ജോൺസൺ അഭിപ്രായപ്പെട്ടു.\nസാലിസ്ബറിയിൽ മലയാളികളുൾപ്പെടെ നൂറുകണക്കിന് ആളുകൾ ജോലി ചെയ്യുന്ന ഫാക്ടറിയിൽ വൻ സ്ഫോടനം; ഒരാൾ കൊല്ലപ്പെട്ടു, മറ്റൊരാൾക്ക് ഗുരുതര പരിക്ക്


സംഗീത ലക്ഷ്മണയ്‌ക്കെതിരെ ബാര് കൗണ്‍സിലിന്റെ അച്ചടക്ക നടപടി\nഹൈക്കോടതി അഭിഭാഷകയായ സംഗീത ലക്ഷ്മണക്കെതിരെ അച്ചടക്ക നടപടിയുമായി ബാര് കൗണ്‍സില്. സമൂഹമാധ്യമങ്ങളിലൂടെ അപമര്യാദയോടെയുള്ള പെരുമാറ്റമാണ് നടപടിയ്ക്ക് വഴിവച്ചിരിക്കുന്നത്\n1961ലെ അഡ്വക്കേറ്റ്‌സ് ആക്ടിലെ 35 ആം വകുപ്പ് പ്രകാരമാണ് ബാര് കൗണ്‍സില് നടപടി. കൊച്ചിയില് ചേര്‍ന്ന കൗണ്‍സില് യോഗമാണ് നടപടിയെടുക്കാന് തീരുമാനിച്ചത്.\nപ്രതിസന്ധികളെ തരണം ചെയ്ത് പൊലീസ് സബ് ഇന്‍സ്‌പെക്ടര് പദവയിലെത്തിയ ആനി ശിവയെ ഇവര് അധിക്ഷേപിച്ചത്  വലിയ വിമര്‍ശനത്തിനു വഴിവച്ചിരുന്നു.ആനി ശിവ എറണാകുളം സെന്‍ട്രല് സ്റ്റേഷനില് എസ്.ഐ ആയി ചുമതലയേറ്റത്തിനു പിന്നാലെയായിരുന്നു അധിക്ഷേപിച്ചുള്ള ഫേസ്ബുക്ക്\nപോസ്റ്റ്. സംഭവത്തില് സംഗീത ലക്ഷ്മണക്ക് എതിരെ പൊലീസ് കേസെടുത്തിരുന്നു.\nബാര് കൗണ്‍സില് വരും ദിവസങ്ങളില് ഇവര്‍ക്കു നോട്ടിസ് അയച്ചു വിശദീകരണം തേടുന്നതാണു തുടര് നടപടി.മറുപടി തൃപ്തികരമല്ലെന്നു കണ്ടാല് അച്ചടക്ക കമ്മിറ്റിക്കു വിടും.


പണമിറക്കാന് ഗള്‍ഫ് വ്യവസായികള് | Gulf businessmen evince interest in Kerala tourism projects - Malayalam Oneindia\n29 min ago ചെറുപുഴയില് കാട്ടാന വെടിയേറ്റു ചെരിഞ്ഞ നിലയില് വേട്ടക്കാര് വെടിയുതിര്‍ത്തതായി സൂചന\n43 min ago മരിച്ചത് 100 കുഞ്ഞുങ്ങള്; യോഗത്തില് ക്രിക്കറ്റ് സ്കോര് തിരക്കിയും ഉറങ്ങിയും മന്ത്രിമാര്\nപണമിറക്കാന് ഗള്‍ഫ് വ്യവസായികള്\nതിരുവനന്തപുരം: കേരളത്തിലെ വിനോദസഞ്ചാരമേഖലയില് പണമെറിയാന് ഗള്‍ഫിലെ വ്യവസായികള്. യുഎഇയിലെയും കുവൈത്തിലെയും ഇന്ത്യന് അംബാസഡര്‍മാര് ഇക്കാര്യം ചൂണ്ടിക്കാട്ടി മുഖ്യമന്ത്രിയ്ക്ക് കത്തെഴുതിക്കഴിഞ്ഞു.\nപക്ഷെ രാഷ്ട്രീയപ്രതിസന്ധികള് തീര്‍ക്കാന് സമയം തികയാത്തതിനാല് മുഖ്യമന്ത്രിയ്ക്ക് ഈ കത്തുകള്‍ക്ക് മറുപടി അയക്കാനോ അവരോട് നേരിട്ട് ഇക്കാര്യം തിരക്കാനോ സമയം കിട്ടിയിട്ടില്ല. കേരളത്തിലെ വിനോദസഞ്ചാരമേഖലയില് പല പദ്ധതികളിലും പണം മുടക്കാന് ഗള്‍ഫിലെ പല വ്യവസായികളും ആഗ്രഹിക്കുന്നതായി അംബാസഡര്‍മാര് കത്തില് പറയുന്നു.\nഗള്‍ഫ് രാജ്യങ്ങളില് പര്യടനം നടത്താന് മുഖ്യമന്ത്രി ഏ.കെ. ആന്റണിയുടെ മേല് വന്‍സമ്മര്‍ദ്ദമുണ്ട്. പക്ഷെ അടിയന്തരമായി ഒരു വിദേശപര്യടനത്തിനില്ലെന്നാണ് മുഖ്യമന്ത്രിയുടെ ഓഫീസില് നിന്നും അറിയിക്കുന്നത്.\n2006 ഓടെ 50,000 കോടി ആകര്‍ഷിക്കുക എന്ന ലക്ഷ്യത്തോടെയാണ് കേരളം മുന്നോട്ട് നീങ്ങുന്നത്. ഇതിന്റെ ഭാഗമായാണ് ആഗോള നിക്ഷേപകരുടെ സമ്മേളനം സംഘടിപ്പിക്കുന്നത്. ഇതില് നല്ലൊരു പങ്ക് വിനോദസഞ്ചാരമേഖലയിലേക്കായിരിക്കും ഒഴുകുന്നതെന്ന് കരുതുന്നു. കേരളം കഴിഞ്ഞ ദിവസം പ്രസിദ്ധീകരിച്ച വിനോദ സഞ്ചാരനയവും ഈ മേഖലയിലെ കുതിപ്പിന് കരുത്തുപകരുമെന്ന് കരുതുന്നു. 15 ലക്ഷം വരെ മുതല് മുടക്കുന്നവര്‍ക്ക് സബ്സിഡിയും 50 കോടിയില് കവിയുന്ന മുതല്‍മുടക്കുന്നവര്‍ക്ക് പ്രത്യേക സൗജന്യങ്ങളും ടൂറിസം നയം വാഗ്ദാനം ചെയ്യുന്നു.


കേരളത്തിൽ ഒരു പെട്രോൾ പമ്പിൽ മൂന്ന് ലിറ്റർ പെട്രോൾ സൗജന്യം - Greenmediavision\nകേരളത്തിൽ ഒരു പെട്രോൾ പമ്പിൽ മൂന്ന് ലിറ്റർ പെട്രോൾ സൗജന്യം\nകാസർഗോഡ് ;രാജ്യത്ത് ഇന്ധന വില കുതിച്ചുയരുമ്പോൾ, കേരളത്തിൽ ഒരു പെട്രോൾ പമ്പ് മൂന്ന് ലിറ്റര് പെട്രോൾ ഡ്രൈവര്‍മാര്‍ക്ക് സൗജന്യമായി നൽകുകയാണ്. ഓട്ടോറിക്ഷാ ഡ്രൈവർമാർക്കാണ് ഇന്ധനം സൗജന്യമായി നൽകിയത്.കാസര്‍ഗോഡിലെ പെർല കുഡുകോളി പമ്പ് ആണ് തിങ്കളാഴ്ച വൈകീട്ട് ആറര മുതൽ ഓട്ടോ ഡ്രൈവർമാർക്ക് സൗജന്യ പെട്രോളും ഡീസലും നൽകിയത്. കർണാടകയിലെ സരഡ്കയിൽ നിന്ന് അഞ്ചു കിലോമീറ്റർ അകലെയാണ് ഈ പമ്പ്. ഇരു സംസ്ഥാനങ്ങളുടെയും അതിര്‍ത്തി പ്രദേശമാണിത്. 300 ഓട്ടോ ഡ്രൈവര്‍മാര്‍ക്ക് ഒരു ലക്ഷം രൂപയുടെ പെട്രോളും ഡീസലും ഈ പമ്പിൽ നിന്ന് വിതരണം ചെയ്തിട്ടുണ്ട്.\nസാമൂഹ്യനൻമ ലക്ഷ്യമിട്ടാണ് പെട്രോൾ നൽകിയതെന്നും ഇത് ബിസിനസ് പ്രമോഷന് വേണ്ടിയുള്ളതല്ലെന്നുമാണ് പെട്രോൾ പമ്പ് ഉടമയുടെ വിശദീകരണം. പെട്രോളിനും ഡീസലിനും ലിറ്ററിന് 97.70 രൂപ, 93.11 രൂപ എന്നിങ്ങനെ വിലയുള്ളപ്പോഴാണ് സൗജന്യമായി ഇന്ധനം വിതരണം ചെയ്തത്. ലോക്ക്ഡൗൺ മൂലം ദുരിതത്തിലായ ഓട്ടോഡ്രൈവര്‍മാര്‍ക്ക് ദിവസേനയുള്ള ഇന്ധന വില വര്‍ധന താങ്ങാനാകാത്തതിനാലാണ് സൗജന്യമായി ഇന്ധനം വിതരണം ചെയ്തത്.\nസൗജന്യമായി ഇന്ധനം നൽകുന്നത് അറിഞ്ഞ് പമ്പിൻെറ 15 കിലോമീറ്റര് ചുറ്റളവിനുള്ളിൽ നിന്നു പോലും ഡ്രൈവര്‍മാരെത്തി. 37 വർഷത്തിനിടയിലെ ഡ്രൈവിങ് ജോലിക്കിടയിൽ ഒരു പമ്പും പെട്രോളും ഡീസലും ഇങ്ങനെ സൗജന്യമായി നൽകിയിട്ടില്ല എന്ന് ഒരു ഡ്രൈവര് പറയുന്നു. യാത്രയ്‌ക്കായി ഒരു ലിറ്റർ ഡീസൽ ചെലവായെങ്കിലും, രണ്ട് ലിറ്റർ സൗജന്യമായി ലഭിച്ച സന്തോഷത്തിലാണ് ഒരു ഡ്രൈവര്\nPrevious articleകൈവരി പണിയുന്നില്ല;അരയി തൂക്കുപാലം അപകടത്തിൽ,\nNext articleസംസ്ഥാനത്ത് സ്വര്‍ണ വിലയിൽ വർദ്ധന പവന് 160 രൂപ കൂടി.


വൈലോപ്പിള്ളി- റൊമാന്റിസ റിയലിസത്തിലെ സംക്രമപുരുഷന് (വാസുദേവ് പുളിക്കല്)\nമലയാളത്തിലെ `ശ്രീ'' എന്നാണ് വൈലോപ്പിള്ളി ശ്രീധരമേനോന് അറിയപ്പെടുന്നത്. ക്ലാസിക് ചിന്താഗതിയില് നിന്ന് വിട്ടുമാറി കാല്‌പനികതയിലും റിയലിസത്തിലും ഊന്നിയാണ് വൈലോപ്പിള്ളിയുടെ കാവ്യപ്രതിഭ വികസിച്ചു വന്നത്. ആധുനിക മലയാളകവിതയുടെ റൊമാന്റിസ റിയലിസ പ്രസ്‌ഥാനത്തിന്റെ സംക്രമസ്‌ഥാനത്ത് സംക്രമപുരുഷനായി നില്‍ക്കുന്ന കവിയായിട്ടാണ് നിരൂപകര് വൈലോപ്പിള്ളിയെ വിശേഷിപ്പിക്കുന്നത്. റൊമാന്റിസത്തിന്റെ ചായക്കൂട്ടു കൊണ്ട് തന്റെ കവിതകള് വര്‍ണ്ണശബളമാക്കുന്നതിനേക്കാള് ജിവിതത്തിന്റെ പരുപരുത്ത യാഥാര്‍ത്ഥ്യങ്ങളെ ഭാവസുന്ദരമായി അവതരിപ്പിക്കുന്നതിലാണ് വൈലോപ്പിള്ളി കൂടുതല് ശ്രദ്ധ പതിപ്പിച്ചത്. അതുകൊണ്ടായിരിക്കണം മൃദുല പദങ്ങളുടെ തുള്ളിച്ചാട്ടം വൈലോപ്പിള്ളിക്കവിതയില് കാണാത്തത്. അര്‍ത്ഥത്തെ ധ്വനിപ്പിക്കാന് കെല്‍പ്പുള്ള പദഘടനക്കാണ് വൈലോപ്പിള്ളി പ്രാധാന്യം നല്‍കിയത്.\nയാഥാര്‍ത്ഥ്യങ്ങളെ അപ്പടി പകര്‍ത്തി രചനകളെ വിരസമാക്കാന് കവിക്ക് മനസ്സില്ലെന്ന് ഓരോ കവിതയും വ്യക്‌തമാക്കൂ ന്നുണ്ട്. കാല്‌പനികതയും യാഥാര്‍ത്ഥ്യവും തമ്മിലുള്ള ഒരു സമന്വയചന്തം കവിതകള്‍ക്ക് മേന്മയും അതേസമയം കരുത്തും പകരുന്നു. ജീവിതത്തിന്റെ ഓരോ സ്‌പന്ദനവും കാതോര്‍ക്കുന്ന കവിക്ക് അതിലെ വ്യത്യാസങ്ങള് എളുപ്പം മനസ്സിലാകുന്നു. അവ വെറുതെ വാക്കുകളില് പകര്‍ത്തുന്നതില് അര്‍ത്ഥമില്ലെന്ന ബോധമുള്ള കവി അവയെ ആവിഷ്‌ക്കരിക്കുന്ന രീതിയിലൂടെ കാല്‌പനികതയും യാഥാര്‍ത്ഥ്യവും തമ്മിലുള്ള ലയനം കാണിച്ചു തരുന്നു. ആ രണ്ടു പ്രസ്‌ഥാനങ്ങളുടേയും നടുവില് നിന്ന് കാവ്യസൗന്ദര്യങ്ങള് കാണുന്ന കവിയാണ് ശ്രീ. ആ സൗന്ദര്യസങ്കല്‌പങ്ങള്‍ക്ക് കൂട്ടിരിക്കാന് ആഗ്രഹിച്ചിരുന്നതു കൊണ്ട് പൂര്‍വ്വ കവികളേയോ സമകാലിക കവികളേയോ അനുകരിക്കുകയോ അവരുടെ സ്വാധീനം സ്വന്തം കവിതകളില് വരാന് അനുവദിക്കുകയോ ചെയ്യാതെ തന്റേതായ വ്യക്‌തിമുദ്ര ഓരോ കവിതയിലും അദ്ദേഹം കൊത്തി വച്ചു. കവി സൗന്ദര്യാരാധകനായിരുന്നുവെങ്കിലും സൗന്ദര്യത്തിന്റെ അടിമത്തം പേറി കാല്‌പനിക സങ്കല്‌പങ്ങളുടെ മധു കവിതകളില് നിറക്കാന് അദ്ദേഹം ശ്രദ്ധിച്ചില്ല. കാലത്തിന്റെ മാറ്റങ്ങള് അനുസരിച്ച് കാവ്യാത്മകതയുടെ പുതുമകള് അദ്ദേഹം കവിതയില് ചേര്‍ത്തു വച്ചു. ആ പുതുമകളാകട്ടെ യാഥാര്‍ത്ഥ്യങ്ങളോട് വളരെ ബന്ധപ്പെട്ടവയായിരുന്നു. തന്മുലം അദ്ദേഹത്തിന്റെ കവിതകള് തലമുറകളിലൂടെ യഥേഷ്‌ടം സഞ്ചരിക്കുന്നു. സൗന്ദര്യത്തില് നിത്യസത്യം കൂടി കാണുമ്പോഴാണ് കവി കാല്‌പിനികതയുടെ വശ്യതയില് നിന്ന് ഒഴിഞ്ഞു മാറി യാഥാര്‍ത്ഥ്യത്തിന്റെ വഴിയിലേക്ക് വരുന്നത്. കാല്‌പനികതയുടെ ഭംഗിയും യാഥാര്‍ത്ഥ്യങ്ങളുടെ രൂപവും സൗന്ദര്യദര്‍ശനവും ചേരുമ്പോള് കവിത ഈടുറ്റതാകുന്നു. കാല്‌പിനികതക്കും യാഥാര്‍ത്ഥ്യത്തിനുമിടയില് ഒരു പാലമിട്ടപോലെ എന്ന് പറയാന് കഴിയില്ല. കാരണം, യാഥാര്‍ത്ഥ്യത്തിന് കവി മുന്‍തൂക്കം കൊടുക്കുന്നു.\n`തുടുവെല്ലാമ്പല് പൊയ്‌കയല്ല ജീവിതത്തിന്റെ\nകടലെ കവിതക്ക് ഞങ്ങള്‍ക്ക് മഷിപ്പാത്രം.'\nഈ കവിയുടെ സൗന്ദര്യദര്‍ശനത്തിനും ചില സവിശേഷതകളുണ്ട്. മറ്റു കവികള് കുയിലിനേയും മയിലിനേയും പറ്റി പാടു മ്പോള് വൈലോപ്പിള്ളി കാക്കയെ പറ്റി പാടി. കൂരിരുട്ടിന്റെ കിടാത്തിയെന്നാല് സൂര്യപ്രകാശത്തിനുറ്റ തോഴി. ഇരുട്ടും പ്രകാശവും പരസ്‌പരം ബന്ധപ്പെടുന്ന ഒരു ശക്‌തിയായി കാക്കയെ നമുക്ക് കാണാം. സ്വയം ഇരുട്ടാണെങ്കിലും പ്രകാശത്തില് മാത്രം പ്രത്യക്ഷപ്പെടുന്ന പക്ഷി പ്രകാശത്തിലേക്ക് പറന്നു വരുന്ന ഇരുട്ടിന്റെ ഒരു കീറാണെന്ന് ആരും ശ്രദ്ധിക്കാന് വഴിയില്ല. എന്നാല് വൈലോപ്പിള്ളി അത് കാണുന്നു. പരുപരുക്കന് യാഥാര്‍ത്ഥ്യങ്ങളെ മുഷിപ്പിക്കാതെ വിവരിക്കുമ്പോള് നമ്മള് അതില് കാല്‌പിനികതയുടെ രസവും സൗന്ദര്യദര്‍ശനവും കാണുന്നു.\nകുട്ടികള് പൂ പറിക്കുന്നത് കണ്ട് അത് പൂക്കളം ഒരുക്കാനായിരിക്കും എന്ന ധരിച്ച കവി പിന്നീട് അറിയുന്നു പൂക്കള് വിറ്റു കിട്ടൂന്ന കാശിന് വക്ലതും വാങ്ങി കഴിക്കാനാണെന്ന്. ഈ യാഥാര്‍ത്ഥ്യത്തേയും കവി മനോഹരമായ ഒരു കവിതയാക്കി. വാസ്‌തവത്തില് ജീവിതത്തിന്റെ വിവിധ രംഗങ്ങള് കാണുന്ന കവിക്ക് അതെ കുറിച്ച്‌് പറയാതിരിക്കാന് നിവൃത്തിയില്ല. അനുഭൂതികളുടെ ലോകത്തിലേക്ക് പറന്ന് ചെന്ന് അവിടെന്ന് കുറെ വര്‍ണ്ണങ്ങള് ശേഖരിച്ച് ചാരുതയാര്‍ന്ന പദങ്ങളുടെ അകമ്പ ടിയോടെ ആകര്‍ഷകമായി എഴുതി അനുവാചകരെ ആനന്ദിപ്പിക്കൂന്നവരെപ്പോലെ തന്നെ യാഥാര്‍ത്ഥ്യങ്ങളെ കാവ്യാത്മകമാക്കി അദ്ദേഹം വിവരിക്കുമ്പോള് അത് അസ്വാദ്യകരമാകുന്നു.\n`നാല് മുക്കാലോ മറ്റോ നൂറു പൂ വിറ്റാല് കിട്ടും\nമാല കോര്‍ക്കാനാണെത്രെ വല്ലതും വാങ്ങി തിന്നാം.'\nകുട്ടികള് പറിച്ചെടുക്കുന്ന പൂക്കള് അവരുടെ കൂടയില് കിടന്ന് വാടുന്നു. കുട്ടികളും അതേ പോലെ വിശപ്പുകൊണ്ട് വാടുന്നു. പൂക്കളും കുട്ടികളും കളങ്കമറിയാത്തവര്. പൂ പോലെ മൃദുലമായ കുഞ്ഞുമനസ്സുകളില് പൂ വിറ്റു കിട്ടുന്ന പണം കൊണ്ട് വിശപ്പടക്കാമെന്ന മോഹമാണ്. അവര് ഉത്സാഹത്തോടെ കൂടയില് പറിക്ലു കൂട്ടുന്ന പൂക്കള് വാടിക്കരിഞ്ഞു പോകുമ്പോള് അവരുടെ മോഹങ്ങളും കൊഴിഞ്ഞു പോകും. ഈ കവിതയില് കുട്ടികളുടെ ദുരിതത്തെക്കുറിക്ല് വിവരിക്കുന്നില്ലെങ്കിലും നമുക്കത് മനസ്സിലാകുന്നു. പൂക്കള് വിറ്റ് കാശാക്കുന്ന കച്ചവടതന്ത്രത്തെ കുറിച്ച് സൂചന തരുമ്പോള് എളുപ്പം അതിന് പ്രലോഭിതരാകുന്ന കുട്ടികളെ പറ്റി വിവരിക്കുന്നത് വായനക്കാരില് ജീവിതത്തിന്റെ സങ്കീര്‍ണ്ണതയെ കുറിച്ചും സ്വപ്‌നങ്ങളുടെ പിറകിലുള്ള യാഥാര്‍ത്ഥ്യത്തെ പറ്റിയും ഒരു ഉള്‍ക്കാഴ്‌ച ജനിപ്പിക്കുന്നു.\nചിറ്റൂരപ്പന് എണ്ണ കൊണ്ടുപോകുന്ന പുഴുക്കളെ ദ്രോഹിക്കരുത് എന്ന ഒരു കവിതയുണ്ട്. കുട്ടിയായിരിക്കുമ്പോള് അമ്മയില് നിന്നും കേട്ട കഥയിലെ പുഴുക്കളാണവ. വലുതായപ്പോള് അതിന്റെ സത്യാവസ്‌ഥ മനസ്സിലായെങ്കിലും അവയെ ഉപദ്രവിക്കാന് തോന്നിയില്ല. എല്ലാ ജീവികളും ഓരോ ലക്ഷ്യവുമായി ജീവിതത്തിലൂടെ കടന്നു പോകുമ്പോള് അവരെ ഉപദ്രവിക്കരുത് എന്ന സന്ദേശം കവി പകരുന്നു. പ്രകടമായ സൗന്ദര്യമുള്ള ഒരു വസ്‌തുവില് ആകൃഷ്‌ടനാകുമ്പോള് കവിയുടെ മനസ്സില് ഊറി വരുന്ന ചിന്തകള് പൂര്‍ണ്ണമല്ലെന്ന് തോന്നിയതിനാല് ആ സൗന്ദര്യത്തിനപ്പുറം എന്താണെന്ന് അറിയാനുള്ള ഒരു ജിജ്‌ഞാസുവായി കവി മാറുന്നു. അങ്ങനെയുള്ള അദ്ദേഹതിന്റെ നിര്‍ദ്ദോഷ അന്വേഷണങ്ങള് മൂലം പലപ്പോഴും യാഥാര്‍ത്ഥ്യത്തിന്റെ മറ്റൊരു മുഖം അദ്ദേഹത്തിന് തെളിഞ്ഞു കിട്ടിയിട്ടുണ്ട്. വായനക്കാരന് ഒരു ഞെട്ടലോടെ അത്തരം നഗ്നസത്യങ്ങള് കണ്ടറിയുമ്പോള് കവി ഒരു സന്ദേശം പകര്‍ന്നു തരുന്നു. അരിയില്ലാഞ്ഞിട്ട് എന്ന കവിത മരണത്തിന് പിന്നിലെ ഒരു മഹാരഹസ്യം വെളിവാക്കുമ്പോള് നമ്മള് വേദനിക്കുന്നതോടൊപ്പം തന്നെ നമ്മില് ഒരു ഞെട്ടലും അത്ഭുതവും അതുളവാക്കുന്നു. വളരെ ചെറിയ ഒരു സംഭവമാണ് കവിതയുടെ ആശയം. എന്നാല് അതിന്റെ ശില്‌പഘടന എത്രയോ മനോഹരമായിരി ക്കുന്നു. മറ്റു കവികളില് കാണാത്ത ഒരു സവിശേഷതയാണ് ഈ കവിതയില് വൈലോപ്പിള്ളി പ്രകടമാക്കുന്നത്.\nകാല്‌പനികതയുടേയും യാഥാര്‍ത്ഥ്യത്തിന്റേയും സംഗമസ്‌ഥാനത്ത് ഈ കവി തന്റെ സ്‌ഥാനം ഉറപ്പിക്കുന്നത് അദ്ദേഹത്തിന്റെ പല കവിതകളിലും കാണാവുന്നതാണ്. എവിടെ പോയാലും ഇത്തിരി കൊന്നപ്പൂവ്വും ഗ്രാമത്തിന്റെ വിശുദ്ധിയും മനസ്സില് കരുതണമെന്ന് വായനക്കാരോട് പറയുന്ന കവി തന്നെ ഗ്രാമത്തെ കുറിച്ച്‌് പറയുമ്പോള് അവിടത്തെ മനോഹാരിത മാത്രമല്ല വരികളില് നിറക്കുന്നത്. ഗ്രാമമായാലും നഗരമായാലും പണമുള്ളവരുടെ ജീവിതത്തില് പ്രയാസങ്ങള് കുറയുന്നു. അല്ലാത്തവര് ജീവിക്കാന് വേണ്ടി കണ്ടെടുത്ത ജീവിതമാര്‍ഗ്ഗങ്ങള് പലപ്പോഴും നന്മയുടേതല്ല. ഗ്രാമത്തിനടുത്തു തന്നെ വേശ്യാ വാടങ്ങളുണ്ട്, ശവപ്പറമ്പുണ്ട്, യാചകകേന്ദ്രങ്ങളൂണ്ട്. ജീവിതത്തിന്റെ മധുരം നുകരുന്നവര് മാത്രമല്ല കയ്‌പ്പുനീരു കുടിക്കുന്ന വരുമുണ്ടെന്ന് എഴുതാന് കവിക്ക് വിഷമമില്ല. എഴുത്തിലുള്ള ആത്മാര്‍ത്ഥതയും സത്യസന്ധതയും കവി പൂര്‍ണ്ണമായി പാലിച്ചു. ഒരു കവിതയും ഭാവനകൊണ്ടു മാത്രം എഴുതിയതല്ല. ഭാവനാലോലുപനായി എഴുതിയിരുന്നെങ്കില് സത്യത്തിന്റെ മുഖം വ്യക്‌തമാകാതെ പോകുമായിരുന്നു.\n`മരണം കനിഞ്ഞോതി'' എന്ന കവിതയില് ജീവിതസത്യത്തിലേക്ക് വിരല് ചൂണ്ടുന്നത് നോക്കു\nസര്‍വ്വവും വെടിഞ്ഞു നീ\nവിളക്കു കെടുത്താം ഞാന്'\nമരണത്തിന്റെ പിന്നാലെ `നിഴലായ് കൂടെ നീണ്ട പാതയിലൂടെ'' നടക്കുമ്പോഴും റൊമാന്റിക് ജീവിതത്തിന്റെ മധു നുകരാനുള്ള ആസക്‌തി ബാക്കി നില്‍ക്കുന്നു എന്നും കവി വെളിപ്പെടുത്തുന്നുണ്ട്\nപ്പെണ് കൊടിയാള് തന് കൊച്ചു\nമധുര സ്‌മൃതി മാത്രം.\nചങ്ങമ്പുഴയുടെ കാല്‌പിനിക ശൈലിയിലേക്ക് വൈലോപ്പിള്ളി വഴുതി വീഴുന്നു എന്ന് `പുല്ലുകള്'' എന്ന കവിതയിലെ ചില വരികള് ഉദ്ധരിക്ലുകൊണ്ട് ആരോപണങ്ങള് ഉന്നയിച്ച നിരൂപകന് വൈലോപ്പിള്ളി മറുപടി നല്‍കുന്നുണ്ട്. `പുല്ലുകള് എന്ന കവിതയിലെ നായകന് ചങ്ങമ്പുഴയാണ്. ഇടപ്പള്ളി ഗ്രാമപ്രദേശത്തിന്റെ സന്താനമാണെന്ന് ഞാന് കരുതുന്ന ചങ്ങമ്പുഴ ശിലകളുടെ കാനനമായ പട്ടണത്തില് (തൃശൂരില്) ബിസ്സിനസ്സുകാരുടേയും കുടിയന്മാരുടേയും മറ്റും കൂട്ടുപിടിക്ല് സ്വന്തം ശാലീനതയെ വിറ്റു തിന്ന് ആത്മാവുകൊണ്ട് മരിച്ചതില് അയല്‍ക്കാരനായ ഒരടിയനും കൂട്ടുകാര്‍ക്കുമുള്ള ദുഃഖമാണ് ഈ കവിത. ഇതില് ചങ്ങമ്പുഴക്കവിതയുടെ മാധുര്യമെന്ന് വിചാരിക്കുന്നത് പച്ചപ്പുല്ലു പോലുള്ള എന്റെ തന്നെ ശൈലി രുചിച്ചു നോക്കുമ്പോള് തോന്നുന്ന ഇളം മധുരമാണെന്നാണ് എന്റെ അഭിപ്രായം. ചങ്ങമ്പുഴയുടെ മാസ്‌മര ശൈലിയില് ഞാന് എന്നെങ്കിലും പെട്ടു പോയിട്ടുണ്ടെന്ന് തോന്നുന്നില്ല`. കവി പിന്നീടൊരിക്കല് പറഞ്ഞു, `യുഗപരിവര്‍ത്തനത്തില് ഞാന് സംബോധന ചെയ്യുന്നത് എന്റെ സാക്ഷാല് സഹധര്‍മ്മിണിയെയാണ്. കവിതയെയല്ല. കെ. പി. ശങ്കരന്റെ ഒരു മിഥ്യാ സങ്കല്‌പമാണ് മറ്റു നിരൂപകരെ ഈ സ്വപ്‌നത്തിലൂടെ തിരിക്ലുവിട്ടതെന്ന് തോന്നുന്നു. കവിതയെ കാമിനിയാക്കി ആ പ്രതീകത്തോടൊപ്പം സര്‍ക്കിട്ടടിക്കുന്ന തരമല്ല ഞാന്. പ്രതീകങ്ങളില് എനിക്ക് വലിയ പ്രിയമില്ല.'' നിരൂപകര്‍ക്ക് എഴുത്തുകാരന്റെ വിചാര വികാരങ്ങളുമായി താദാത്മ്യം പ്രാപിക്കാന് സാധിക്കാതെ വരുമ്പോള് അവരുടെ കണ്ടെത്തലുകളില് അപാകതയുണ്ടാകുമെന്ന യാഥാര്‍ത്ഥ്യം വൈലോപ്പിള്ളി വെളിപ്പെടുത്തുന്നു. നിരൂപണ സാഹിത്യത്തില് അവസാനവാക്കില്ല എന്നാണല്ലോ പറയുന്നത്.\nവൈലോപ്പിള്ളി വിരിയിച്ചെടുത്ത കവിതാപുഷ്‌പങ്ങള് ജീവിതത്തിന്റെ വൈവിദ്ധ്യമാര്‍ന്ന തലങ്ങളെ സ്‌പര്‍ശിക്കുന്നതാണ്. വൈലോപ്പിള്ളിക്കവിതകള് എന്ന് പറയുമ്പോള് പലരുടേയും ഓര്‍മ്മയില് തെളിഞ്ഞു വരുന്നത് സഹൃദയരുടെ കണ്ണുകള് നനച്ച, അവരുടെ വികാരങ്ങളെ ഇളക്കി മറിച്ച `മാമ്പഴം'' എന്ന കവിതയാണ്. കവിക്ക് അനുവാചകമനസ്സിലും കാവ്യരംഗത്തും സ്‌ഥിരപ്രതിഷ്‌ഠ നേടാന് സഹായിക്ല കവിത എന്നും മാമ്പഴത്തെ വിശേഷിപ്പിക്കാം. അങ്കണത്തൈമാവില് നിന്നാദ്യത്തെ പഴം വീഴ്‌കേ, അമ്മ തന് നേത്രത്തില് നിന്നുതിര്‍ന്ന ചുടുകണ്ണീര് ഹൃദയം പൊട്ടിയൊലിച്ച രക്‌തത്തുള്ളികളായി ഓരോ വായനക്കാ രനും അനുഭവപ്പെടാന് പാകത്തിന് വികാരതീവൃത ജ്വലിക്കുന്ന കവിതയാണ് മാമ്പഴം. ഉണ്ണിക്കിടാവിന്റെ കുസൃതികള്‍ക്ക് കടിഞ്ഞാണിട്ട് അവനെ വേദനിപ്പിച്ച ഒരമ്മയുടെ തേങ്ങലുകളുടെ വേലിയേറ്റമാണ് നമ്മള് മാമ്പഴത്തില് കാണുന്നതെങ്കില് `ഉജ്‌ജ്വല മുഹൂര്‍ത്തം'' എന്ന കവിതയില് ആത്മസംതൃപ്‌തിയുടെ ആനന്ദാനുഭൂതിയില് എല്ലാം മറന്നു നില്‍ക്കുന്ന അമ്മയെ കാണാം. രാമായണത്തില് നിന്ന് ഇതിവൃത്തമെടുത്ത് എഴുതിയ ഭാവോജ്‌ജ്വലമായ കവിതയാണ് `ഉജ്‌ജ്വല മുഹൂര്‍ത്തം''. വനവാസകാലത്ത് അത്രിമുനിയുടെ ആശ്രമത്തിലെത്തിയ സീതയെ ഒരു മകളിക്ലാത്ത മുനിപത്‌നിയായ അനസൂയ സ്വന്തം മകളെ പോലെ കണക്കാക്കുന്നു. അനസൂയയെ ഭുമിദേവിയായിട്ടാണ് സങ്കല്‌പിച്ചിരിക്കുന്നത്. ഭൂമിദേവിക്ക് ഏതൊരു പെണ്‍കുട്ടിയും മകളാണ്. ഭുമി തന്റെ മക്കളുടെ ക്ഷേമത്തിനായി എല്ലാം ഒരുക്കിക്കൊടുക്കുന്നതു പോലെ അനസൂയ സീതയുടെ സുഖവും സന്തോഷവും ആഗ്രഹിക്കുന്നു.\n`ദീര്‍ഘമാം തപസ്സിനാല് നേടിയ കരുത്തുണ്ടെന്\nവാക്കിന് നിനക്കു ഞാനെന്തു ചെയ്യേണ്ടു ഭദ്രേ'\nഎന്ന് വാത്സല്യത്തോടെ ചോദിച്ചുകൊണ്ട് അനസൂയ സീതയെ ആടയാഭരണങ്ങളണിയിച്ച് മനോഹരിയാക്കി.\n`അന്തരാ കൃതാര്‍ത്ഥയായ്, പൊണ് മകളുടെ വേളി\nപ്പന്തലില് നില്‍ക്കും പോലെ പുളകം പൂണ്ടു വൃദ്ധ.'\nസര്‍വ്വാഭരണഭുഷിതയായി കല്യാണപ്പന്തലില് നില്‍ക്കുന്ന മകളെ കാണുമ്പോഴുള്ള അമ്മയുടെ അനുഭൂതിയും മാതൃഭാവത്തിന്റെ ഉദാത്തതയും മനോഹരമായി ചിത്രീകരിച്ചിരിക്കുന്നു. മാതൃസ്‌നേഹത്തിന്റെ ശീതളച്‌ഛായയിലും സംരക്ഷണയിലും ആശ്വാസം കണ്ടെത്താത്തവരുണ്ടോ. പലരും നമ്മേ ശുശ്രൂഷിക്കാന് ഉണ്ടെങ്കിലും `പരമിതുപോലെയാരിനി സ്‌നേഹിപ്പാന്'' എന്ന് അമ്മയുടെ നിസ്‌തുല സ്‌നേഹത്തിന്റെ മധുരം നുണഞ്ഞിട്ടുള്ള ഏതൊരാളൂം ചോദിച്ചു പോകും.\nവൈലോപ്പിള്ളിയുടെ ജീവിതദര്‍ശനത്തിന്റെ ഭാഗമാണ് ശുഭാപ്‌തി വിശ്വാസം. ആ സവിശേഷത പല കവിതകളിലും അന്തര്‍ധാരയായി ഒഴുകുന്നുണ്ട്. ആസാം പണിക്കാരില് ജോലി അന്വേഷിച്ച് ആസാമിലേക്ക് തീവണ്ടി കയറിയ ഒരു കൂട്ടം മലയാളികള് ജന്മനാടിന്റെ സവിശേഷതകളെപറ്റി അഭിമാനിക്കുന്നുണ്ടെങ്കിലും അവയിലൊന്നും അവരിപ്പോള് ആകൃഷ്‌ടരല്ല. തൊഴിലില്ലായ്‌മ മൂലം പട്ടിണി കൊണ്ട് നട്ടം തിരിയുന്ന അവര് ആസാമില് എത്തി വേല ചെയ്‌താല് വിശപ്പടക്കാനും കുടുംബം പുലര്‍ത്താനുമുള്ള വക കിട്ടുമെന്ന് സമാധാനിച്ചു കൊണ്ട് പറയുന്നു\n`കടന്നൊക്കെത്തട്ടിക്കളഞ്ഞ് പായട്ടെ കനത്ത തീവണ്ടിയിരുമ്പിന്റെ മുഷ്‌ടി.'\n`കൊള്ളാന്, വല്ലതുമൊന്ന് കൊടുക്കാ\nഉദയക്കതിരിനെ മുത്തും മാനവ\nഎന്ന വരികളിലും ശുഭാപ്‌തി വിശ്വാസത്തിന്റെ സ്‌ഫുരണം കാണാം.\nവൈലോപ്പിള്ളിയുടെ കാവ്യപ്രപഞ്ചത്തിന്റെ ഒരു കോണില് ഒന്നു സ്‌പര്‍ശിക്കുക മാത്രമെ ഇവിടെ ചെയ്‌തിട്ടുള്ളു. പല ജീവിതതത്ത്വങ്ങളും പ്രകാശിപ്പിച്ചു കൊണ്ട് വൈലോപ്പിള്ളി വിരിയിച്ചെടുത്ത കവിതാപുഷ്‌പങ്ങളുടെ സൗന്ദര്യവും സുഗന്ധവും സാഹിത്യ നഭോമണ്ഡലത്തില് എന്നെന്നും നിലനില്‍ക്കും.\n( രണ്ടു വര്‍ഷം മുമ്പ് പ്രസിദ്ധീകരിച്ച ലേഖനം)\n
ശ്രീ പുളിക്കൽ പറഞ്ഞതുപോലെ വൈലോപ്പിള്ളിയുടെ ‘ആമ്പൽ‌പ്പൂക്കൾ’ വിശപ്പ് എന്ന യാഥാർത്ഥ്യത്തെക്കുറിച്ചാണ്, പക്ഷേ അതിൽ വാടിക്കരിയുന്ന പൂക്കളോ കൊഴിഞ്ഞുപോകുന്ന മോഹങ്ങളോ കവി ഉദ്ദേശിക്കുന്നുണ്ടെന്നു തോന്നുന്നില്ല. പാവപ്പെട്ട കുട്ടികൾ പൂക്കൾ പറിക്കുന്നതു കണ്ട്

എങ്ങിവരുടെ പഞ്ഞക്കെടുനീറ് എങ്ങീ ഹൃദ-

യങ്ങളിൽ വികസിക്കും നിസർഗ്ഗ കലോല്ലാസം

എന്ന് അവരുടെ കലാബോധത്തെക്കുറിച്ച് സന്തോഷിക്കുന്നു. എന്നാൽ പൂക്കൾ വിറ്റ് വിശപ്പടക്കുകയാണെന്നറിയുമ്പോൾ കലാബോധവും വിശപ്പും തമ്മിലുള്ള ഏറ്റുമുട്ടലിൽ കലാബോധം പരാജയപ്പെടുന്ന  യാഥാർത്ഥ്യം കവിയിലുളവാക്കുന്ന ദുഃഖം അതിമനോഹരമായി വർണ്ണിച്ചിരിക്കുന്നു:

കെട്ടുപോയ് പുതുവെയ്‌ലെൻ കൺകളിൽ അപ്പൂവെല്ലാം

കൊട്ടയിൽ കാണായ് പിഴുതെടുത്ത കരൾ പോലെ.

ഇരട്ടി ദുരിതം - മാനസികവും ഭൗതികവുമായ ദുരിതം പേറുന്ന പ്രവാസി പണിക്കാരെക്കുറിച്ചുള്ള ‘ആസ്സാം പണിക്കാർ’ എന്ന  കവിത ഇന്നും പ്രസക്തമാണ്; ‘ഗൾഫ് പണിക്കാർ’ എന്ന് പേര് മാറ്റുകയേ വേണ്ടൂ.


സർവകലാശാലകളിൽ അഭിപ്രായപ്രകടനത്തിന് നിയന്ത്രണമില്ല -മന്ത്രി ജാവദേക്കർ | prakash javadekar tweet\nജെ.എൻ.യു., ഡൽഹി എന്നിവയടക്കം ഒരു സർവകലാശാലയിലും അഭിപ്രായപ്രകടനത്തിനു നിയന്ത്രണമേർപ്പെടുത്താൻ നീക്കമില്ലെന്നും മന്ത്രി ട്വീറ്റ് ചെയ്തു.\nന്യൂഡൽഹി: സർവകലാശാലകളിൽ അഭിപ്രായപ്രകടനത്തിന് നിയന്ത്രണമേർപ്പെടുത്തിയിട്ടില്ലെന്ന് മാനവവിഭവശേഷിമന്ത്രി പ്രകാശ് ജാവദേക്കർ. ജെ.എൻ.യു., ഡൽഹി എന്നിവയടക്കം ഒരു സർവകലാശാലയിലും അഭിപ്രായപ്രകടനത്തിനു നിയന്ത്രണമേർപ്പെടുത്താൻ നീക്കമില്ലെന്നും മന്ത്രി ട്വീറ്റ് ചെയ്തു.\nസർവകലാശാലയിൽ കേന്ദ്രജീവനക്കാർക്കുള്ള പെരുമാറ്റച്ചട്ടം നടപ്പാക്കുന്നതിനെതിരേ ജെ.എൻ.യു.വിലെ അധ്യാപകരും അവശ്യസേവന സംരക്ഷണ നിയമം (എസ്മ) കൊണ്ടുവരാനുള്ള നീക്കത്തിനെതിരേ ഡൽഹി സർവകലാശാലയിലെ അധ്യാപകരും പ്രതിഷേധവുമായി രംഗത്തെത്തിയതിനെത്തുടർന്നാണ് മന്ത്രിയുടെ പ്രതികരണം. അഭിപ്രായസ്വാതന്ത്ര്യം നിഷേധിക്കാനും സ്വതന്ത്രചിന്തകൾക്ക് കൂച്ചുവിലങ്ങിടാനും ജനാധിപത്യാവകാശം ഇല്ലാതാക്കാനുമുള്ള നീക്കമാണിതെന്ന് ജെ.എൻ.യു. ടീച്ചേഴ്‌സ് അസോസിയേഷനും ഡൽഹി സർവകലാശാല ടീച്ചേഴ്‌സ് അസോസിയേഷനും ആരോപിച്ചിരുന്നു.\nഡൽഹി സർവകലാശാലയിൽ എസ്മ നടപ്പാക്കാനുള്ള നിർദേശമില്ലെന്ന് ഉന്നത വിദ്യാഭ്യാസ സെക്രട്ടറി ആർ. സുബ്രഹ്മണ്യവും ട്വീറ്റ് ചെയ്തു. പരീക്ഷാസമയത്തുണ്ടായ അധ്യാപകസമരം ബാധിച്ച വിദ്യാർഥികളാണ് പരീക്ഷാ നടത്തിപ്പ് എസ്മയുടെ കീഴിൽ കൊണ്ടുവരണമെന്ന നിർദേശം വെച്ചത്. ഉന്നത വിദ്യാഭ്യാസവകുപ്പ് ഈ നിർദേശം തള്ളുകയായിരുന്നെന്നും സുബ്രഹ്മണ്യം ട്വിറ്ററിൽ കുറിച്ചു.\n'അത് ഞാന് തന്നെ, എന്റെ പ്രേതമല്ല' - ട്വീറ്റിന് മറുപടി നല്‍കി കേന്ദ്രമന്ത്രി സുഷമ സ്വരാജ്


ദില്ലി: പ്രൈവസി പോളിസികള് വ്യവസ്ഥകള് പരിഷ്‌കരിക്കാനൊരുങ്ങി വാട്‌സാപ്പ്. പുതിയ പരിഷ്‌കാരങ്ങള് ഉപഭോക്താക്കള് അംഗീകരിച്ചില്ലെങ്കില് അക്കൗണ്ട് ഡിലീറ്റ് ചെയ്യേണ്ടിവരുമെന്ന റിപ്പോര്‍ട്ടുകള് നേരത്തെ പുറത്തുവന്നിരുന്നു. പുതുക്കിയ പ്രൈവസി വിവരങ്ങളുമായി ബന്ധപ്പെട്ട് ഒരു നോട്ടിഫിക്കേഷന് വാട്‌സാപ്പ് ഇപ്പോള് ഉപഭോക്താക്കള്‍ക്ക് അയച്ച് തുടങ്ങിയിരിക്കുകയാണ്. വാട്‌സാപ്പ് തുറക്കുമ്പോള് തന്നെ ഈ ഉപയോക്താക്കള്‍ക്ക് ഈ നോട്ടിഫിക്കേഷന് ലഭ്യമാകും.\nചൊവ്വാഴ്ച വൈകുന്നേരത്തോടെയാണ് ആയിരക്കണക്കിന് ഉപയോക്താക്കള്‍ക്ക് വാട്ട്സ്ആപ്പിന്റെ സേവന നിബന്ധനകളിലെയും സ്വകാര്യതാ നയങ്ങളിലെയും പുതിയ മാറ്റങ്ങളെക്കുറിച്ച് അറിയിപ്പ് ലഭിച്ച് തുടങ്ങിയത്. പുതിയ അപ്ഡേറ്റ് ഉപയോക്താക്കള്‍ക്ക് അവരുടെ വാട്ട്സ്ആപ്പ് അക്കൗണ്ട് വിവരങ്ങള് നിലനിര്‍ത്തുന്നതിന് നിബന്ധനകളും വ്യവസ്ഥകളും അംഗീകരിക്കേണ്ടത് നിര്‍ബന്ധമാക്കുന്നു എന്നായിരുന്നു സന്ദേശം.\nകമ്പനി ഇപ്പോള് പുറത്തുവിട്ട പ്രൈവസി പോളിസി വ്യവസ്ഥകള് ഫെബ്രുവരി എട്ട് മുതലാണ് നിലവില് വരിക. ഈ തീയതി കഴിഞ്ഞാല് വാട്‌സാപ്പ് സേവനം തുടര്‍ന്നും ലഭിക്കണമെങ്കില് നിര്‍ബന്ധമായും ഈ വ്യവസ്ഥകള് അംഗീകരിക്കണണെന്ന് കമ്പനി പറയുന്നുണ്ട്. വ്യവസ്ഥകള് അംഗീകരിക്കാത്തവര്‍ക്ക് വാട്‌സാപ്പിന്റെ ഹെല്‍പ്പ് സെന്റര് സന്ദര്‍ശിച്ച് അക്കൗണ്ട് ഡിലീറ്റ് ചെയ്യാമെന്നും സന്ദേശത്തില് പറയുന്നു.\nwhatsapp facebook വാട്‌സ് ആപ് ഫേസ്ബുക്ക്


vd satheesan- save kuttanad campaign | കുട്ടനാടൻ ജനത നേടുന്നത് സമാനതകളില്ലാത്ത പ്രതിസന്ധി; സേവ് കുട്ടനാട് മൂവ്മെന്റിനെ എതിർക്കേണ്ടതില്ല; ദുരിതമുണ്ടാകുമ്പോൾ പുതിയ സംഘടനകൾ ഉണ്ടാകുമെന്ന് വി.ഡി സതീശൻ - MarunadanMalayalee.com\nJune 20, 202106:34 PM IST Permalink\nമാങ്കൊമ്പ്: കുട്ടനാടൻ ജനത നേടുന്നത് സമാനതകളില്ലാത്ത പ്രതിസന്ധിയെന്ന് പ്രതിപക്ഷ നേതാവ് വിഡി സതീശൻ എംഎൽഎ. സേവ് കുട്ടനാട് മൂവ്മെന്റിനെ എതിർക്കേണ്ട കാര്യമില്ല. ദുരിതമുണ്ടാകുമ്പോൾ പുതിയ സംഘടനകൾ ഉണ്ടാകും. അത് സ്വാഭാവികമാണ്. അവരെ മാവോയിസ്റ്റോ ഭരണകൂട വിരുദ്ധരോ ആയി കണക്കാക്കരുത്. അങ്ങനെ പറയുന്നത് ഏകാധിപത്യ ഭരണകൂടത്തിന്റെ സൂചനകളാണെന്നും വിഡി സതീശൻ കൂട്ടിച്ചേർത്തു.\nവെള്ളപ്പൊക്ക ദുരിതം നീക്കാൻ ഹ്രസ്വ-ദീർഘകാല പദ്ധതികൾ വേണം. പുഴകളിലേയും കനാലുകളിലേയും എക്കലും ചെളിയും നീക്കണം. എ.സി റോഡിന്റെ നവീകരണത്തിന് സമ്പൂർണ പാരിസ്ഥിതിക പഠനം വേണം. ജനങ്ങൾ ദുരിതമനുഭവിക്കുമ്പോൾ റോഡ് നവീകരണമാണോ സർക്കാരിന്റെ മുൻഗണനയെന്നും വിഡി സതീശൻ ചോദിച്ചു. കുട്ടനാട് സന്ദർശനത്തിന് ശേഷം മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nകുട്ടനാടിനെ കരകയറ്റാൻ ഒന്നിച്ച് നിൽക്കണമെന്നും സതീശൻ ആവശ്യപ്പെട്ടു. വെള്ളക്കെട്ട് രൂക്ഷമായ പ്രദേശങ്ങൾ സന്ദർശിച്ച അദ്ദേഹം സേവ് കുട്ടനാട് ക്യാംപയിന് പിന്തുണ പ്രഖ്യാപിച്ചു. പ്രതിപക്ഷ നേതാവിന് മുന്നിൽ കുട്ടനാട്ടിൽ ദുരിതം അനുഭവിക്കുന്ന കുടുംബങ്ങൾ പ്രശ്നങ്ങൾ അവതരിപ്പിച്ചു.\nമടവീഴ്ചയും വെള്ളപ്പൊക്കവുമാണ് കുട്ടനാട്ടിലെ ജനങ്ങൾ അനുഭവിക്കുന്ന പ്രധാനപ്രശ്നങ്ങൾ. ഇത് നോരിട്ട് കണ്ട് മനസ്സിലാക്കാനാണ് പ്രതിപക്ഷ നേതാവും സംഘവും കുട്ടനാട്ടിലെത്തിയത്.\nമഴക്കാലം പടിവാതിൽക്കൽ നിൽക്കെ രക്ഷക്കായി കേണ് കുട്ടനാട്\nകാലിക്കറ്റ് സർവകലാശാലയെ സവർണ്ണ അഗ്രഹാരമാക്കാനുള്ള ഇടത് നീക്കം അംഗീകരിക്കില്ല\nമഹാരാജാസ് കോളേജിൽ എസ്എഫ്ഐ- കെഎസ് യു സംഘർഷം; രാത്രിയിലെ അടിപിടിയിൽ കെഎസ്‌യു പ്രവർത്തകന് പരിക്കേറ്റു


ധോണിയെ പുറത്താക്കാതെ ജയം ഉറപ്പിക്കാൻ പറ്റില്ല; വിമർശകരുടെ വായടപ്പിച്ച് മറുപടി | MS Dhoni | Cricket\nസ്വന്തം ലേഖകൻ February 03, 2019 03:30 PM IST\nഫോമിലെത്താന് സാധിക്കാതിരുന്ന ധോണിയെ തുഴച്ചിലുകാരനാണെന്നും മറ്റും പറഞ്ഞ് കളിയാക്കുന്നവർക്ക് മറുപടിയുമായി ന്യൂസിലാന്‍ഡ് ഓള്‍റൗണ്ടര് ജിമ്മി നീഷാം. അസാധാരണ കളിക്കാരനാണ് ധോണി. അദ്ദേഹത്തെ ലോകകപ്പ് ടീമില് ഉള്‍പ്പെടുത്തണോ വേണ്ടയോ എന്നതിനെ ചുറ്റിപ്പറ്റി ഇന്ത്യയില് ചര്‍ച്ചകള് നടക്കുന്നതായി അറിയാം. ഇന്ത്യന് മധ്യനിരയിലെ ശാന്തനായ കളിക്കാരനാണ് ധോണി. അദ്ദേഹത്തിനെതിരേ ബൗള് ചെയ്യുമ്പോള് ഞങ്ങള്‍ക്കു തന്നെ അറിയാം അദ്ദേഹത്തെ പുറത്താക്കും വരെ മത്സരം ജയിച്ചെന്ന് ഉറപ്പിക്കാനാവില്ലെന്നും ജിമ്മി കൂട്ടിച്ചേര്‍ത്തു.\nഓസീസ് പര്യടനത്തില് തകര്‍പ്പന് പ്രകടനം പുറത്തെടുത്ത ധോണി വിമര്‍ശകരുടെ വായടിപ്പിച്ചാണ് ന്യൂസിലാന്‍ഡിലേക്ക് വിമാനം കയറിയത്. എന്നാല്, പരുക്കിനെ തുടര്‍ന്ന് ന്യൂസിലാന്‍ഡിനെതിരേ ഇതുവരെ പുറത്തിരുന്ന താരം പരമ്പരയിലെ അവസാന മത്സരത്തിലേക്ക് തിരിച്ചുവരുമെന്ന് ഇന്ത്യന് ബാറ്റിങ് പരിശീലകന് വ്യക്തമാക്കിയിട്ടുണ്ട്.\nധോണി ക്രീസിലുണ്ടായാല് സ്‌കോര്‍ബോര്‍ഡ് ഇഴയുമെന്ന് പരിഹസിക്കുന്നവര്‍ക്കുള്ള ചൂടന് മറുപടിയാണ് ജിമ്മിയുടെ വാക്കുകളിലുള്ളത്. ഒന്നോ രണ്ടോ കളിയില് ഫോമിലെത്താന് സാധിക്കാതിരുന്നാല് ധോണി തുഴച്ചിലുകാരനാണെന്നും മറ്റും പറഞ്ഞ് നിരവധിയാളുകളാണ് രംഗത്ത് വരാറുള്ളത്.


1.7k Views by Blive News March 4, 2019, 8:21 am inNews\nകൊടുങ്ങല്ലൂര്: തകര്‍ന്നടിഞ്ഞ ചരിത്ര സ്മാരകങ്ങളും ക്ഷേത്രങ്ങളും പഴമയും പാരമ്പര്യത്തനിമയും നഷ്ടപ്പെടാതെ സൂക്ഷിക്കുമെന്ന് ടൂറിസം മന്ത്രി കടകംപള്ളി സുരേന്ദ്രന് . മുസിരിസ് പ്രോജക്ടിന്‍റെ ഭാഗമായ ക്ഷേത്ര മ്യൂസിയത്തിന്‍റെ ഉദ്ഘാടനം നിര്‍വഹിക്കുകയായിരുന്നു അദ്ദേഹം.\nചരിത്രപ്രധാനമായ കൊടുങ്ങല്ലൂര് ക്ഷേത്രത്തോടനുബന്ധിച്ചുള്ള ഊട്ടുപുരയും കച്ചേരിപ്പുരയും അനുബന്ധ കെട്ടിടങ്ങളും പുനരുദ്ധരിച്ച് സംരക്ഷിക്കാന് സര്‍ക്കാര് തീരുമാനിച്ചത് ഇതിന്‍റെ അടിസ്ഥാനത്തിലാണ് . ക്ഷേത്ര കലകളുടെയും ആചാരാനുഷ്ഠാനങ്ങളുടെയും മ്യൂസിയമാണ് കൊടുങ്ങല്ലൂരില് സ്ഥാപിക്കുന്നത്. 3.96 കോടി രൂപ സര്‍ക്കാര് വകയിരുത്തിയ ബൃഹത്തായ ഈ മ്യൂസിയം ദക്ഷിണേന്ത്യയില് തന്നെ ഇത്തരത്തിലുള്ള ആദ്യത്തേതാണെന്നും മന്ത്രി പറഞ്ഞു.\nപുനരുദ്ധാരണം അന്താരാഷ്ട്ര മാനദണ്ഡങ്ങള്‍ക്കും പുരാവസ്തു നിയമങ്ങള്‍ക്കും അനുസൃതമായിരിക്കുമെന്ന് അദ്ദേഹം വ്യക്തമാക്കി. നിലവിലുള്ള പഴയ കെട്ടിടങ്ങള് പൊളിച്ചു കളയാതെ പുനരുദ്ധാരണം നടത്തണമെന്ന നിര്‍ദ്ദേശമാണ് സര്‍ക്കാര് നല്‍കിയിട്ടുള്ളത്. മ്യൂസിയം സ്ഥാപിക്കുന്ന സ്ഥലത്ത് ഒരു പുതിയ കെട്ടിടം ദേവസ്വം ബോര്‍ഡിന്‍റെ നിര്‍ദ്ദേശപ്രകാരം നിര്‍മ്മിച്ചു കൊടുക്കും.\nമുസിരിസ് ഹെറിറ്റേജ് പ്രോജക്ട് അന്താരാഷ്ട്ര ശ്രദ്ധയാകര്‍ഷിച്ചു കൊണ്ടിരിക്കുകയാണെന്ന് മന്ത്രി ചൂണ്ടിക്കാട്ടി. ബോട്ട് സവാരിക്കും പുരാതന ക്ഷേത്രങ്ങള്, പള്ളികള്, കോട്ടകള് എന്നിവ സന്ദര്‍ശിക്കുന്നതിനുമായി നിരവധി വിനോദ സഞ്ചാരികള് ദിവസവും ഇവിടെ വരുന്നുണ്ട്. ഈ പദ്ധതിയില് ആലപ്പുഴ, തങ്കശേരി, പൊന്നാനി എന്നീ പൈതൃക പദ്ധതികള് ലയിപ്പിച്ചുകഴിഞ്ഞു. ആലപ്പുഴ പൈതൃക പദ്ധതിയില് 43 കോടി രൂപയുടെ പ്രവര്‍ത്തനങ്ങള്‍ക്കും അംഗീകാരം നല്‍കിക്കഴിഞ്ഞുവെന്ന് മന്ത്രി പറഞ്ഞു.\nPrevious article കൊതുകുകളിലൂടെ കൊളോണിയല് ചരിത്രം വിവരിച്ച് ബ്രസീലിയന് ആര്‍ട്ടിസ്റ്റ് വിവിയന് കക്കൂരി\nNext article വേണം, ഇടുക്കിയില്‍നിന്നും ഒരു ലോംഗ് മാര്‍ച്ച്


Priyanka Chopra, Nick Jonas welcome baby through surrogacy | Indian Express Malayalam\npriyanka chopra nick jonas welcome baby through surrogacy\nവെള്ളിയാഴ്ച രാത്രി സോഷ്യൽ മീഡിയയിലൂടെയാണ് പ്രിയങ്ക ഇക്കാര്യം പുറത്തുവിട്ടത്\nUpdated: January 22, 2022 11:31:28 am\nതാനും ഭർത്താവ് നിക്ക് ജൊനാസും വാടക ഗർഭധാരണത്തിലൂടെ കുഞ്ഞിനെ സ്വീകരിച്ചതായി പ്രിയങ്ക ചോപ്ര. വെള്ളിയാഴ്ച രാത്രി സോഷ്യൽ മീഡിയയിലൂടെയാണ് പ്രിയങ്ക ഇക്കാര്യം പുറത്തുവിട്ടത്. ‘ഈ പ്രത്യേക സമയത്ത്’ കുടുംബത്തിൽ ശ്രദ്ധകേന്ദ്രീകരിക്കാൻ ആഗ്രഹിക്കുന്നതിനാൽ സ്വകാര്യത നൽകണമെന്ന് താരം ആവശ്യപ്പെട്ടു. പ്രിയങ്കയുടെയും നിക്കിന്റെയും ആദ്യ കുട്ടിയാണിത്. 2018ലാണ് ഇവർ വിവാഹിതരായത്.\n“ഞങ്ങൾ വാടകഗർഭത്തിലൂടെ ഒരു കുഞ്ഞിനെ സ്വീകരിച്ചുവെന്ന് അറിയിക്കുന്നതിൽ ഞങ്ങൾക്ക് അതിയായ സന്തോഷമുണ്ട്. ഈ പ്രത്യേക സമയത്ത് കുടുംബത്തിൽ ശ്രദ്ധ കേന്ദ്രീകരിക്കാൻ ആഗ്രഹിക്കുന്നതിനാൽ സ്വകാര്യത നൽകണമെന്ന് ബഹുമാനപൂർവ്വം ആവശ്യപെടുന്നു. വളരെ നന്ദി.” നിക്ക് ജൊനാസിനെ ടാഗ് ചെയ്തു കൊണ്ട് പ്രിയങ്ക ഇൻസ്റ്റഗ്രാമിൽ കുറിച്ചു.\nകഴിഞ്ഞവർഷം ഓപ്ര വിൻഫ്രെയ്‌ക്ക് നൽകിയ അഭിമുഖത്തിൽ, നിക്കിനൊപ്പം ഒരു കുടുംബം തുടങ്ങുന്നതിനെക്കുറിച്ച് ചോദിച്ചപ്പോൾ, നേരത്തെ പദ്ധതികൾ തയ്യാറാക്കുന്ന ആളല്ല താനെന്നും സമയമാകുമ്പോൾ തങ്ങളും ആഗ്രഹിക്കുന്ന ഒന്നാണ് അതെന്നായിരുന്നു പ്രിയങ്കയുടെ പ്രതികരണം.\n“കുട്ടികൾ ഭാവിയെക്കുറിച്ചുള്ള ഞങ്ങളുടെ ആഗ്രഹത്തിന്റെ വലിയ ഭാഗമാണ്. ദൈവത്തിന്റെ കൃപയാൽ, അത് സംഭവിക്കുമ്പോൾ, സംഭവിക്കും.” എന്നായിരുന്നു ഈ ജനുവരിയിൽ വാനിറ്റി ഫെയർ അഭിമുഖത്തിൽ പ്രിയങ്ക പറഞ്ഞത്. അമ്മയായി കഴിഞ്ഞാൽ കരിയറിൽ നിന്ന് അൽപം പിന്നോട്ട് പോകുമോ എന്ന ചോദ്യത്തിന്, തങ്ങൾക്ക് രണ്ടുപേർക്കും അതിൽ കുഴപ്പമില്ല എന്നായിരുന്നു താരം മറുപടി നൽകിയത്.\nAlso Read: ആ രംഗങ്ങൾ അത്ര എളുപ്പമായിരുന്നില്ല, ഇന്ത്യൻ സിനിമയിൽ മുൻപ് ഉണ്ടായിട്ടില്ല; ‘ഗഹരായിയാ’നിലെ ഇന്റിമേറ്റ് രംഗങ്ങളെ കുറിച്ച് ദീപിക\nWeb Title: Priyanka chopra nick jonas welcome baby through surrogacy


ചൊവ്വയുടെ രാശിമാറ്റത്തില് ഈ നാല് രാശിക്കാര്‍ക്ക് സാമ്പത്തിക നേട്ടം | Mars Transit in Aries On 27 June 2022 These Zodiac Signs Will Get Benefits In Malayalam - Malayalam BoldSky\n| Updated: Wednesday, June 22, 2022, 18:15 [IST]\nജ്യോതിഷ പ്രകാരം ചൊവ്വക്ക് വളരെയധികം പ്രാധാന്യമാണ് ഉള്ളത്. കാരണം നമ്മുടെ ധൈര്യം, ഊര്‍ജ്ജം, ഭൂമി, വിവാഹം എന്നീ കാര്യങ്ങളിലെല്ലാം ചൊവ്വ വഹിക്കുന്ന പങ്ക് നിസ്സാരമല്ല. അതുകൊണ്ട് തന്നെ ചൊവ്വയുടെ സാന്നിധ്യം ജാതകത്തില് നിരവധി മാറ്റങ്ങള് കൊണ്ട് വരുന്നുണ്ട്. ജൂണ് 27 മുതല് ചൊവ്വ മേടം രാശിയിലേക്ക് പ്രനേശിക്കുന്നു. ഇത് മേടം രാശിക്കാരില് മാറ്റങ്ങള് വരുത്തുന്നുണ്ടെങ്കിലും ചില രാശിക്കാര്‍ക്ക് അവര് ആഗ്രഹിക്കുന്ന സാമ്പത്തിക നേട്ടവും സാമ്പത്തിക ഭദ്രതയും ഉണ്ടാവുന്നുണ്ട്.\nപലപ്പോഴും ചൊവ്വയുടെ സ്ഥാനമാറ്റം അനുഗ്രഹമാവുന്ന ചില രാശിക്കാരുണ്ട്. ധൈര്യം, ശക്തി, കഠിനാധ്വാനം എന്നിവയെല്ലാം ഇതിന്റെ പരിധിയില് വരുന്നു. എന്നാല് ചൊവ്വ ജാതകത്തില് ബലഹീനനായാണ് കാണപ്പെടുന്നത് എങ്കില് അത് കൂടുതല് പ്രശ്‌നങ്ങളാണ് അവര്‍ക്ക് ജാതകത്തില് ഉണ്ടാക്കുന്നത്. ഇത്തരക്കാര്‍ക്ക് ദേഷ്യവും അഹങ്കാരവും അല്‍പം കൂടുതലായിരിക്കും. ചൊവ്വയുടെ സംക്രമം ഏതൊക്കെ രാശിക്കാര്‍ക്ക് ഗുണം ചെയ്യുമെന്ന് നോക്കാം.\nമിഥുനം രാശിക്കാര്‍ക്ക് ഈ രാശി സംക്രമണത്തില് അവരുടെ കഠിനാധ്വാനത്തിന്റെ ഫലങ്ങള് ലഭിക്കുന്നു. പകുതിക്ക് വെച്ച ഏത് ജോലിയും പൂര്‍ത്തീകരിക്കുന്നതിനും അതിലൂടെ സാമ്പത്തിക നേട്ടങ്ങള് ലഭിക്കുന്നതിനും സാധിക്കുന്നു. കടങ്ങളെല്ലാം വീട്ടി ജോലിയില് നിന്ന് മികച്ച ഫലം നേടുന്നതിന് സാധിക്കുന്നു. സാമ്പത്തിക നേട്ടങ്ങള് പലപ്പോഴും നിങ്ങളില് കൂടുതല് പോസിറ്റീവ് ഊര്‍ജ്ജം വര്‍ദ്ധിപ്പിക്കുന്നു. സാമ്പത്തിക പ്രശ്‌നങ്ങളെല്ലാം അവസാനിച്ച് അതില് നിന്ന് പരിഹാരം കാണുന്നതിനുള്ള മികച്ച സമയമാണ് ഈ രാശിസംക്രമണം. ബിസിനസില് ആഗ്രഹിക്കുന്ന വിജയം ലഭിക്കുന്നു. ഏത് കാര്യത്തിനും കുടുംബത്തിന്റേയും പങ്കാളിയുടേയും പൂര്‍ണ പിന്തുണ ലഭിക്കുന്നു.\nകര്‍ക്കിടകം രാശിക്കാര്‍ക്ക് ചൊവ്വയുടെ സംക്രമണം മികച്ച ഫലങ്ങള് നല്‍കുന്നുണ്ട്. ജോലിയില് നിന്ന് ഇവര് ആഗ്രഹിക്കുന്ന പ്രമോഷനും ശമ്പളവര്‍ദ്ധനവും ലഭിക്കുന്നുണ്ട്. അതിനുള്ള സാധ്യത വളരെ കൂടുതലാണ്. അത് മാത്രമല്ല ജോലി ചെയ്യുന്ന സാഹചര്യവും സന്തോഷം നിറഞ്ഞതായിരിക്കും. ജോലി അന്വേഷിക്കുന്നവരെ തേടി നിരവധി അവസരങ്ങള് വരുന്നുണ്ട്. പണം നിക്ഷേപിക്കുന്നവര്‍ക്ക് മികച്ച സാമ്പത്തിക ലാഭം ഉണ്ടാവുന്നുണ്ട്. സാമ്പത്തിക വരുമാനം വളരെയധികം ഉണ്ടാവുന്നു. പല കോണുകളില് നിന്നും സാമ്പത്തിക വരുമാനം ഇവരെ തേടി എത്തുന്നു. ഇത് കൂടാതെ വിദേശയാത്രയും വിദേശജോലിയും ഇവരെ കാത്തിരിക്കുന്നുണ്ട്. കടം കൊടുക്കാതിരിക്കാന് പ്രത്യേകം ശ്രദ്ധിക്കണം.\nചിങ്ങം രാശിക്കാര്‍ക്കും അവര് ആഗ്രഹിക്കുന്ന പോസിറ്റീവ് ഊര്‍ജ്ജം ജീവിതത്തില് കൊണ്ട് വരുന്നതിന് സാധിക്കുന്നു. പ്രതീക്ഷിക്കാത്ത പുതിയ മാറ്റങ്ങള് ജീവിതത്തില് നേട്ടങ്ങള് കൊണ്ട് വരുന്നു. ജോലിയില് പല വിധത്തിലുള്ള അവസരങ്ങള് ഇവരെ തേടി എത്തുന്നു. കൂടുതല് അവസരങ്ങള് പോലെ തന്നെ അതിന് വേണ്ടി പണവും സമയവും ഇവര്‍ക്ക് ചിലവാക്കുന്നതിന് സാധിക്കുന്നു. മുടങ്ങിക്കിടക്കുന്ന ജോലികള് പൂര്‍ത്തിയാക്കുന്നതിന് സാധിക്കുന്നു. അപ്രതീക്ഷിത ധനലാഭം ഇവരെ തേടി വരുന്നു. ഒരിക്കലും സാമ്പത്തിക പ്രശ്‌നങ്ങളില് ഇവര്‍ക്ക് തളര്‍ച്ച നേരിടേണ്ടി വരില്ല. ചൊവ്വയുടെ രാശിമാറ്റം ഇവരില് മികച്ച നേട്ടങ്ങളാണ് കൊണ്ട് വരുന്നത്.\nകുംഭം രാശിക്കാര്‍ക്ക് ചൊവ്വയുടെ രാശിമാറ്റം നല്‍കുന്ന ഗുണങ്ങള് നിസ്സാരമല്ല. ഇത് കരിയറില് പല വിധത്തിലുള്ള മാറ്റങ്ങള് കൊണ്ട് വരുന്നുണ്ട്. ജോലിയുടെ കാര്യത്തില് ഒരിക്കലും പരാജയപ്പെടില്ല. ആഗ്രഹിക്കുന്ന സ്ഥലത്ത് ആഗ്രഹിക്കുന്ന ജോലിയും ലഭിക്കുന്നു. ചെയ്യുന്ന എല്ലാ കാര്യങ്ങളിലും ശുഭഫലങ്ങള് ഉണ്ടാവുന്നുണ്ട്. ഓഫീസില് എല്ലാവരുടേയും പിന്തുണയും സഹായവും ഏത് കാര്യത്തിലും ലഭിക്കുന്നു. ആഗ്രഹിക്കുന്ന സ്ഥലത്തേക്ക് ട്രാന്‍സ്ഫര് ലഭിക്കുന്നു. കുടുംബത്തില് സമാധാനവും സന്തോഷവും നിലനില്‍ക്കുന്നു. പുതിയ ബിസിനസും ജോലിയും തുടങ്ങുന്നതിനും അനുയോജ്യമായ സമയമാണ്. വാഹനം വാങ്ങിക്കുന്നതിന് യോഗമുണ്ട്, എന്നാല് അതീവ ശ്രദ്ധയോടെ വേണം ഉപയോഗിക്കുന്നതിന്.\nmost read:27 നാളുകാര്‍ക്കും നക്ഷത്രപ്രകാരം ഉണ്ടാവുന്ന രോഗാവസ്ഥകള്\nRead more about: zodiac sign astrology mars ചൊവ്വ രാശി ജ്യോതിഷം\nMars Transit in Aries On 27 June 2022 These Zodiac Signs Will Get Benefits In Malayalam\nMars Transit in Aries on 27 June 2022 : Know which zodiac sign will get benefits in malayalam. Takealook.


ലോകത്ത് അപ്രത്യക്ഷമായിക്കൊണ്ടിരിക്കുന്ന6സ്ഥലങ്ങള് | Places To Visit Before They Disappear From Earth\nമനോരമ ലേഖകൻ February 16, 2021 08:01 AM IST\nയൂറോപ്യന് ആല്‍പ്സിലൂടെയുള്ള യാത്ര\nപരിണാമങ്ങള്‍ക്കു വിധേയമായിക്കൊണ്ടിരിക്കുകയാണ് ലോകം. ജീവികള്‍ക്കും ആവാസവ്യവസ്ഥകള്‍ക്കും കാലാവസ്ഥയ്ക്കുമെല്ലാം മാറ്റങ്ങള് ഉണ്ടായിക്കഴിഞ്ഞു. ഇവയില് ഗുണപരവും അല്ലാത്തതുമുണ്ട്. ദോഷമുണ്ടാക്കുന്ന മാറ്റങ്ങള്‍ക്കു കാരണം മനുഷ്യരുടെ പ്രവൃത്തികളാണ്. തന്മൂലം ലോകത്തിന്‍റെ ഒട്ടേറെ ഭാഗങ്ങള് നാമാവശേഷമായിക്കൊണ്ടിരിക്കുകയാണ് എന്ന കാര്യം അറിയാമോ? അത്തം ചില കാര്യങ്ങള് പരിചയപ്പെടാം.\n1. യൂറോപ്യന് ആല്‍പ്സ്\nമനോഹരമായ യൂറോപ്യന് ആല്‍പ്സിലൂടെ സ്കീയിങ് ചെയ്യാന് നിങ്ങള് എപ്പോഴെങ്കിലും ആഗ്രഹിച്ചിട്ടുണ്ടോ? എന്നാൽ അധികം വൈകിക്കണ്ട. അധികകാലം ഈ ഭാഗം നിലനില്‍ക്കാന് സാധ്യതയില്ലെന്ന് ശാസ്ത്രം പറയുന്നു. മറ്റു പല പർവതനിരകളെയും അപേക്ഷിച്ച്, അധികം ഉയരത്തിലല്ല ആല്‍പ്സ്.\nഅതുകൊണ്ടുതന്നെ, ആഗോളതാപനത്തിന്‍റെ ദോഷഫലങ്ങള് ഈ പ്രദേശത്തെ എളുപ്പം ബാധിക്കും. ആഗോള ശരാശരിയുടെ ഇരട്ടിയിലധികമാണ് ഈ പ്രദേശത്തെ താപനിലയിലുള്ള വർധന. അതുകൊണ്ടുതന്നെ, 2050 വരെയേ ഈ ഭാഗത്തിന് ആയുസ്സുള്ളൂ എന്നാണു വിദഗ്ധര് പറയുന്നത്.\n2. ഫ്ലോറിഡ എവര്‍ഗ്ലേഡ്സ്\nയുഎസ് സംസ്ഥാനമായ ഫ്ലോറിഡയുടെ തെക്കു ഭാഗത്തുള്ള സ്വാഭാവിക ഉഷ്ണമേഖലാ തണ്ണീർത്തട പ്രദേശമാണ് എവർഗ്ലേഡ്സ്. ഭൂമിയില് മറ്റൊരിടത്തും കാണാത്ത ആവാസവ്യവസ്ഥയാണ് ഇവിടെ. ഒർലാൻഡോയ്ക്ക് സമീപം കിസിമ്മി നദിയിൽനിന്ന് വിശാലവും ആഴമില്ലാത്തതുമായ ഓകീക്കോബി തടാകത്തിലേക്ക് ജലം ഒഴുകുന്നതു മൂലമാണ് ഇത് രൂപപ്പെട്ടത്. മഴക്കാലത്ത് ഇടയ്ക്കിടെ ഉണ്ടാകുന്ന വെള്ളപ്പൊക്കം മുതൽ വേനലിലെ വരൾച്ച വരെയുള്ള നിരവധി കാലാവസ്ഥാ മാറ്റങ്ങള് ഇവിടെ അനുഭവപ്പെടുന്നു.\nഇരുപതാം നൂറ്റാണ്ടിലുടനീളം ഈ ആവാസവ്യവസ്ഥയ്ക്ക് പലവിധ നാശനഷ്ടങ്ങളും സംഭവിച്ചു. വികസനത്തിനായി നടന്ന കയ്യേറ്റങ്ങള് പരിസ്ഥിതിക്ക് ആഘാതങ്ങള് വരുത്തി. ഇവിടെയുള്ള സൈപ്രസ് ചതുപ്പുകളും കണ്ടൽക്കാടുകളുമെല്ലാം നാമാവശേഷമാകാന് ആരംഭിച്ചു. ഈ പ്രദേശത്തെ 14 ഇനം മൃഗങ്ങള് ഇപ്പോൾ വംശനാശത്തിന്‍റെ വക്കിലാണ്.\n3. വെനീസ്, ഇറ്റലി\nവടക്കൻ ഇറ്റലിയിലെ അതിമനോഹരവും ചരിത്രപ്രാധാന്യമുള്ളതുമായ ഒരു നഗരമാണ് വെനീസ്.\nറോഡുകൾ ഇല്ലാത്ത നാട്, ജലത്തിന്‍റെ നഗരം, പാലങ്ങളുടെ നഗരം, പ്രകാശത്തിന്‍റെ നഗരം, ഗൊണ്ടോല തുഴച്ചിൽകാരുടെ നാട് എന്നെല്ലാം അറിയപ്പെടുന്ന വെനീസ് യഥാർഥത്തില് 118 ചെറിയ ദ്വീപുകളാണ്. വര്‍ഷങ്ങളായി വെള്ളത്തില് പതിയെ മുങ്ങിക്കൊണ്ടിരിക്കുകയാണ് ഈ നഗരം. കടല്‍നിരപ്പ് ഉയര്‍ന്നു കൊണ്ടിരിക്കുന്നതിനാല് ഭാവിയില് ഈ പ്രദേശം ജലത്തിനടിയിലാകും എന്നാണു കരുതുന്നത്.\nശാന്തസമുദ്രത്തിലെ ഒൻപതു ദ്വീപുകളുടെ സമൂഹമാണ് തുവാലു. ലോകത്തെ ഏറ്റവും ചെറിയ നാലാമത്തെ രാജ്യമായ തുവാലുവും നാശത്തിന്‍റെ വക്കിലാണ്.\nശാന്തസമുദ്രത്തിലെ ഒൻപതു ദ്വീപുകളുടെ സമൂഹം തുവാലു\nആഗോളതാപനം മൂലം സമുദ്രനിരപ്പ് ക്രമാതീതമായി ഉയരുന്നതാണ് തുവാലുവിനും ഭീഷണി. സമുദ്രനിരപ്പില്‍നിന്ന് വെറും നാലു മില്ലി മീറ്റര് മാത്രം ഉയരത്തിലാണ് തുവാലു. വേണ്ട നടപടികള് കൈക്കൊണ്ടില്ലെങ്കില് തുവാലുവിനൊപ്പം പസഫിക്കിലെ നിരവധി ദ്വീപുകള് കടലിനടിയിലാകും.\n5. തിംബുക്തുവിലെ പള്ളികള്, മാല\nപതിനാലാം നൂറ്റാണ്ടിനും പതിനാറാം നൂറ്റാണ്ടിനും ഇടയിൽ നിർമിച്ച3പള്ളികളാണ് തിംബുക്തുവിന്‍റെ മുഖമുദ്ര.\nതിംബുക്തുവിലെ പള്ളികള്, മാല\nയുനെസ്കോയുടെ ലോക പൈതൃക സ്ഥലങ്ങളാണ് ഇവ. ചെളി കൊണ്ടാണ് ഇവയുടെ ചുവരുകള് നിർമിച്ചിരിക്കുന്നത്. താപനിലയിലോ മഴയിലോ ഉണ്ടാകുന്ന വർധനവ് ഈ പള്ളികളുടെ നാശത്തിനു വഴിയൊരുക്കും.\n6. പാറ്റഗോണിയ, അര്‍ജന്റീന\nതെക്കേ അമേരിക്കയുടെ തെക്കേ അറ്റത്തുള്ള ജനസാന്ദ്രത കുറഞ്ഞ പ്രദേശമാണ് പാറ്റഗോണിയ. തെക്ക് ആൻഡീസ് പർവതനിരകള്, തടാകങ്ങൾ, പടിഞ്ഞാറ് ഹിമാനികൾ, കിഴക്ക് മരുഭൂമികൾ, പീഠഭൂമികള് തുടങ്ങിയവ ഉൾപ്പെടുന്നതാണ് ഈ പ്രദേശം. പടിഞ്ഞാറ് പസഫിക് സമുദ്രവും കിഴക്ക് അറ്റ്ലാന്റിക് സമുദ്രവും അവയെ തമ്മില് ബന്ധിപ്പിക്കുന്ന മഗല്ലൻ കടലിടുക്ക്, ബീഗിൾ ചാനൽ, ഡ്രേക്ക് പാസേജ് എന്നിവയും ഈ പ്രദേശത്ത് ഉള്‍പ്പെടുന്നു.\nഇത്രയേറെ വൈവിധ്യമാര്‍ന്ന ഈ പ്രദേശവും മാറ്റങ്ങള്‍ക്ക് വിധേയമായിക്കൊണ്ടിരിക്കുകയാണ്. ഇവിടത്തെ മനോഹരമായ ഹിമാനികൾ താപനിലയിലെ വർധനവും മഴയുടെ കുറവും കാരണം ഇതിനോടകം തന്നെ ചുരുങ്ങാൻ തുടങ്ങിയിട്ടുണ്ട്.\nEnglish Summary: Disappearing Places in the World


By വെബ് ഡെസ്ക് • 30/08/2019 at 8:22PM\nനിര്‍മാണ മേഖലയിലെ കുത്തനെയുള്ള ഇടിവും കാര്‍ഷികോത്പാദന നിരക്ക് കുറഞ്ഞതുമാണ് വളര്‍ച്ചാ നിരക്കിനെയും പ്രതികൂലമായി ബാധിച്ചത്. ഇതിനൊപ്പം ഉപഭോക്തൃ വളര്‍ച്ച സൂചികയും താഴേക്ക് വന്നു.\nസാമ്പത്തിക മാന്ദ്യത്തെ നേരിടാനുള്ള പാക്കേജും ഇളവുകളും പ്രഖ്യാപിക്കുമ്പോള് ധനമന്ത്രി നിര്‍മലാ സീതാരാമന് നടത്തിയ അവകാശ വാദങ്ങള് തെറ്റെന്ന് പുതിയ ജിഡിപി നിരക്ക്. ഇന്ത്യയുടെ മൊത്ത ആഭ്യന്തര ഉത്പാദന വളര്‍ച്ചാ നിരക്ക് ആറ് വര്‍ഷത്തെ ഏറ്റവും കുറഞ്ഞ നിലയിലേക്ക് താഴ്ന്നതായി കേന്ദ്ര സ്റ്റാറ്റിസ്റ്റിക്സ് ഓഫീസ് പുറത്തുവിട്ട ഏറ്റവും പുതിയ കണക്ക് വെളിപ്പെടുത്തുന്നു.\nഅതിവേഗം വളര്‍ച്ചയുള്ള രാജ്യമായി ഇന്ത്യ തുടരുന്നു എന്ന നിര്‍മല സീതാരാമന്റെ വാദങ്ങള് തെറ്റെന്ന് തെളിയിക്കുന്നതാണ് ഏറ്റവും പുതിയ നിരക്കുകള്. ഈ സാമ്പത്തിക വര്‍ഷത്തെ ഏപ്രില്-ജൂണ് ആദ്യ പാദത്തിലെ വളര്‍ച്ച അഞ്ച് ശതമാനം മാത്രമാണ്. തൊട്ട് മുന് പാദത്തില് വളര്‍ച്ചാ നിരക്ക് 5.8 ശതമാനമായിരുന്നു. 2018 ജൂണ് 30ന് അവസാനിച്ച പാദത്തില് എട്ട് ശതമാനം വളര്‍ച്ച രേഖപ്പെടുത്തിയ സ്ഥാനത്താണ് ഈ കുത്തനെയുള്ള ഇടിവ്. 2019-19 ലെ ആദ്യപാദം മുതല് വളര്‍ച്ചാ നിരക്ക് തുടര്‍ച്ചയായി കുത്തനെ കുറയുകയാണ് എന്ന് കണക്കുകള് വ്യക്തമാക്കുന്നു.\nപാദം1: ഏപ്രില്-ജൂണ് 2018-19 വളര്‍ച്ച 8.0%\nപാദം2: ജൂലൈ-സെപ്തം 2018-19 വളര്‍ച്ച 7.0%\nപാദം3: ഒക്ടോ-ഡിസംബര് 2018-19 വളര്‍ച്ച 6.6%\nപാദം4: ജനു-മാര്‍ച്ച് 2018-19 വളര്‍ച്ച 5.8%\nപാദം1: ഏപ്രില്-ജൂണ് 2019-20 വളര്‍ച്ച 5.0%\nനിര്‍മാണ മേഖലയിലെ കുത്തനെയുള്ള ഇടിവും കാര്‍ഷികോത്പാദന നിരക്ക് കുറഞ്ഞതുമാണ് വളര്‍ച്ചാ നിരക്കിനെയും പ്രതികൂലമായി ബാധിച്ചത്. ഇതിനൊപ്പം ഉപഭോക്തൃ വളര്‍ച്ച സൂചികയും താഴേക്ക് വന്നു. ഉപഭേക്തൃതവളര്‍ച്ചാ സൂചിക 3.1ശതമാനം മാത്രമായി. കഴിഞ്ഞ വര്‍ഷം ഇതേ കാലയളവില് സൂചിക 7.2 ശതമാനമായിരുന്നു. 18 മാസത്തെ ഏറ്റവും കുറഞ്ഞ നിരക്കിലാണ് ഉപഭോക്തൃ വളര്‍ച്ചാ സൂചിക. തുടര്‍ച്ചയായ 25 പാദവളര്‍ച്ചകളില് ഏറ്റവും കുറഞ്ഞ നിരക്കാണ് ഏപ്രില്-ജൂണ് കാലയളവില് രേഖപ്പെടുത്തിയത്.


പരിശോധനയ്ക്ക് ശേഷം തങ്ങള് കന്യകയല്ലെന്ന് ആരോപിച്ച് ഭര്‍ത്താക്കന്‍മാരും അവരുടെ വീട്ടുകാരും ഉപദ്രവം ആരംഭിച്ചുവെന്നും ഇവരുടെ പരാതിയില് പറയുന്നു.\nമഹാരാഷ്ട്രയിലെ കോലാപ്പൂരില് വിവാഹത്തിന് ശേഷം ഭര്‍തൃഗൃഹത്തില് നടത്തിയ വിര്‍ജിനിറ്റി ടെസ്റ്റില് വിജയിച്ചില്ലെന്നാരോപിച്ച് സഹോദരിമാര്‍ക്ക് വിവാഹമോചനം നിര്‍ദ്ദേശിച്ച് ജാട്ട് പഞ്ചായത്ത്. തുടര്‍ന്ന് രണ്ട് യുവതികളുടെയും പരാതിയില് ഇവരുടെ ഭര്‍ത്താക്കന്‍മാര്‍ക്കെതിരെയും ജാട്ട് പഞ്ചായത്ത് നേതാക്കള്‍ക്കെതിരെയും പൊലീസ് കേസെടുത്തു.\nകോലപ്പൂരിലെ കാഞ്ചര്‍ഭട്ട് സമുദായത്തില്‍പ്പെട്ട രണ്ട് യുവതികളാണ് പരാതിയുമായി രംഗത്തെത്തിയത്. 2020 നവംബറിലാണ് ഇവരുടെ വിവാഹം കഴിഞ്ഞത്.\nവിവാഹം കഴിഞ്ഞ് ഭര്‍തൃഗൃഹത്തിലെത്തിയ ഇവരെ വിര്‍ജിനിറ്റി ടെസ്റ്റിന് വിധേയമാക്കിയിരുന്നു. പരിശോധനയ്ക്ക് ശേഷം തങ്ങള് കന്യകയല്ലെന്ന് ആരോപിച്ച് ഭര്‍ത്താക്കന്‍മാരും അവരുടെ വീട്ടുകാരും ഉപദ്രവം ആരംഭിച്ചുവെന്നും ഇവരുടെ പരാതിയില് പറയുന്നു.\nബന്ധം തുടരണമെങ്കില് 10 ലക്ഷം രൂപ നല്‍കണമെന്നും അല്ലെങ്കില് വീട്ടില് നിന്ന് ഇറക്കിവിടുമെന്നും വരെ ഭര്‍തൃവീട്ടുകാര് തങ്ങളെ ഭീഷണിപ്പെടുത്തിയെന്നും സഹോദരിമാര് പറഞ്ഞു.\nഇതിന്റെ പേരില് ഭര്‍ത്താക്കന്‍മാര് തങ്ങളെ നിരന്തരം മര്‍ദ്ദിക്കുമായിരുന്നുവെന്നും സഹോദരിമാര് പറഞ്ഞു. പിന്നീട് ഇവരെ ഭര്‍തൃവീട്ടില് നിന്ന് ഇറക്കിവിടുകയായിരുന്നു.\nതുടര്‍ന്ന് രണ്ട് യുവതികളുടെയും വീട്ടുകാര് വിഷയം പരിഹരിക്കണമെന്നാവശ്യപ്പെട്ട് പ്രദേശത്തെ ജാട്ട് പഞ്ചായത്തിനെ സമീപിച്ചിരുന്നു. പ്രശ്‌നപരിഹാരത്തിനായി ജാട്ട് പഞ്ചായത്ത് അംഗങ്ങള് യുവതികളുടെ അമ്മയില് നിന്ന് നാല്‍പ്പതിനായിരത്തോളം രൂപ വാങ്ങുകയും ചെയ്തു.\nപിന്നീട് 2021 ഫെബ്രുവരിയില് ചേര്‍ന്ന ജാട്ട് പഞ്ചായത്ത് യോഗത്തില് വെച്ചാണ് പ്രശ്‌നത്തിന് പരിഹാരം വിവാഹ മോചനമെന്ന് ജാട്ട് പഞ്ചായത്ത് പ്രഖ്യാപിച്ചത്. അതോടൊപ്പം പരാതിയുന്നയിച്ച സഹോദരിമാരെ സമുദായത്തില് നിന്ന് പുറത്താക്കിയതായും ഇവരുടെ പരാതിയില് പറയുന്നു.\nതുടര്‍ന്നാണ് പൊലീസില് പരാതി നല്‍കാന് യുവതികളുടെ മാതാപിതാക്കള് രംഗത്തെത്തിയത്.


priyadarshan about comedy | അച്ഛന്റെയും അമ്മയുടെയും ഒപ്പമിരുന്ന് സിനിമ കാണുമ്പോള് നാണംകെടരുത് ; സിനിമയിലെ ദ്വയാര്‍ത്ഥ പ്രയോഗങ്ങള്‍ക്കെതിരെ പ്രിയദര്‍ശന് | Mangalam\nThursday, June 20, 2019 Last Updated 13 Min 11 Sec ago English Edition\nTuesday 21 May 2019 02.58 PM\nമലയാളം, ഹിന്ദി, തമിഴ് സിനിമ മേഖലയില് എക്കാലത്തെയും ഹിറ്റുകള് സമ്മാനിച്ച സംവിധായകനാണ് പ്രിയദര്‍ശന്. മോഹല്‍ലാല്-പ്രിയദര്‍ശന് കൂട്ടുകെട്ടില് പിറന്ന സിനിമകള് എല്ലാ കാലത്തും വന്‍ഹിറ്റുകളാണ്. ഇപ്പോള് സിനിമയിലെ ദ്വയാര്‍ത്ഥ പ്രയോഗങ്ങളെ കുറിച്ച് പറയുകയാണ് അദ്ദേഹം. ദ്വയാര്‍ത്ഥ പ്രയോഗങ്ങളുള്ള തിരക്കഥ എഴുതാന് തനിക്കാവില്ലെന്നാണ് പ്രിയന് തുറന്നു പറയുന്നത്. ഒരു ഓണ്‍ലൈന് മാധ്യമത്തിന് നല്‍കിയ അഭിമുഖത്തിലാണ് പ്രിയദര്‍ശന്റെ ഈ തുറന്നു പറച്ചില്.\n'' സിനിമയില് തമാശരൂപത്തില് ഉപയോഗിക്കുന്ന ദ്വയാര്‍ത്ഥ പ്രയോഗങ്ങള് കോമഡിയാണെന്ന് തോന്നിയിട്ടില്ല. ഒരു കുട്ടി അച്ഛന്റെയും അമ്മയുടെയും ഒപ്പമിരുന്ന് സിനിമ കാണുമ്പോള് സിനിമയിലെ രംഗങ്ങള് കണ്ട് ആ അച്ഛനുമമ്മയും ഒരിക്കലും നാണം കെടരുത് എന്നു തോന്നാറുണ്ട്. എല്ലാവരുടെയും മനസില് ഒരു കുട്ടിയുണ്ട്. ആ കുട്ടിയ്ക്കു വേണ്ടിയാണ് ഞാന് സിനിമ ചെയ്യുന്നത്. എന്റെ സിനിമകള് ഉദാത്തമായവയാണ് എന്ന് ഒരിക്കലും അവകാശപ്പെട്ടിട്ടില്ല. കാണാന് ചിലത് രസകരമായിരിക്കം, ചിലത് മോശമായിട്ടുണ്ടാവും. ചെയ്ത സിനിമകളെല്ലാം വിജയകരമാക്കിയ ആരും ഈ ലോകത്തില്ല. ചില സിനിമകള് ചെയ്യേണ്ടി വരുന്ന മാനസികാവസ്ഥ, ചുറ്റുപാടുകള്, അങ്ങനെ പല കാരണങ്ങള് കൊണ്ടും ചിലത് മോശമായിപ്പോകും. എങ്കിലും സിനിമ ചെയ്യുമ്പോള് രസിച്ചു ചെയ്യണമെന്നു തന്നെയാണ് തോന്നിയിട്ടുള്ളത്.'' -പ്രിയദര്‍ശന് പറഞ്ഞു.\n'' കിലുക്കത്തിലെ തമാശാരംഗങ്ങളില് മോഹന്‍ലാലിന്റെയും ജഗതിയുടെയുമെല്ലാം ടൈമിങാണ് അതിലെ ഹൈലൈറ്റ്. എഴുതപ്പെട്ട സീനാണെങ്കില് പോലും അവരുടെ പ്രകടനം കണ്ട് കട്ട് പറയാന് മറന്നു പോയിട്ടുണ്ട്. എന്റെ സിനിമകള്‍ക്ക് യുക്തിവിചാരങ്ങളൊന്നും തന്നെയില്ല. ഒരു പോക്കാണ്. അതില് രസം എന്ന ഘടകമുണ്ടോ എന്നേ ചിന്തിക്കാറുള്ളൂ. സിനിമയില് കൊമേഡിയന്മാരെ അവരുടെ ഇഷ്ടമനുസരിച്ച് കോമഡി രംഗങ്ങള് കൊണ്ടു പോകാന് അനുവദിക്കണമെന്ന് പറയുന്നതിനോട് യോജിപ്പില്ല. അത് കുഴപ്പമാകും.\nകിലുക്കം പോലെയുള്ള ചില സിനിമകള് കണ്ടാല് കൃത്യമായ തിരക്കഥ അനുസരിച്ച് മുമ്പോട്ടു പോകന്നവയല്ലെന്നു തോന്നുമെങ്കിലും അത് എഴുതിയതു തന്നെയാണ്. ഇതാണ് അതിര്. ഇതേ പറയാവൂ എന്നു പറഞ്ഞ് അവര്‍ക്ക് തിരക്കഥയിലെ ഭാഗങ്ങള് കാണിച്ചു കൊടുക്കണം. കിലുക്കത്തിലെ കോമഡി സീനുകളെല്ലാം എഴുതിയതു തന്നെയാണ്. ഒരക്ഷരം പോലും മാറ്റിയിട്ടില്ല. സീനുകള് എഴുതിക്കൊടുത്ത് അത് തന്നെ പറയണമെന്ന് അഭിനേതാക്കളോട് പറയും. പിന്നെയുള്ളതെല്ലാം അവരുടെ പെര്‍ഫോമന്‍സാണ്.'' - പ്രിയദര്‍ശന് കൂട്ടിച്ചേര്‍ത്തു.


കോവിഡ് ബാധിച്ച് ചികിത്സയിലായിരുന്ന മുതിർന്ന കോണ്‍ഗ്രസ് നേതാവും മുൻ മഹാരാഷ്ട്ര സഹമന്ത്രിയുമായ ഏക്നാഥ് ഗെയ്ക്‌വാദ് അന്തരിച്ചു - Media Malayalam (മീഡിയ മലയാളം)\nകോവിഡ് ബാധിച്ച് ചികിത്സയിലായിരുന്ന മുതിർന്ന കോണ്‍ഗ്രസ് നേതാവും മുൻ മഹാരാഷ്ട്ര സഹമന്ത്രിയുമായ ഏക്നാഥ് ഗെയ്ക്‌വാദ് അന്തരിച്ചു\nമുംബൈ: കോവിഡ് ബാധിച്ച് ചികിത്സയിലായിരുന്ന മുതിർന്ന കോണ്‍ഗ്രസ് നേതാവും മുൻ മഹാരാഷ്ട്ര സഹമന്ത്രിയുമായ ഏക്നാഥ് ഗെയ്ക്‌വാദ് (81) അന്തരിച്ചു. ബുധനാഴ്ച രാവിലെ പത്തിന് ബ്രീച്ച്കാൻഡി ആശുപത്രിയിലായിരുന്നു അന്ത്യം.\n1985 മുതൽ 2004 വരെ തുടർച്ചയായി നാലു തവണ ധാരാവിയിൽ നിന്നുള്ള എംഎൽഎ ആയിരുന്നു. 1999ൽ മെഡിക്കൽ വിദ്യാഭ്യാസ, ആരോഗ്യ, സാമൂഹിക നീതി വകുപ്പുകളുടെ സഹമന്ത്രിയായി. 2004 മുതൽ 2014 വരെ ലോക്സഭാംഗവുമായി.\n2017 മുതൽ 2020 വരെ മുംബൈ കോണ്‍ഗ്രസ് അധ്യക്ഷനുമായിരുന്നു ഏക്നാഥ് ഗെയ്ക്‌വാദ്. മഹാരാഷ്ട്ര വിദ്യാഭ്യാസ മന്ത്രി വർഷ ഗെയ്ക്‌വാദ് മകളാണ്.\nand former Maharashtra minister of state\nPrevious articleസ്വർണക്കടത്തുമായി ബന്ധപ്പെട്ട് എൻഫോഴ്സ്മെന്‍റ് ഡയറക്ടറേറ്റ് രജിസ്റ്റർ ചെയ്ത കേസിൽ സന്ദീപ് നായർക്കും സരിത്തിനും ജാമ്യം\nNext articleജീവനക്കാര്‍ക്ക് കോവിഡ്; പെരുമ്പാവൂർ സബ് രജിസ്ട്രാര് ഓഫീസ് അടച്ചു


kaivella: റീ പോസ്റ്റ്\nനീ നിന്റെ പഴയ\nറീ പോസ്റ്റ് ചെയ്യരുത്.\nആഴ്ന്നു പോയ വേരുകളുണ്ട്\nമഴയ്ക്ക് പൊട്ടി മുളച്ചു\nപക്ഷേ നിന്റെ ഹൃദയം\nവജ്രം പോലെ കഠിനം\nഹൃദയം നിന്റെ മുമ്പിൽ\nറീ പോസ്റ്റ് ചെയ്യരുത്\nPosted by mary lilly at 7:52 AM\nപ്രണയം മരവിച്ചുപോയ കാമുകന് പഴയ പ്രണയകഥകള് കാണുന്നതും കേള്‍ക്കുന്നതുമൊക്കെ ഓക്കാനം വരുന്ന കാര്യങ്ങളാണ്. കാമുകിയാണെങ്കില് ആ ഓറ്മ്മകളയവിറക്കി ജീവിക്കുന്നത് സ്വന്തം വിധിയായി ഏറ്റെടുത്തും കഴിഞ്ഞു. അപ്പോള് കാമുകിയെ വിലക്കാന് കാമുകന് ഒരു സൂത്രം കണ്ടെത്തി. പ്രണയത്തില് സൂത്രബുദ്ധി കടന്നുകൂടാ‍ന് വളരെ എളുപ്പമാണ്. അങ്ങനെയാണ് ഹ്രിദയത്തില് നിന്നും മുളച്ചു വന്ന പ്രേമത്തെ മനസ്സ് ഏറ്റെടുക്കുന്നത്.\nഉടന് കാമുകന് പ്രണയങ്ങളെ താരതമ്യം ചെയ്തു തുടങ്ങി. എന്റെ പ്രേമത്തിന്റെ പേമാരിക്കു മുന്‍പില് നിന്റെ പ്രേമം വെറും മണ്ണാങ്കട്ടയായിരുന്നില്ലേ….എന്നൊക്കെ പറഞ്ഞ് കാമുകിയുടെ വിലയിടിക്കുകയായി പിന്നെ. അതുകൊണ്ട് നീയാ പഴയ കഥകള് റീപോസ്റ്റ് ചെയ്യരുത്, എന്തെന്നാല് എന്റെ പ്രണയം ആഫ്രിക്കന് ആനയായിരുന്നു, നീയതു കണ്ടിട്ടില്ല. നീലത്തിമിംഗലമായിരുന്നു, നിനക്കതിനെപ്പറ്റി കേട്ടുകേള്‍വി മാത്രമാണുള്ളത്.\nഅത്തരം ഒരു കാമുകന്റെ വിലയിടിക്കല് പ്രസ്താവനകളനാവരണം ചെയ്യുകയാണ് “റീപോസ്റ്റ്’“. പ്രണയത്തില് കടന്നു കയറുന്ന അസൂയയുടെയും പകയുടെയും ഉടമഭാവത്തിന്റെയും നഗ്നമായ ആവിഷ്കാരം.\nഹ്രിദയത്തിന്റെ ഇടമാണ് പ്രണയം.\nഅതില് മസ്തിഷ്കം ഇടപെടുംബോഴാണ് അത് വഴി തെറ്റുന്നത്. അപ്പോള് ഒരു കാലത്ത് ജീവിതത്തിന് അറ്ത്ഥമുണ്ടാക്കിത്തന്നിരുന്ന പ്രേമം ജീവിതത്തെ തടസ്സപ്പെടുത്തി നില്ക്കുന്നതായി കാണപ്പെടും. എന്നാലിതൊരു മായക്കാഴ്ചയാണ്. പ്രണയം ചിന്തകള്‍ക്കുള്ള ഭക്ഷണമല്ലെന്നും ജീവിക്കാനുള്ള ഇന്ധനം മാത്രമുള്ളതാണെന്നും തിരിച്ചറിഞ്ഞാല് പഴയ മുറിവുകളുണങ്ങും. പഴയതിന്റെ പോസ്റ്റ്മോറ്ട്ടം മതിയാക്കി പുതുമയിലേക്കു മിഴിനട്ടു കാത്തിരിക്കും. കാലപ്രവാഹത്തിനൊത്തൊഴുകാന് അനുവദിച്ചാല് പുതുമകളുടെ പ്രളയമാണു പിന്നെ. അതിനുള്ള ഒരു കാത്തിരിപ്പും അതിന്റെ ഒരു സുഖവും അനുഭവപ്പെടും…\nസ്നേഹത്തില് ‘ഞാന്’ ഇല്ല,\nഉള്ളതെല്ലാം ‘നീ‘ മാത്രം.\nദിക്കു കെട്ടൊരു പ്രവാഹമാണത്.\nസ്നേഹത്തില് നീ വിധാതാവും\nഈ അവസ്ഥയില് നിബന്ധനകളും നിറ്ബന്ധങ്ങളുമില്ല. അടിമയും ഉടമയുമില്ല. അസൂയയും വാശിയുമില്ല, വലുതും ചെറുതുമില്ല…ഭയവും ആശങ്കയുമില്ല…അക്ഷമയും അസ്വസ്ഥതയുമില്ല…സറ്വ്വസ്വീകാരം മാത്രം!\nപഴയത് ഒക്കെ പുറന്തള്ളണമെന്നല്ലേ പാഠം\nജോസഫ് ഇത്രയും പറഞ്ഞപ്പോൾ അതിലെന്തെങ്കിലും കാര്യം കാണാതിരിക്കില്ലെന്നു തോന്നുന്നു.\nഅഭ്രപാളികളിൽ നിന്നും രണ്ട് പ്രണയാത്മാക്കൾ


Emalayalee.com - പെര്‍ത്തിലും ഇന്ത്യ നാണംകെട്ടു; പരമ്പര ഓസീസ് സ്വന്തമാക്കി\nപെര്‍ത്തിലും ഇന്ത്യ നാണംകെട്ടു; പരമ്പര ഓസീസ് സ്വന്തമാക്കി\nപെര്‍ത്ത്: ഓസ്‌ട്രേലിയയ്‌ക്കെതിരായ ടെസ്റ്റ് പരമ്പരയിലെ മൂന്നാം മത്സരത്തിലും ഇന്ത്യയ്ക്ക് നാണംകെട്ട ഇന്നിംഗ്‌സ് തോല്‍വി. ഇന്നിംഗ്‌സിനും 37 റണ്‍സിനുമാണ് ഇന്ത്യ തോറ്റത്. ആദ്യ ഇന്നിംഗ്‌സില് 208 റണ്‍സ് ലീഡ് വഴങ്ങിയ ഇന്ത്യയുടെ രണ്ടാമിന്നിംഗ്‌സ് ബാറ്റിംഗ് 171 റണ്‍സിന് അവസാനിക്കുകയായിരുന്നു.\nനാല് വിക്കറ്റ് നഷ്ടത്തില് 88 റണ്‍സ് എന്ന നിലയില് മൂന്നാംദിനമായ ഇന്ന് ബാറ്റിംഗിനിറങ്ങിയ ഇന്ത്യയുടെ ഭാഗത്ത് നിന്നും കാര്യമായ ചെറുത്തുനില്‍പുണ്ടായില്ല. 32 റണ്‍സുമായി ദ്രാവിഡും 21 റണ്‍സുമായി കൊഹ്‌ലിയും ബാറ്റിംഗ് തുടങ്ങിയ ആദ്യമണിക്കൂറില് ഇന്നിംഗ്‌സ് തോല്‍വി ഒഴിവാകുമെന്ന് പ്രതീക്ഷയുണ്ടായിരുന്നെങ്കിലും 47 റണ്‍സെടുത്ത ദ്രാവിഡ് ഹാരിസിന്റെ പന്തില് ബൗള്‍ഡായതോടെ ആ പ്രതീക്ഷയും നിറംമങ്ങുകയായിരുന്നു. കൊഹ്‌ലിക്ക് കൂട്ടായി ക്യാപ്റ്റന് ധോണിയെത്തിയെങ്കിലും രണ്ട് റണ്‍സെടുത്ത് ധോണി പുറത്തായി. സിഡിലിന്റെ പന്തില് സ്ലിപ്പില് പോണ്ടിംഗ് ധോണിയെ പിടികൂടുകയായിരുന്നു. കൂടുതല് നാണക്കേടില് നിന്ന് ടീമിനെ രക്ഷിക്കുകയെന്ന ഉത്തരവാദിത്വം പിന്നീട് കൊഹ്‌ലിയുടെ ചുമലിലേക്ക് വന്നു.\nഒരറ്റത്ത് ശ്രദ്ധയോടെ പതുക്കെ സ്‌കോര് മുന്നോട്ടു നീക്കി നിലകൊണ്‌ടെങ്കിലും മറുവശത്ത് വിക്കറ്റുകള് വലിച്ചെറിയപ്പെട്ടത് കൊഹ്‌ലിയുടെ മനസാന്നിധ്യം നഷ്ടപ്പെടുത്തി. ധോണിക്ക് പകരമെത്തിയ വിനയ്കുമാര് വിക്കറ്റ് കളയാതെ പിടിച്ചുനില്‍ക്കാന് ശ്രമിച്ചെങ്കിലും സിഡിലിന്റെ പന്തില് ഫസ്റ്റ് സ്ലിപ്പില് ക്ലാര്‍ക്കിന് പിടികൊടുത്ത് മടങ്ങി. ആറ് റണ്‍സാണ് വിനയ്കുമാറിന്റെ സംഭാവന. തൊട്ടടുത്ത പന്തില് ക്ലാര്‍ക്കിന് തന്നെ പിടികൊടുത്ത് റണ്‍സൊന്നുമെടുക്കാതെ സഹീറും പുറത്തായി. പകരമിറങ്ങിയ ഇഷാന്ത് ശര്‍മ അതേ ഓവറിലെ അഞ്ചാം പന്തില് കോവന് പിടികൊടുത്ത് സംപൂജ്യനായി മടങ്ങി. അടുത്ത ഓവറില് കീപ്പര് ഹഡിന് പിടികൊടുത്ത് കൊഹ്‌ലിയും മടങ്ങിയതോടെ ഇന്ത്യന് ടീമിന്റെ വിദേശപര്യടന ചരിത്രത്തില് നാണംകെട്ട ഒരു തോല്‍വി കൂടി എഴുതിച്ചേര്‍ക്കപ്പെടുകയായിരുന്നു.\n75 റണ്‍സെടുത്ത കൊഹ്‌ലിയാണ് രണ്ടാമിന്നിംഗ്‌സില് ഇന്ത്യയുടെ ടോപ് സ്‌കോറര്. രണ്ടാമിന്നിംഗ്‌സില് ഓസീസിന് വേണ്ടി ഹില്‍ഫന്‍ഹോസ് നാല് വിക്കറ്റുകളും സിഡില് മൂന്ന് വിക്കറ്റുകളും സ്റ്റാര്‍ക്ക് രണ്ട് വിക്കറ്റും നേടി. ആദ്യ ഇന്നിംഗ്‌സിലും ഹില്‍ഫന്‍ഹോസ് നാല് വിക്കറ്റുകള് നേടിയിരുന്നു. ആദ്യ ഇന്നിംഗ്‌സില് 180 റണ്‍സെടുത്ത വാര്‍ണര് ആണ് മാന് ഓഫ് ദ മാച്ച്.\nഇതോടെ 3-0 ത്തിന് പരമ്പര നേടി ബോര്‍ഡര് ഗവാസ്‌കര് ട്രോഫി ഓസ്‌ട്രേലിയ സ്വന്തമാക്കി. വിദേശമണ്ണില് ഇന്ത്യയുടെ തുടര്‍ച്ചയായ ഏഴാമത്തെ പരാജയയവും ഓസ്‌ട്രേലിയയ്‌ക്കെതിരേ തുടര്‍ച്ചയായ രണ്ടാമത്തെ ഇന്നിംഗ്‌സ് തോല്‍വിയുമാണിത്. നേരത്തെ ഇംഗ്ലണ്ടിനെതിരായ നാല് ടെസ്റ്റുകളിലും ഇന്ത്യ തോറ്റിരുന്നു.


വേര്‍പിരിയലിന് ശേഷം ഭാര്യയെ സുഹൃത്ത് എന്ന് വിളിച്ച് ധനുഷിന്റെ ട്വീറ്റ്; മറുപടി | Southlive\nവേര്‍പിരിയലിന് ശേഷം ഭാര്യയെ 'സുഹൃത്ത്' എന്ന് വിളിച്ച് ധനുഷിന്റെ ട്വീറ്റ്; മറുപടി\nFriday, 18th March 2022, 12:57 pm\nധനുഷ്-ഐശ്യര്യ വിവാഹമോചന വാര്‍ത്ത സിനിമാലോകത്തെയും ആരാധകരെയും ഞെട്ടിപ്പിച്ചിരുന്നു. വിവാഹമോചനത്തിന് ശേഷം അടുത്ത സുഹൃത്തുക്കളായി തുടരുകയാണ് ധനുഷും ഐശ്വര്യയും. ഇപ്പോഴിതാ, ഐശ്വര്യയുടെ പുതിയ മ്യൂസിക് വീഡിയോ ട്വിറ്ററില് പങ്കുവച്ചിരിക്കുകയാണ് ധനുഷ്.\n‘നന്ദി ധനുഷ്’ എന്ന് മാത്രമാണ് ഐശ്വര്യയുടെ മറുപടി. കഴിഞ്ഞ ജനുവരിയിലാണ് പരസ്പരം വേര്‍പിരിയുകയാണെന്ന് ഇവര് പ്രഖ്യാപിക്കുന്നത്. 18 വര്‍ഷത്തെ ദാമ്പത്യ ജീവിതമാണ് ഇരുവരും അവസാനിപ്പിച്ചത്.6മാസം നീണ്ട പ്രണയത്തിനൊടുവില് 2004 നവംബര് 18ന് ആയിരുന്നു ധനുഷ്-ഐശ്വര്യ വിവാഹം.\nഇപ്പോള് തമിഴിലെ വിലയേറിയ താരങ്ങളിലൊരാളാണ് ധനുഷ്. ഇഗ്ലീഷ് ചിത്രം ദ േ്രഗ മാന്, തിരുചിത്രമ്പലം, നാനെ വരുവേന്, വാത്തി എന്നിവയാണ് ധനുഷിന്റെതായി അണിയറയില് ഒരുങ്ങുന്നത്.


88 demonstrators killed in syriaസിറിയയില് 88\nSaturday 23rd April 2011 11:19am\nദമാസ്‌കസ്: സിറിയയില് പ്രസിഡന്റിന്റെ രാജി ആവശ്യപ്പെട്ട് സമരം നടത്തിയ പ്രക്ഷോഭകര്‍ക്ക് നേരെ സൈന്യം നടത്തിയ വെടിവയ്പ്പില് 88 പേര് മരിച്ചു. നിരവധി പേര്‍ക്കു പരിക്കേറ്റു. വെള്ളിയാഴ്ച ഉച്ചനമസ്‌കാരത്തിനു ശേഷമാണ് പതിനായിരങ്ങള് തെരുവിലേക്കിറങ്ങിയത്.\nപ്രക്ഷോഭകര്‍ക്കു നേരെ സുരക്ഷാസൈന്യം വെടിയുതിര്‍ക്കുകയും, കണ്ണീര് വാതകം പ്രയോഗിക്കുകയും ചെയ്തു. ഇസാരയില് നിന്നുമാത്രമായി 15 പേരാണ് വെടിയേറ്റുമരിച്ചത്. ഡൗമ, ദമാസ്‌കസിനടുത്തുള്ള സമാല്‍ക, സിറിയയിലെ മൂന്നാമത്തെ വലിയ സിറ്റിയായ ഹോംസ്, ഡാര, മോഡാമിയ എന്നീ പ്രദേശങ്ങളിലാണ് പ്രക്ഷോഭകര് മരിച്ചുവീണത്.\nസമാധനപരമായി പ്രതിഷേധപ്രകടനങ്ങള് നടത്തിയവര്‍ക്കതിരെ സൈന്യം വെടിമരുന്ന് പ്രയോഗിക്കുകയായിരുന്നെന്ന് പ്രതിഷേധക്കാരിലൊരാളായ ഹസേം പറയുന്നു.\nനാല് പതിറ്റാണ്ടുകളായി രാജ്യത്തു നിലനിന്നിരുന്ന അടിയന്തരാവസ്ഥ പ്രസിഡന്റ് ബാഷര് അല് അസാദ് കഴിഞ്ഞ ദിവസം പിന്‍വലിച്ചിരുന്നു. ആഴ്ചകളായി തുടരുന്ന പ്രക്ഷോഭത്തില് ഇതുവരെ 300ലേറെ പേര് മരിച്ചിട്ടുണ്ടെന്നാണ് കണക്ക്.


കേരളം സമഗ്ര കാരവന് ടൂറിസം നയം പ്രഖ്യാപിച്ചു\nതിരുവനന്തപുരം: കോവിഡാനന്തര ലോകത്തെ വിനോദസഞ്ചാരികളുടെ ആവശ്യങ്ങളും താല്‍പര്യങ്ങളും പരിഗണിച്ച് കേരളം സമഗ്ര കാരവന് ടൂറിസം നയം പ്രഖ്യാപിച്ചു. സന്ദര്‍ശകരുടെ സുരക്ഷ ഉറപ്പുവരുത്തി പ്രകൃതിയോട് ഒത്തിണങ്ങിയ യാത്രാനുഭവം വാഗ്ദാനം ചെയ്യുന്ന നയമാണിതെന്ന് ടൂറിസം മന്ത്രി മുഹമ്മദ് റിയാസ് വാര്‍ത്താസമ്മേളനത്തില് പറഞ്ഞു.\nവിനോദസഞ്ചാരികള്‍ക്ക് അതുല്യമായ യാത്രാനുഭവം നല്‍കി ആഗോള ലക്ഷ്യസ്ഥാനമായി കേരളത്തെ അടയാളപ്പെടുത്തിയ ഹൗസ്‌ബോട്ട് ടൂറിസം നടപ്പിലാക്കി മൂന്ന് ദശാബ്ദത്തിനു ശേഷം സമഗ്രമാറ്റത്തിനാണ് കാരവന് ടൂറിസം നാന്ദികുറിക്കുന്നത്. 1990 മുതല് സംസ്ഥാനത്ത് വിജയകരമായി നടപ്പിലാക്കി വരുന്ന ടൂറിസം ഉത്പ്പന്നങ്ങളെ പോലെ പൊതു സ്വകാര്യ മാതൃകയില് കാരവന് ടൂറിസം വികസിപ്പിക്കും. സ്വകാര്യ നിക്ഷേപകരും, ടൂര് ഓപ്പറേറ്റര്‍മാരും പ്രാദേശിക സമൂഹവുമാണ് പ്രധാന പങ്കാളികള്. കാരവന് ഓപ്പറേറ്റര്‍മാര്‍ക്ക് നിക്ഷേപത്തിനുള്ള സബ്‌സിഡി നല്‍കുമെന്നും മന്ത്രി വ്യക്തമാക്കി.\nസ്വകാര്യമേഖലയെ കാരവനുകള് വാങ്ങാനും കാരവന് പാര്‍ക്കുകള് സ്ഥാപിക്കാനും പ്രോത്സാഹിപ്പിക്കുമെന്നും അനുമതിക്കുള്ള നടപടിക്രമങ്ങളും മറ്റു പ്രവര്‍ത്തനങ്ങള്‍ക്കുള്ള രൂപരേഖയും തയ്യാറാക്കുമെന്നും മന്ത്രി പറഞ്ഞു.\nസുസ്ഥിര വളര്‍ച്ചയ്ക്കും പ്രാദേശിക സമൂഹങ്ങള്‍ക്ക് പ്രയോജനപ്പെടുന്നതിനുമുള്ള ഉത്തരവാദിത്ത ടൂറിസം പ്രവര്‍ത്തനങ്ങളേയും കാരവന് ടൂറിസം പിന്തുണയ്ക്കും. പരിസ്ഥിതി സൗഹൃദ രീതികള് പ്രോത്സാഹിപ്പിക്കുകയും പ്രാദേശിക ഉത്പ്പന്നങ്ങളുടെ വിപണനം സാധ്യമാക്കുകയും ചെയ്യും.\nപ്രകൃതി സൗന്ദര്യവും ടൂറിസം സൗഹൃദ സംസ്‌കാരവും കൈമുതലായുള്ള കേരളത്തില് കാരവന് ടൂറിസത്തിന് മികച്ച സാധ്യതയുണ്ട്.\nസോഫകംബെഡ്, ഫ്രിഡ്ജ്, മൈക്രോവേവ് അവന്, ഡൈനിംഗ് ടേബിള്, ടോയ്‌ലറ്റ് ക്യുബിക്കിള്, ഡ്രൈവര് ക്യാബിനുമായുള്ള വിഭജനം, എസി, ഇന്റര്‍നെറ്റ് കണക്ഷന്, ഓഡിയോ വീഡിയോ സൗകര്യങ്ങള്, ചാര്‍ജിംഗ് സംവിധാനം, ജിപിഎസ് തുടങ്ങി സുഖപ്രദമായ താമസത്തിന് ആവശ്യമായ എല്ലാ സൗകര്യങ്ങളും ടൂറിസം കാരവനുകളില് ക്രമീകരിക്കും.\nമലിനീകരണ വാതക ബഹിര്‍ഗമന തോത് കുറയ്ക്കുന്നതിനുള്ള മാനദണ്ഡമായ ഭാരത് സ്റ്റേജ് ആറ് നടപ്പിലാക്കിയ വാഹനങ്ങളാണ് ഉപയോഗിക്കുക. അതിഥികളുടെ പൂര്‍ണ സുരക്ഷ ഉറപ്പുവരുത്തുന്നതിന് കാരവനുകളും ഐടി അധിഷ്ഠിത തത്സമയ നിരീക്ഷണ പരിധിയിലായിരിക്കും. കേന്ദ്ര മോട്ടോര് വാഹന നിയമങ്ങള്‍ക്കനുസൃതമായി സംസ്ഥാന മോട്ടോര് വാഹന വകുപ്പ് നിശ്ചയിച്ചിട്ടുള്ള നടപടിക്രമങ്ങളുടെ അടിസ്ഥാനത്തില് കാരവനുകളുടെ കാര്യക്ഷമമായ പ്രവര്‍ത്തനത്തിന് കുറ്റമറ്റ സംവിധാനം ഏര്‍പ്പെടുത്തിയിട്ടുണ്ട്.\nസ്വകാര്യമേഖലയിലോ പൊതുമേഖലയിലോ അല്ലെങ്കില് സംയുക്തമായോ കാരവന് പാര്‍ക്കുകള് വികസിപ്പിക്കും. വിനോദസഞ്ചാരികള്‍ക്ക് സമ്മര്‍ദ്ദരഹിത അന്തരീക്ഷം പ്രദാനം ചെയ്യുന്ന സുരക്ഷിത മേഖലയാണ് കാരവന് പാര്‍ക്ക്. ചുറ്റുമതില്, സുരക്ഷാ ക്രമീകരണങ്ങള്, പട്രോളിംഗ്, നിരീക്ഷണ ക്യാമറകള് എന്നിവ പാര്‍ക്കില് സജ്ജമാക്കും. അടിയന്തര വൈദ്യസഹായം വേണ്ട സാഹചര്യങ്ങളില് പ്രാദേശിക അധികാരികളുമായും മെഡിക്കല് സംവിധാനങ്ങളുമായും ഫലപ്രദമായ ഏകോപനമുണ്ടായിരിക്കും.\nഒരു പാര്‍ക്കിന് കുറഞ്ഞത് 50 സെന്റ് ഭൂമി വേണം. അഞ്ച് കാരവനെങ്കിലും പാര്‍ക്ക് ചെയ്യുന്നതിനുള്ള സംവിധാനങ്ങളുമുണ്ടായിരിക്കണം. മറ്റു തടസ്സങ്ങളൊന്നും ഇല്ലാത്ത ചുറ്റുപാടുകള്‍ക്ക് അനുസൃതമായ രീതിയിലായിരിക്കണം രൂപകല്‍പ്പന. സ്വകാര്യത, പച്ചപ്പ്, കാറ്റ്, പൊടി, ശബ്ദം തുടങ്ങിയ ഘടകങ്ങള് കണക്കിലെടുത്താണ് പാര്‍ക്കിംഗ് പ്രതലവും പൂന്തോട്ടവും ക്രമീകരിക്കുക.\nടൂറിസം അഡീഷണല് ചീഫ് സെക്രട്ടറി ഡോ.വേണു, ഡയറക്ടര് കൃഷ്ണതേജ എന്നിവരും വാര്‍ത്താ സമ്മേളനത്തില് സംബന്ധിച്ചു.


മാറിച്ചിന്തിച്ച് ബാര്‍ബി; ശ്രവണസഹായി ധരിച്ച പാവകള് വിപണിയില്\nBy Kids Desk 658\nവാഷിങ്ടണ്: ഭിന്നശേഷിയുള്ളവരെക്കുറിച്ച് അറിവു പകരാനും അവരെ ചേര്‍ത്തുനിര്‍ത്തണമെന്നുമുള്ള സന്ദേശവുമായി ശ്രവണസഹായികള് ധരിച്ച ബാര്‍ബി പാവകളുടെ പുതിയ ശേഖരം പുറത്തിറക്കി അമേരിക്കന് കളിപ്പാട്ട കമ്പനി മാറ്റെല്. ഈ ശ്രേണിയില് 175-ലധികം പാവകളാണ് മാറ്റെല് പുറത്തിറക്കിയത്.\nകളിപ്പാട്ടങ്ങള് കുട്ടികളില് ചെലുത്തുന്ന സ്വാധീനത്തെക്കുറിച്ച് നിരവധി പഠനങ്ങള് നടന്നിട്ടുണ്ട്. കുട്ടികളില് പൊതുധാരണകള് രൂപീകരിക്കുന്നതില് ഇവ വലിയ പ്രാധാന്യം വഹിക്കുന്നുണ്ട്.\nഇത്തരത്തില് ചെറുപ്പം മുതലേ കുട്ടികള് അവരുടെ ചുറ്റുമുള്ള ലോകത്തിലെ വൈവിധ്യങ്ങളെ അംഗീകരിച്ച് വളരണമെന്നും അതിനുള്ള ശ്രമമാണ് ഈ പാവകള് അവതരിപ്പിക്കുന്നതിലൂടെ ലക്ഷ്യമിടുന്നതെന്നും മാറ്റെല് എക്‌സിക്യൂട്ടീവ് വൈസ് പ്രസിഡന്റ് ലിസ മക്‌നൈറ്റ് പറഞ്ഞു.\nപാവയുടെ ചെവിക്കു പിന്നിലെ ശ്രവണ സഹായികളെ കൃത്യമായി പ്രതിനിധീകരിക്കുന്നതിന് ഓഡിയോളജിസ്റ്റായ ഡോ. ജെന് റിച്ചാര്‍ഡ്സണുമായി ചര്‍ച്ച ചെയ്താണ് പാവ രൂപകല്‍പന ചെയ്തതെന്ന് അവര് കൂട്ടിച്ചേര്‍ത്തു. കുറച്ച് വര്‍ഷങ്ങളായി ഇത്തരത്തില് വ്യത്യസ്ത ശരീരരൂപങ്ങളും നിറവും വൈകല്യങ്ങളെയും പ്രതിനിധീകരിക്കുന്ന നിരവധി പാവകളെ മാറ്റെല് വിപണിയിലിറക്കിയിരുന്നു. 2020-ല് ചര്‍മ്മരോഗം ബാധിച്ചതും പലതരം മുടികളുള്ളതുമായ ബാര്‍ബി പാവകളെ പുറത്തിറക്കിയതിന് കമ്പനിയെ നിരവധി പേര് അഭിനന്ദിച്ചിരുന്നു.\nകാലങ്ങളായി പിന്തുടര്‍ന്നുകൊണ്ടിരിക്കുന്ന സൗന്ദര്യസങ്കല്‍പങ്ങളുടെ അളവുകോലുകളെ പൊളിച്ചെഴുതാനാണ് തങ്ങള് ശ്രമിക്കുന്നതെന്ന് അവര് അഭിപ്രായപ്പെട്ടു. ഭിന്നശേഷിയുള്ളവര് ഉള്‍പ്പെടെയുള്ള സമൂഹത്തെയാണ് പാവകള് പ്രതിനിധീകരിക്കുന്നതെന്ന് കുട്ടികള് മനസിലാകണമെന്നും ലിസ മക്‌നൈറ്റ് പറഞ്ഞു. വ്യത്യസ്ത രൂപങ്ങളിലുള്ള പാവകളുമായി കളിച്ച് വളരുന്നതിലൂടെ അവരെ അംഗീകരിക്കാനും അവരുടെ പ്രാധാന്യം തിരിച്ചറിയാനും കുട്ടികള് പ്രാപ്തരാകുമെന്നും അവര് കൂട്ടിച്ചേര്‍ത്തു.\nകുട്ടികള്‍ക്ക് കിട്ടുന്നത് ആരുടെ ബുദ്ധിയാണ്, അമ്മയുടേയോ അതോ അച്ഛന്റെയോ?\nകുട്ടികളുടെ സ്വഭാവ സവിശേഷതകളെ മാതാപിതാക്കളില് ഒരാളുമായി ബന്ധപ്പെടുത്താറാണ് പതിവ്. പരീക്ഷയില് നല്ല മാര്‍ക്ക് വാങ്ങുമ്പോഴോ, അതുമല്ലെങ്കില് മത്സരങ്\n15 05 2022 10 mins read\nവാഷിങ്ടണ്: ഭിന്നശേഷിയുള്ളവരെക്കുറിച്ച് അറിവു പകരാനും അവരെ ചേര്‍ത്തുനിര്‍ത്തണമെന്നുമുള്ള സന്ദേശവുമായി ശ്രവണസഹായികള് ധരിച്ച ബാര്‍ബി പാവകളുടെ പുതിയ\nകുട്ടികളെ ട്രെയിനില് ഇനി സുരക്ഷിതമായി ഉറക്കാം; ബേബി ബര്‍ത്ത് സൗകര്യവുമായി ഇന്ത്യന് റെയില്‍വേ\n10 05 2022 10 mins read\nന്യൂഡല്‍ഹി: കുട്ടികളുമായി ട്രെയിനില് കയറുമ്പോൾ കുഞ്ഞുങ്ങളെ എവിടെ സുരക്ഷിതമായി കിടത്തും എന്ന് ഓര്‍ത്ത് മാതാപിതാക്കള് ഇനി ഭയപ്പെടേണ്ട.


മഴക്കാലരോഗങ്ങളെ കരുതലോടെ നേരിടാം – Koottukari\nമഴക്കാലരോഗങ്ങളെ കരുതലോടെ നേരിടാം\n28 June 2020 28 June 2020 Krishna R\t0 Comments\nകോവിഡ് 19 എന്ന മഹാമാരിയെ പ്രതിരോധിക്കാനുള്ള നെട്ടോട്ടത്തിലാണ് ലോകം. മഴക്കാലം എത്തി കഴിഞ്ഞു. മഴക്കാലത്തോടൊപ്പം പകര്‍ച്ച വ്യാധികളും വിരുന്നിനെത്തും.\nമഴക്കാലത്ത് വയറിളക്കരോഗങ്ങൾ വളരെ കൂടുതലാണ്.മിക്ക രോഗാണുക്കൾക്കും മനുഷ്യൻ തന്നെയാണ് രോഗസ്രോതസ്. ഉദാ. കോളി എന്നാൽ ചില തരം വയറിളക്കരോഗങ്ങൾക്ക് മൃഗങ്ങളും മനുഷ്യരുംഒരേപോലെ രോഗസാതസ്സുകളായി മാറാം. മഴക്കാലത്ത് വ്യാപകമാകുന്ന അതിസാര രോഗങ്ങൾക്കെതിരെ ആവശ്യമായ മുൻകരുതൽ വേണം\nമനുഷ്യവിസർജജ്യം ഏതെങ്കിലും സ്രോതസ് മുഖേന വായിലെത്തുന്നതാണ് രോഗവ്യാപനത്തിന് കാരണം. അത് കുടിവെള്ളം വഴിയോ,ആഹാരം വഴിയോ ചിലപ്പോൾ നേരിട്ടോ വ്യാപിച്ചേക്കാം. കുട്ടികളിലാണ് ഇതിനും സാധ്യത കൂടുതൽ.\nഎല്ലാത്തരം വയറിളക്കരോഗങ്ങളും6മാസം മുതൽ 12 വയസ്സുവരെയുള്ള കുട്ടികളെയാണ് കൂടുതല് ബാധിക്കുന്നത്\n6 മുതൽ 11 മാസം വരെയാണ് ഏറ്റവും കൂടുതൽ സാധ്യത. മുലപ്പാലിൽ നിന്ന് മറ്റ് ആഹാരങ്ങളിലേക്ക് മാറുന്ന സമയം കുട്ടികളുടെ പ്രതിരോധശക്തി കുറയുന്നതും മലിനപ്പെട്ട ആഹാരവുമാണ് ഇതിന് കാരണം. പട്ടിണി, പോഷകാഹാരക്കുറവ്, മാസം തികയാതെ പിറക്കൽ, ശുചിത്വമില്ലായ്മ,രോഗ പ്രതിരോധ ശക്തിക്കുറവ്, എന്നിവയാണ് രോഗം പിടിപെടാൻ സാധ്യത വർദ്ധിപ്പിക്കുന്നത്,വൈറൽ രോഗ കാരണത്തിന് 20 ശാരീരിക ലക്ഷണങ്ങൾ കുറവായിരിക്കും. എന്നാൽ ബാക്ടീരിയ, വയറു വേദന, ശര്‍ദ്ദി, രക്തവും ചെളിയും കലർന്ന മലം, പനി തുടങ്ങിയ ലക്ഷണങ്ങൾ ഉണ്ടാകാം.\nതുടര്‍ച്ചയായ അതിസാരം വഴി ജല നഷ്ടം ശരീരത്തിന് ഉണ്ടാകുന്നതിനാല് തിളപ്പിച്ചാറ്റിയ വെള്ളം ഇടവിട്ട് കൊടുത്ത് കൊണ്ടിരിക്കുക.\nഏത് കാരണമായാലും ആദ്യ4മണിക്കൂറുകൾക്കുള്ളിൽ2മുതൽ4ലിറ്റർ വരെ ഒ.ആർ.എസ് ലായനി കലക്കി നൽകുക\nസാധാരണ കഴിക്കുന്ന ആഹാരങ്ങൾ തുടർന്നും നൽകാം. പാൽ കുടിക്കുന്ന കുട്ടികൾക്ക് പാൽ തുടർന്നും നൽകണം. രോഗകാരണം ഷിഗല്ലാ, ടൈഫോയ്ഡ്, കോളറ എന്നിവ അല്ലെങ്കിൽ ആന്‍റി ബയോട്ടിക്കുകൾ നൽകുന്നത് ഗുണത്തേക്കാളേറെ ദോഷമാണ്.\nവയറിളക്കം ഉടനടി നിർത്തുന്ന ഓപ്പിയും ലാമോട്ടിൻ എന്ന ഔഷധവും നൽകുന്നത് അപകടകരമാണ്. ഗർഭിണികൾക്ക് പോഷകാഹാരക്കുറവ് പരിഹരിച്ചും കുട്ടികൾക്കുള്ള സമീകൃതാഹാരവും ശരിയായ മുലയൂട്ടലും കുട്ടികളിൽ വയറിളക്ക രോഗങ്ങൾ കുറയ്ക്കാൻ സഹായിക്കും\nകുട്ടികൾക്ക് ശൗചാലയങ്ങളുടെ ശരിയായ ഉപയോഗവും അവയുടെ ഉപയോഗത്തിനുശേഷമുള്ള കൈകാൽ കഴുകലും പറഞ്ഞുകൊടുക്കുക.\nഭക്ഷണ പദാര്‍ത്ഥങ്ങള് ഈച്ച കയറാതെ നന്നായി അടച്ചു വയ്ക്കുക.\n← മലയാളി നെഞ്ചോട്ചേർത്ത തിരക്കഥാകൃത്തിന്‍റെ ഓർമ്മദിനം


കളക്ടര് റോഡിലിറങ്ങി: സ്വകാര്യ ബസുകളെ 'മര്യാദ' പഠിപ്പിച്ചു; കൈയോടെ പിടികൂടി - Samakalika Malayalam\nകളക്ടര് റോഡിലിറങ്ങി: സ്വകാര്യ ബസുകളെ 'മര്യാദ' പഠിപ്പിച്ചു; കൈയോടെ പിടികൂടി\nBy സമകാലിക മലയാളം ഡെസ്‌ക് | Published: 18th February 2020 07:02 PM |\nLast Updated: 18th February 2020 07:02 PM | A+A A- |\nകൊച്ചി: യാത്രക്കാരുടെ സുരക്ഷ ഉറപ്പുവരുത്താതെ നഗരത്തില് പാഞ്ഞ ആറ് ബസുകള് ജില്ലാ കളക്ടര് കൈയോടെ പിടികൂടി. താക്കീതു നല്‍കി വിട്ടയച്ച ബസ് ജീവനക്കാരോട് ഇനിയും ആവര്‍ത്തിച്ചാല് 304 വകുപ്പു പ്രകാരം നരഹത്യക്ക് കേസെടുക്കുമെന്ന മുന്നറിയിപ്പും നല്‍കി.\nസ്വകാര്യ ബസുകളിലെ യാത്രക്കാരുടെ സുരക്ഷ ഉറപ്പു വരുത്തുന്നുണ്ടോ എന്നറിയാന് ജില്ലാ കളക്ടറുടെ നേതൃത്വത്തില് നടത്തിയ മിന്നല് പരിശോധനയിലാണ് ആറ് ബസുകള് കുടുങ്ങിയത്. കാക്കനാട് എന്.ജി.ഒ ക്വാര്‍ട്ടേഴ്‌സ് ഭാഗത്ത് ഇന്നലെ വൈകീട്ട് നാലു മണിയോടെയാണ് കളക്ടര് എസ്.സുഹാസ് വാഹന പരിശോധനക്ക് നേരിട്ടെത്തിയത്. വാഹന പരിശോധനക്ക് കളക്ടര് എത്തിയപ്പോള് തന്നെ വിവരം സ്വകാര്യ ബസുകള് പരസ്പരം കൈമാറിയിരുന്നു. പിന്നീടു വന്ന ബസുകളെല്ലാം തന്നെ വാതില് അടച്ചാണ് കടന്നു പോയത്. എന്നാല് മോട്ടോര് വാഹന വകുപ്പിന്റെ സ്‌ക്വാഡ് വിവിധ കേന്ദ്രങ്ങളില് നിരീക്ഷണത്തിലുണ്ടായിരുന്നു. വാതില് അടക്കാതെ വരുന്ന ബസുകളുടെ വിവരങ്ങള് ആരംഭത്തില് തന്നെ കൈമാറിയിരുന്നു. ഇത്തരത്തില് എത്തിയ ബസുകളുടെ വിവരങ്ങള് ശേഖരിക്കുകയും ചെയ്തു.\nമോട്ടോര് വാഹന വകുപ്പ് ഉദ്യോഗസ്ഥരും കളക്ടറോടൊപ്പം ഉണ്ടായിരുന്നു. സ്വകാര്യ ബസ്സുകളില് വാതില് പാളി തുറന്നു വച്ച് സര്‍വ്വീസ് നടത്തുന്നതിനാല് യാത്രികര് ബസില് നിന്നും പുറത്തേക്ക് തെറിച്ച് വീണ് അപകടം ഉണ്ടാകുന്നത് ശ്രദ്ധയില് പെട്ടതിനെ തുടര്‍ന്നാണ് നടപടി. കഴിഞ്ഞ ദിവസം ചെറുവട്ടൂരില് ബസില് നിന്നും തെറിച്ചു വീണ് സ്ത്രീ മരിച്ചിരുന്നു. ഒരു മാസം മുമ്പ് കാക്കനാട്‌സ്വകാര്യ ബസിന്റ െ്രെഡവറുടെ ഭാഗത്തെ വാതില് തുറന്നു വീണ് ടു വീലറില് സഞ്ചരിച്ചിരുന്ന കുട്ടിക്ക് പരിക്കേറ്റിരുന്നു. ഈ കുട്ടി ഇപ്പോഴും ചികിത്സയില് തുടരുകയാണ്.\nയാത്രക്കാരുടെ സുരക്ഷയില് അലംഭാവം കാണിക്കുന്ന സ്വകാര്യ ബസുടമകള്‍ക്കെതിരെ കര്‍ശന നടപടികള് സ്വീകരിക്കുമെന്ന് ജില്ലാ കളക്ടര് അറിയിച്ചു. കുറ്റകൃത്യം ചെയ്യുന്ന ബസ് ജീവനക്കാര്‍ക്കെതിരെ നരഹത്യ കുറ്റം ചുമത്തി കേസ് രജിസ്റ്റര് ചെയ്യാന് ജില്ലാ പോലീസ് മേധാവിക്ക് നിര്‍ദ്ദേശം നല്‍കും. ബസ്സിന്റെ പെര്‍മിറ്റ് റദ്ദാക്കുന്നതിനുള്ള നടപടി ആരംഭിക്കുവാന് കളക്ടര് ആര്.ടി.ഒ യ്ക്ക് നിര്‍ദ്ദേശം നല്‍കി. പരിശോധനക്ക് എറണാകുളം ആര്.ടി.ഒ കെ. മനോജ് കുമാര്, എന്‍ഫോഴ്‌സ്‌മെന്റ് ആര്.ടി.ഒ ജി. അനന്തകൃഷ്ണന് എന്നിവര് വിവിധ സ്‌ക്വാഡുകള്‍ക്കൊപ്പം പങ്കെടുത്തു. വരും ദിവസങ്ങളിലും പരിശോധന തുടരുമെന്ന് കളക്ടര് അറിയിച്ചു.\nയാത്രക്കാരുടെ സുരക്ഷ സ്വകാര്യ ബസുകള് ജില്ലാ കളക്ടര് മിന്നല് പരിശോധന


ദുരഭിമാനക്കൊല; മുസ്ലീം യുവാവിനെ പ്രണയിച്ചു, യുപിയില് വിധവയെ ശ്വാസംമുട്ടിച്ച് കൊന്ന് സഹോദരങ്ങള് | Honor killing brothers strangled widowed sister to death in up\nദുരഭിമാനക്കൊല; മുസ്ലീം യുവാവിനെ പ്രണയിച്ചു, യുപിയില് വിധവയെ ശ്വാസംമുട്ടിച്ച് കൊന്ന് സഹോദരങ്ങള്\nLucknow, First Published 13, Mar 2020, 3:38 PM IST\nകാമുകന് സുല്‍ഫിക്കര് നല്‍കിയ പരാതിയിലാണ് പൊലീസ് അന്വേഷണം നടത്തിയത്. തങ്ങളുടെ ബന്ധം അറിഞ്ഞ ബന്ധുക്കള് യുവതിയെ കൊലപ്പെടുത്തി പൊലീസ് അറിയാതെ സംസ്കരിച്ചുവെന്നാണ്...\nലക്നൗ: മറ്റൊരു സമുദായത്തിലെ യുവാവുമായി പ്രണയത്തിലായ വിവധവയായ സ്ത്രീയെ സഹോദരങ്ങള് ചേര്‍ന്ന് ശ്വാസം മുട്ടിച്ചുകൊന്നു. കൊലപാതകത്തിന് ശേഷം സഹോദരങ്ങള് ചേര്‍ന്ന് സംസ്കരിക്കുകയും ചെയ്തുവെന്നും പൊലീസ് വ്യക്തമാക്കി.\nഉത്തര്‍പ്രദേശിലെ മുസഫര് നഗറിലെ കൂക്ഡ ഗ്രാമത്തിലാണ് സംഭവം. യുവതിയുടെ സഹോദരങ്ങളായ സുമിത് കുമാര്, സോനു എന്നിവര്‍ക്കെതിരെ കൊലപാതകക്കുറ്റത്തിന് ന്യൂ മന്ദി പൊലീസ് കേസെടുത്തു. വ്യാഴാഴ്ച ഇരുവരെയും പൊലീസ് അറസ്റ്റ് ചെയ്തു.\n35കാരിയായ യുവതിയുടെ കാമുകന് സുല്‍ഫിക്കര് നല്‍കിയ പരാതിയിലാണ് പൊലീസ് അന്വേഷണം നടത്തിയത്. തങ്ങളുടെ ബന്ധം അറിഞ്ഞ ബന്ധുക്കള് യുവതിയെ കൊലപ്പെടുത്തി പൊലീസ് അറിയാതെ സംസ്കരിച്ചുവെന്നാണ് ഇയാള് നല്‍കിയ പരാതി.\nരണ്ട് വര്‍ഷം മുമ്പ് ഒരു അപകടത്തിലാണ് യുവതിയുടെ ഭര്‍ത്താവ് മരിക്കുന്നത്. തുടര്‍ന്ന് സുല്‍ഫിക്കറുമായി പ്രണയത്തിലായ യുവതി ഇയാലെ വിവാഹം കഴിക്കാന് തീരുമാനിച്ചിരുന്നു.\nbrothers strangled widowed sister\nവിധവയെ ശ്വാസംമുട്ടിച്ച് കൊന്ന് സഹോദരങ്ങള്


കെഎസ്ആര്‍ടിസി ബസും കാറും കൂട്ടിയിടിച്ച് അപകടം; മൂന്നു മരണം, രണ്ടു കുട്ടികള്‍ക്ക് പരിക്ക് – Pala Vartha: Pala News, Kottayam News, Kerala and Local Stories and Updates\nകെഎസ്ആര്‍ടിസി ബസും കാറും കൂട്ടിയിടിച്ച് അപകടം; മൂന്നു മരണം, രണ്ടു കുട്ടികള്‍ക്ക് പരിക്ക്\nOctober 16, 2020 October 16, 2020 Maxin Francis\t0 Comments Accident\nകോട്ടയം: പുതുപ്പള്ളിക്കടുത്ത് ഇരവിനെല്ലൂര് തൃക്കോതമംഗലത്ത് കെഎസ്ആര്‍ടിസി ബസും കാറും കൂട്ടിയിടിച്ചുണ്ടായ അപകടത്തില് മൂന്നു പേര് മരിച്ചു.\nമുണ്ടക്കയം മുരിക്കമ്മേട് കുന്നപ്പള്ളില് കുഞ്ഞുമോന്റെ മകന് ജിന്‍സ് (32) സഹോദരി ഭര്‍ത്താവ് കവിയൂര് സ്വദേശി മുരളി (68) മുരളിയുടെ മകള് ചിങ്ങവനം സ്വദേശി ജലജ എന്നിവരാണ് മരിച്ചത്.\nജലജയുടെ മകന് അമിത് (10), ജലജയുടെ അനുജത്തിയുടെ മകന് അതുല് (8) എന്നിവരെ കോട്ടയം മെഡിക്കല് കോളേജ് ആശുപത്രിയില് പ്രവേശിപ്പിച്ചു.\n← ജില്ലയില് 432 പുതിയ കോവിഡ് രോഗികള്\nഈരാറ്റുപേട്ടയില് ഇന്ന് 10 പേര്‍ക്ക് കോവിഡ് →


ആലീസിന്റെ കണ്ണാടി: 2013\nനുണകളാണെന്നു വിളിച്ചു പറയാൻ\nഎന്നാണു നീ എഴുന്നള്ളുന്നതു?\nPosted by Hemambika at 3.11.134comments Links to this post\nആറു മണിക്കൂർ മുന്നെ\nതിരിച്ചു വച്ച അപശബ്ദത്തിനെ\nഊഴങ്ങളിന്നു തന്നെ തുടങ്ങുമല്ലോ.\nഒരു കോപ്പസൂപ്പിലൊരു റൊട്ടി.\nPosted by Hemambika at 24.10.134comments Links to this post\nLabels: life, poem, കവിത\nഎല്ലാ കിളികളും ചത്തു വീഴുമ്പോൾ\nഎന്റെ വീട്ടിലെ മാഞ്ചില്ലയിൽ കൂടുകെട്ടിയതും മുട്ടയിട്ടു പറന്നു പോയതും.\nമുട്ടയ്ക്കടയിരിക്കാൻ വയ്യാത്ത കാലത്ത്,\nഅതേ കിളിയെ തേടി നടക്കേണ്ടതും\nകിളികൾ മരിച്ചു കഴിഞ്ഞിരുന്നു\nഅല്ല, ചത്തു കഴിഞ്ഞിരുന്നു\nഅവസാനത്തെ കിളിയുടെ വാല്ക്കഷ്ണം ഇപ്പോഴും പിടയ്ക്കുന്നുണ്ട്.\nമുട്ട തന്നെയായിരുന്നു എന്റെ റ്റുടുലിസ്റ്റിലൊന്നാമതു\nയെല്ലോ സ്റ്റിക്കി നോട്ട്,\nഒട്ടുന്നു കുപ്പായക്കീശയിൽ നിന്ന്.\nചത്ത, അല്ല, മരിച്ച കിളിയുടെ മുട്ട.\nഅതിനിയെന്താകുമെന്നു മാത്രമായിരുന്നെന്റെ ചിന്ത.\nആര്യങ്കാവിനടുത്തുള്ള വിളയൊഴിഞ്ഞ വയലിലാണ്\nഅല്ലാതെ, നിങ്ങൾ വിചാരിക്കുന്നപോലൊരു\nമുട്ടയിട്ടതൊരു ഇലക്ട്രിക് പോസ്റ്റിലുമല്ല.\nഎന്റെ വീട്ടിലെ മാഞ്ചില്ലയിലാണു.\nചത്ത കിളികളെ കണ്ടു തിരിച്ചു വരണമെന്ന്\nഅതാണിപ്പൊ ഇങ്ങനെ ഈ വയൽ വരമ്പിലൂടെ നടക്കാൻ കാരണം.\nഇതും സ്റ്റിക്കി നോട്ടിലുണ്ടാവണം.\nതിരിച്ചു വരവ് മാഞ്ചോട്ടിൽ അവസാനിക്കുന്നതും\nഎന്റെ തന്നെ അടുക്കളയിൽ നിന്നൊരു\n'ബുൾസൈ' യുടെ മണമടിക്കുന്നതും\nഅത് തീൻ മേശയിലേക്ക്,\nഅതുപോലൊരു കണ്ണുകളുടെ നിയമപ്രകാരം\nകിളികളുടെ ചിത്രമുള്ള ചൈനാക്ലേ പാത്രത്തിൽ നീങ്ങി വരുന്നതും\nകുരുമുളകിലും ഉപ്പിലും ആ കണ്ണുകൾ' പുകഞ്ഞു നീറുന്നതും\nഎല്ലാമുണ്ടായിരുന്നു സ്റ്റിക്കി' നോട്ടിൽ.\nചത്ത കിളികളെക്കാണാൻ പോയാൽ\nകൊണ്ട് ഞാൻ അവയെ മരണത്തിൽ നിന്നും ചാവിലേക്ക് തള്ളിയിട്ടു!\nPosted by Hemambika at 20.9.134comments Links to this post\nഞാൻ സ്ത്രീ, 16 വയസ്സ്. ഞാൻ ആണ്‍കുട്ടി, 18 വയസ്സ് .\nപണ്ടുകാലങ്ങളിൽ, കോടതികളും ജനാധിപത്യവും ഇല്ലാത്ത കാലത്ത്, ഭീകരമായ കുറ്റം ചെയ്തവരെ നാടുകടത്തുകയോ,നാടുവിട്ടുപോകാൻ പറയുകയോ ചെയ്യുമായിരുന്നു. അതായതു, ഹീനകൃത്യങ്ങൾ ചെയ്തവരെ ആ നാടിനാവശ്യമില്ലെന്നു സ്പഷ്ടം. അങ്ങിങ്ങായി ചിലപ്പോഴൊക്കെ ഇങ്ങനെയുള്ള വാർത്തകൾ നമ്മൾ കേൾക്കുന്നുണ്ടെങ്കിലും,ഏറ്റവും വലിയ ജനാധിപത്യരാജ്യമായ നമ്മുടെ രാജ്യം അതേ വലിപ്പത്തോടെ തന്നെ ഹീനകുറ്റകൃത്യങ്ങൾ ചെയ്ത തന്റെ പൗരനെ എല്ലാ ഇളവുകളും കൊടുത്തു സംരക്ഷിക്കുന്നു എന്നതു ഏതു രാജ്യാന്തര കുറ്റവാളികൾക്കും ഇങ്ങോട്ടു ചേക്കേറാനുള്ള ഒരു അപ്പക്കഷ്ണം തന്നെ.\nഅതിക്രൂരമായി ഒരുകൂട്ടം ആൾക്കാർ ഒരു സ്ത്രീയെ പിച്ചിച്ചീന്തുകയും കൊല്ലുകയും, അതു കേട്ട് ലോകം മുഴുവൻ കണ്ണും കാതും പൊത്തേണ്ട അവസ്ഥയുണ്ടാവുകയും ചെയ്തിട്ടും 17 വയസ്സെന്ന ഇളവിൽ, കുട്ടിയെന്നു പ്രഖ്യാപിച്ച് ആ കുറ്റവാളിക്കു പരമോന്നനീതിന്യായം കൊടുക്കുന്ന ഏറ്റവും വലിയ ശിക്ഷയാണു മൂന്നു വർഷത്തെ ദുർഗുണപരിഹാരപാഠശാല വിദ്യാഭ്യാസം. മറ്റുപ്രതികളെക്കാളേറെ മേൽപ്പറഞ്ഞ കുറ്റവാളിയാണു കൂടുതൽ ഉപദ്രവങ്ങൾ ചെയ്തതെന്നു സാക്ഷിമൊഴി വേറെയും. വയസ്സിളവു കൊണ്ട് പരമോന്നതനീതി ഉദ്ദേശിച്ചതെന്തായിരിക്കും? 18 വയസ്സിൽ മാത്രമാണു മാനസിക വളർച്ച പൂർത്തിയാകുന്നെതെന്നൊ? പ്രസ്തുത വയസ്സുള്ള 'കുട്ടി' മോഷ്ടിക്കുന്നതും കൊല്ലുന്നതും സ്തീകളെ അതിക്രൂരമായി പീഡിപ്പിച്ചു കൊല്ലുന്നതും മാനസികവളർച്ചയില്ലാത്തതു കൊണ്ട് ചെയ്യുന്നതെന്നൊ? ആറുമാസം കൂടുതൽ പ്രായം ഉണ്ടെങ്കിൽ ഇതേ 'കുട്ടി' ചിന്തിച്ചു കാര്യങ്ങൾ കൈകാര്യം ചെയ്യുമെന്നും നിയമം മനസ്സിലാക്കുമെന്നും നമ്മുടെ നീതിന്യായം നമ്മെ വിശ്വസിപ്പിക്കുന്നു.\nഇതേ നീതിന്യായത്തിന്റെ ബാക്കി പത്രമാണു മുസ്ലിം പെൺകുട്ടികൾക്ക് വിവാഹപ്രായം 16 വയസ്സ് ആക്കി കൊണ്ടുള്ളസർക്കാറിന്റെ ആടുത്തിറങ്ങിയ സർക്കുലറും അതിനു ഒത്താശ നിൽക്കുന്ന മതപുരോഹിതന്മാരും. ജൈവശാസ്ത്രപരമായിട്ടുള്ള വളർച്ചകൊണ്ട് ഇവിടെ പെൺകുട്ടി, 'ചൈൽഡ്'' അല്ലാതാകുകയും ചെയ്യുന്നു. 'ജുവനൈൽ ജസ്റ്റിസ്', 18 വയസ്സിൽ താഴെയുള്ളവരെ 'ചൈൽഡ്' എന്നു വിശേഷിപ്പിക്കുമ്പോൾ, ഇമ്മോറൽ ട്രാഫിക് പ്രിവെൻഷൻ ആക്ട്' പറയുന്നതു 16 വയസ്സിൽ താഴെയുള്ളവരാണു 'ചൈൽഡ് ' എന്നാണു. ഇതെല്ലാം കൂട്ടി വായിക്കുമ്പോൾ ഇങ്ങനെ തോന്നിയില്ലെങ്കിലേ അൽഭുതമുള്ളു: 12 വയസ്സിൽ ജൈവപരമായ വളർച്ച പ്രാപിച്ച ഒരു കുട്ടിക്ക്, അവന്റെ 'കൗതുങ്ങൾക്ക് ' 18 വയസ്സു വരെ എന്തും കാട്ടിക്കൂട്ടാം, നമ്മുടെ നിയമം അവനു വേണ്ട പരിരക്ഷ നൽകുന്നതാണു.\nകാലം മാറുന്നതിനനുസരിച്ച് നമ്മൾ എല്ലാറ്റിനെയും പരിഷ്കരിക്കുമ്പോൾ, കരി പിടിച്ച നിയമങ്ങൾ നമ്മളെ നയിക്കുന്നു എന്നതു എന്തൊരു വിരോധാഭാസമാണു. നിയമം കണ്ണും പൂട്ടി നടപ്പാക്കേണ്ടതു തന്നെയാണു, എന്നാൽ കാതും കണ്ണും തുറന്നു വച്ചു തന്നെ അതിനെ പരിഷ്കരിക്കേണ്ടതുണ്ട്. സൈബർ ലോകം ഇല്ലാത്തൊരു കാലത്ത്, അല്ലെങ്കിൽ അതിന്റെ സാധ്യതകൾ കുറഞ്ഞ കാലത്ത്, നമുക്ക് സൈബർ അക്രമങ്ങൾക്ക് നിയമങ്ങൾ ഇല്ലായിരുന്നു. അതുപോലെ തന്നെയാണു പരിഷ്കരിച്ച റോഡു നിയമങ്ങളും മറ്റും. ഒരു കുറ്റകൃത്യം ക്രമാതീതമായി കൂടുന്നു എന്നതിനർത്ഥം അതിനുള്ള സാഹചര്യങ്ങൾ വർദ്ധിക്കുന്നു എന്നും, ആ കുറ്റകൃത്തിനു നിയമപരിരക്ഷ ലഭിക്കുന്നു എന്നു തന്നെയാണു.\nസ്ത്രീകൾ കരുതി നടക്കണമെന്നു ന്യായത്തിന്റെയും അധികാരത്തിന്റെയും അധിപന്മാർ വെളിപ്പെടുത്തുന്നിടത്തോളം കാലം കുറ്റവാളികളുടെ എണ്ണം കൂടുകയും അവർക്കു പ്രായം-ശാരീരിക വൈകല്യം- ജാതി-സ്ഥലം എന്നിവ വേർതിരിച്ച് സംരക്ഷണം നൽകുകയും ചെയ്യുന്നതു നമ്മളിനിയും കുറേയേറെ കാണാനുണ്ടെന്നതുറപ്പാണു.\nPosted by Hemambika at 13.9.133comments Links to this post\nLabels: crime against women, India, Indian law, സാമൂഹികം\nഉറക്കം നടിച്ചാണു കിടന്നതു.\nപിന്നീട് മഴ പെയ്തിരുന്നു.\nരക്താണുക്കൾ കുത്തി മറിഞ്ഞു.\nമഴയുടെ ഏറ്റവും മീതെയായാണു\nകറുത്ത പക്ഷികൾ പറന്നിരുന്നത്.\nനടനത്തിനു നേത്രുത്വം നല്കിയ മസ്തിഷ്കം\nഒന്നുകൂടി ആഞ്ഞാഹ്വാനം ചെയ്തു.\nPosted by Hemambika at 26.6.13 8 comments Links to this post\nപണ്ട് പണ്ട് ... ഓ, അത്രയ്ക്ക് പണ്ടൊന്നുമല്ല. ഒരു പതിനാറു മണിക്കൂർ മുൻപ്.-ഒരു മനുഷ്യനുണ്ടായിരുന്നു. പാട്ട് കേൾക്കുകയും, അതിനനുസരിച്ചു മുട്ടിൻ ചിരട്ടയിൽ താളം പിടിക്കുകയും, അത് ശരിക്കുമൊരു ചിരട്ടയാണൊ, അതിനകത്ത് തേങ്ങപ്പൂളുകൾ തിങ്ങി നി റ ഞ്ഞിട്ടുണ്ടെന്നോ ഒക്കെ അയാള് ഇടയ്ക്കിടെ പാടുന്നതിനിടയിൽ ഉമിനീരിറക്കി ആലോചിച്ചിരുന്നു. ഒരു പാട്ടും, നാല് വരിയിൽ കൂടുതൽ പാടാൻ അയാൾക്ക് സാധിച്ചില്ല. നാല് വരിക്കു ശേഷം, യേശുദാസോ എസ്പിബിയോ ഒറ്റയ്ക്കു പാടേണ്ടിയും വന്നു. അവരതു, അയാളുടെ ചൂണ്ടു വിരലിനനുസരിച്ചും സർക്കാരിന്റെ വൈദ്യുതിക്കനുസരിച്ചും പാടി.\nഅങ്ങിനെയിരിക്കുമ്പോഴാണ് ഉടുക്ക് പഠിക്കണമെന്ന ആഗ്രഹവുമായി മറ്റൊരാൾ, അയാളോട് കാശു കടം ചോദിച്ചതു.\nഅതിനു ശേഷം, പതിനാറു മണിക്കൂറിന്റെ പകുതിയിലെവിടെയൊ അയാൾ ആത്മഹത്യ ചെയ്തു. ആ സമയത്ത് എസ്പിബിയോ യേശുദാസൊ പാടിയില്ല, പാടാൻ സർക്കാരൊട്ടു സമ്മതിച്ചതുമില്ല.\nഇത്രയും സംഭവിച്ചതു കൊണ്ട്, എനിക്ക് പതിനാറു മണിക്കൂർ , പതിനാറു വര്ഷമാക്കാൻ പറ്റുമോ?\nഅത് വെറും പതിനാറു മണിക്കൂറല്ല, മറിച്ച് പതിനാറു ഗുണിക്കണം അറുപതു ഗുണിക്കണം അറുപതു സെക്കന്റുകളൊ മിനുട്ടുകളൊ ആണെന്ന് ഞാനിപ്പോ അയാളുടെ ആത്മാവുമായി വാദിച്ചു കൊണ്ടിരിക്കുകയാണ്.\nPosted by Hemambika at 7.6.132comments Links to this post\nഒരു വീട്. പണ്ടവിടെ താമസിച്ചിരുന്നതു ഒരച്ചനമ്മമ്മയും രണ്ടു പെണ്മക്കളും പിന്നൊരാൺകുട്ടിയും ആയിരുന്നു.അമ്മ കിണറിൽ നിന്നു വെള്ളമെടുക്കുന്ന സീനിലും, അച്ചൻ തലയില് ചുറ്റിയ കെട്ടഴിച്ച വരുന്ന സീനിലും, മകൻ വിയർത്തു കുളിച്ച് വയലിലെ കളി കഴിഞ്ഞ് ഓടി വരുന്ന സീനിലും മൂത്ത മകൽ പുള്ളിപ്പൂക്കളുള്ള കറുത്ത നീളൻ പാവാടയുടുത്ത് പാലു വാങ്ങി വരുന്ന സീനിലും ഏറ്റവും ഇളയ മകൽ പെറുക്കിയെടുത്ത മാങ്ങകളിൽ കേടായ മാങ്ങകൽ തിരഞ്ഞെനിക്കു തരുന്ന സീനിലുമാണു പ്രത്യക്ഷപ്പെടാറുള്ളതു. വരിക്കപ്ലാവിനെ ചുറ്റാതെ പാതിചാരി നിന്നു നോക്കുമ്പോൾ കോവക്കപടർത്തിയ കിണറാണു സീനിൽ. ആ സീൻ മാത്രം ഞാനെന്നും മുറിച്ചെടുക്കുമായിരുന്നു. ഉച്ചകഴിഞ്ഞ നേരത്ത്, ആലയിൽ പോയിരുന്നു നോക്കുമ്പോൾ പിന്നെയും സീൻ മാറും. കിണറ്റുവെള്ളം കോരുന്ന അമ്മ കുളിമുറിയിൽ നിന്നു പുറത്തു വരുന്നതും തലയിലെ കെട്ടഴിച്ചു വരുന്ന അച്ചനു കുളിക്കാൻ നിറുകയിലൂടെ വെള്ളം കോരി ഒഴിക്കുന്നതും കാണാം. ചിലപ്പോൾ അച്ചൻ അമ്മയുടെ നേർക്ക് വെള്ളം തെറിപ്പിച്ച് അമ്മയെ ദേഷ്യം പിടിപ്പിക്കുകയും ചെയ്യുന്നതു കാണാം. പച്ചയും ചുവന്നു പഴുത്തതുമായ കോവക്ക വിരിഞ്ഞ വള്ളികൽക്കുള്ളിലൂടെ സീനിലേക്കുള്ള ജലപ്രവാഹം എന്നെ രസിപ്പിച്ചിരുന്നു.\nഇന്നലെ രാത്രി ഞാനൊരാളെ കൊന്നു. ചോര ചർദ്ദിച്ചായിരുന്നു അയാൾ മരിച്ചതു. എന്നെ പോലീസ് പിടിക്കില്ലായിരുന്നു. പക്ഷെ ഒരു കൂട്ടം ആളുകൾ തേടി വരാൻ സാധ്യതയുള്ളതുകൊണ്ട് ഞാൻ തറവാട്ടിലെ ഇരുട്ടകങ്ങളിൾ ഒളിച്ചിരുന്നു. ഇരുട്ടിലൂടെ എന്നെയന്നേഷിക്കുന്ന ആളുകളെ ഭയന്നു, വയസ്സായി ഉണങ്ങി മാങ്ങവറ്റിയ മാവിൻ ചോട്ടിലൂടെ പശുക്കളില്ലാത്ത ആലയും പുല്ലു വളർന്നു പച്ചച്ച ചാണകക്കുഴിയും കടന്ന് ഞാൻ ഒളിച്ചോടി. കുണ്ടു കടന്നു ചാടി ഓടിക്കയറിയ ആ വീട്ടിലെ കിണറിനെ മൂടിക്കൊണ്ട് കോവക്കവള്ളികൽ ഇല്ലായിരുന്നു. പകരം, കാട്ടുവള്ളിപ്പടർപ്പുകൾ പടർന്നു പന്തലിച്ചു, കി്ണറെന്നൊരു സീനിനെ മായ്ച്ചു കളഞ്ഞിരുന്നു. പിക്സലേറ്റഡ് ആയ ആ സീനും കഴിഞ്ഞു ഞാൻ ഇതുവരെ കണ്ടിട്ടില്ലാത്ത അടുക്കളവശങ്ങളൂടെ സീനിലേക്ക് നടന്നു കയറി. പച്ചപുതച്ച വീടിന്റെ ഉൾസീനിലേക്ക് നുഴഞ്ഞു കയറി അതിന്റെ തട്ടിൻപുറത്തു നിലയുറപ്പിച്ചു.\nഎന്റെ ക്യാമറക്കണ്ണൂകളിലേക്ക് തട്ടിൻപുറത്തെ നനഞ്ഞു പൊടിഞ്ഞ ചാണകത്തറയുടെയും മാറാലകളുടെയും അപരിചിത ഗന്ധങ്ങളൂം ഇരുട്ടും കടന്നു വന്ന് വീഡിയോകൾ അവസാനിക്കാൻ തുടങ്ങിയിരുന്നു.\nPosted by Hemambika at 28.4.135comments Links to this post\nLabels: അനുഭവം, ഓര്‍മ്മ, സ്വപ്നം\nപൂത്തുലയുന്ന ഈ ജീവിതത്തിനപ്പുറം\nആത്മാവിനു പൂക്കാനറിയില്ലെന്നു പറഞ്ഞു തന്നത്\nഒരു മൊട്ടായി നിന്നിലിരുന്നപ്പോഴാണു.\nമിന്നാമിനുങ്ങുകള് കടന്നു വരില്ലെന്നും\nഞാന് എങ്ങനെ നിനക്ക് പറഞ്ഞു തരാനാണ്?\nഞാനെങ്ങനെ നിനക്ക് പറഞ്ഞു തരാനാണ്?\nമണ്ണിനടിയില് പുഴുക്കളുണ്ടെന്നു പറഞ്ഞത്\nനിന്നോട് പറയാന് തോന്നി.\nഅവര് ഭക്ഷണം തേടിപ്പോവുകയും,\nആര്‍പ്പുവിളിയോടെ മറ്റുള്ളവ എതിരേല്‍ക്കുന്നതും\nഞാനെങ്ങനെയാണു നിന്നോട് പറയുക?\nമഞ്ഞു മഴയും നിലാവുമൊന്നും\nഅറിയില്ലെന്നു നീ പറഞ്ഞതും നുണ തന്നെയെന്ന്\nഎങ്ങനെയാണു ഞാന് നിന്നോട് പറയുക?\nഈ മണ്ണിലേക്കു തണുപ്പിന്റെ പാതകള് താനെ തുറക്കുന്നതും\nആറടി മണ്ണെന്നറിയാതെയൊഴുകി വരുന്നതും\nനിലാനൃത്തം കഴിഞ്ഞു ഉറുമ്പുകള് തിരിച്ചു വരുന്നതും\nഎങ്ങനെയാണ് ഞാന് നിന്നോട് പറയുക?\nഎന്റെ ആറടി മണ്ണിനു മീതെ\nനീ നട്ട കാക്കപ്പൂചെടികളുടെ വേരുകള്\nവേരുകള് കൈകളെന്നൊ കാലുകളെന്നോ-\nഅവയെല്ലാം നീട്ടി നീട്ടി വന്നു തൊടുമ്പോള്\nആ പൂത്തതൊക്കെയും ഞാനാകും....\nPosted by Hemambika at 28.2.13 11 comments Links to this post\nLabels: for you, poem, കവിത\nഞാൻ സ്ത്രീ, 16 വയസ്സ്. ഞാൻ ആണ്‍കുട്ടി, 18 വയസ്സ് ...


Sandeep Salim – Pala Vartha: Pala News, Kottayam News, Kerala and Local Stories and Updates\nലോകത്തെ ഞെട്ടിച്ച മരണം! നെരൂദ, മൂന്നാം ഭാഗം\nSeptember 14, 2020 September 14, 2020 Maxin Francis\t0 Comments Pablo Neruda, Sandeep Salim\nനെരൂദയുടെ ജീവിതത്തിലെ വലിയ വഴിത്തിരിവായിരുന്നു 1930 കളുടെ അവസാനം നടന്ന സ്പാനിഷ് ആഭ്യന്തരയുദ്ധം. നെരൂദയെ രാഷ്ട്രീയക്കാരനാക്കിയതു മറ്റൊന്നല്ല. നെരൂദയെന്ന മഹാപ്രതിഭയുടെ ജീവിതം അവസാനിക്കുന്നതും ഒരു ആഭ്യന്തരയുദ്ധത്തോടെയാണ്. 1970ല്\nപാബ്ലോ നെരൂദ: കവിതയായി മാറിയ മനുഷ്യന്\nJuly 24, 2020 July 24, 2020 palavarthaeditor\t0 Comments Literature, Pablo Neruda, Sandeep Salim\nകവിത മനുഷ്യന്റെയും കാലത്തിന്റെയും ആത്മപ്രകാശന ഉപാധിയാണ്. പക്ഷേ, ഇരുപതാം നൂറ്റാണ്ടില് ഉയര്‍ന്നുകേട്ട സാഹിത്യസംബന്ധിയായ പ്രധാന കാര്യങ്ങളിലൊന്ന് കവിതയുടെ കാലം കഴിഞ്ഞുപോയെന്നതാണ്. ഈ ആരോപണത്തിന് അല്ലെങ്കില് ആശയപ്രചരണത്തിനു പിന്നിലെ


ക്രിക്കറ്റ് താരം രവീന്ദ്ര ജഡേജയുടെ ഭാര്യ ബിജെപിയില്, സഹോദരി കോണ്‍ഗ്രസില്\n14 April 2019 10:57 AM GMT\nക്രിക്കറ്റ് താരം രവീന്ദ്ര ജഡേജയുടെ ഭാര്യ റിവാബ സോളങ്കി ബിജെപിയില് ചേര്‍ന്നത് കഴിഞ്ഞ മാസമാണ്. ഇപ്പോള് മൂത്ത സഹോദരി നയ്‌നാബ ജഡേജ കോണ്‍ഗ്രസില് ചേര്‍ന്നിരിക്കുന്നു. കര്‍ഷകര്‍ക്കും യുവാക്കള്‍ക്കും സ്ത്രീകള്‍ക്കും നല്‍കിയ വാഗ്ദാനങ്ങള് ബിജെപി പാലിക്കുന്നില്ല എന്ന് പറഞ്ഞാണ് നയ്‌നാബ ജഡേജ കോണ്‍ഗ്രസില് ചേര്‍ന്നത്.\nമാര്‍ച്ച് മൂന്നിനാണ് റിവാബ സോളങ്കി ബിജെപിയില് ചേര്‍ന്നത്. ഹിന്ദുത്വ സംഘടനയായ കര്‍ണിസേനയുടെ വനിതാ ചീഫ് ആയി റിവാബയെ നിയമിച്ചിരുന്നു. ക്ഷത്രിയ സമുദായത്തിന്റെ തീവ്രവാദ സംഘടനയായ കര്‍ണി സേനയാണ് സഞ്ജയ് ലീല ബന്‍സാലിയുടെ പദ്മാവതിന്റെ റിലീസ് തടഞ്ഞ് രംഗത്തെത്തിയിരിക്കുന്നത്. എന്നാല് പിന്നീട് സിനിമയ്‌ക്കെതിരായ പ്രതിഷേധത്തില് നിന്ന് കര്‍ണി സേന പിന്മാറിയിരുന്നു.\nപ്രധാനമന്ത്രി നരേന്ദ്ര മോദിയുടെ വ്യക്തിത്വത്തിലും നയങ്ങളിലും ആകൃഷ്ടയായാണ് താന് ബിജെപിയില് ചേര്‍ന്നത് എന്ന് റിവാബ സോളങ്കി പറയുന്നു. അദ്ദേഹം രാജ്യത്തെ നയിച്ച രീതി മാതൃകാപരമാണ്. മോദി സര്‍ജിക്കല് സ്‌ട്രൈക്ക് നടത്തി. അഭിനന്ദന് വര്‍ത്തമാനെ പാകിസ്താനില് നിന്ന് ഇന്ത്യയിലേയ്ക്ക് കൊണ്ടുവന്നു - റിവാബ പറയുന്നു.\nbjp congress narendra modi ravindra jadeja


പ്രവാചക ശബ്‌ദം - എന്തുകൊണ്ട് സഭ ഇത്രമേല് വിമര്‍ശിക്കപ്പെടുന്നു?\nഫാ. ജോസഫ് വയലില് 14-08-2018 - Tuesday\nവിവിധ ക്രൈസ്തവ സഭകളിലെ വൈദികരും സിസ്റ്റർമാരുമൊക്കെയായി ബന്ധപ്പെട്ട പ്രശ്‌നങ്ങൾ കത്തിനിൽക്കുന്ന സമയമാണല്ലോ ഇത്. ചില കാര്യങ്ങൾ വൈദിക-സമർപ്പണ ജീവിതത്തിൽ ഉള്ളവരുടെ ശ്രദ്ധയിൽ കൊണ്ടുവരാനാണ് ഇവിടെ ശ്രമിക്കുന്നത്. ചില തിരിച്ചറിവുകൾ ഉണ്ടാകുന്നതിന് ഇവ പ്രചോദനം നൽകട്ടെ.\nഒന്നാമത്തെ കാര്യം ഇതാണ്: എന്തുകൊണ്ട് ഒറ്റപ്പെട്ട സംഭവങ്ങളുടെ പേരിൽ സഭ ഇത്രമാത്രം ആക്രമിക്കപ്പെടുന്നു? ഉത്തരം ഇതാണ്: ലോകത്തിന്റെ എല്ലാ നിലപാടുകളും സഭ അംഗീകരിക്കുന്നില്ല. ദൈവകൽപനകളെ അടിസ്ഥാനമാക്കിയുള്ള ധാർമികതയാണ് സഭയുടെ നിലപാട്. ആ നിലപാട് അംഗീകരിക്കുവാൻ കഴിയാത്തവരും ആ നിലപാടിന് വിപരീതമായി പ്രവർത്തിക്കുന്നവരും സഭയെ എതിർക്കും. വിവാഹപൂർവബന്ധങ്ങൾ, വിവാഹത്തിനു പുറത്തുള്ള ബന്ധങ്ങൾ, അബോർഷൻ, സ്വവർഗ വിവാഹം, മിശ്രവിവാഹം തുടങ്ങിയ പലതും ഉദാഹരണങ്ങളാണ്. അതിനാൽ ഇത്തരം പ്രവൃത്തികളെ അനുകൂലിക്കുന്നവർ തീർച്ചയായും സഭയോട് അകൽച്ച ഉള്ളവർ ആയിരിക്കും. എന്തെങ്കിലും ഒരു അവസരം കിട്ടുമ്പോൾ ഈ വിഷമം പുറത്തെടുക്കും. സഭയെ മോശമെന്ന് ചിത്രീകരിക്കുവാൻ പറ്റാവുന്നിടത്തോളം പ്രചരണം നടത്തും.\nമേൽവിവരിച്ചതുപോലുള്ള വിഷയങ്ങളെ സഭ അനുകൂലിച്ചിരുന്നെങ്കിൽ സഭയ്ക്ക് ഇത്രയും ശത്രുത ഏൽക്കേണ്ടിവരില്ലായിരുന്നു. പക്ഷേ, ഇത്തരം വിഷയങ്ങളെ അനുകൂലിക്കുവാൻ സഭയ്ക്ക് കഴിയില്ല. യേശു പറഞ്ഞില്ലേ: നിങ്ങൾ ഭൂമിയുടെ ഉപ്പ് ആണ്; നിങ്ങൾ ലോകത്തിന്റെ പ്രകാശമാണ്. ഇങ്ങനെ ഉപ്പും പ്രകാശവുമൊക്കെയായി വർത്തിക്കുവാൻ സഭ ശ്രമിക്കുന്നതുകൊണ്ടാണ് ഇത്രയും വിമർശനങ്ങൾ ഉണ്ടാകുന്നത്. എല്ലാവരും സഭയെ ശ്രദ്ധിക്കുന്നതിന്റെ ഒരു അടയാളംകൂടിയാണ് ഈ വിമർശനങ്ങൾ.\nരണ്ടാമത്തെ കാര്യം  ഇതാണ്: ക്രിസ്തു അനുയായികളെ പഠിപ്പിച്ചത് ക്ഷമിക്കാനാണ്; പ്രതികാരം ചെയ്യാനല്ല; എതിരാളികളെ തിന്മകൊണ്ട് എതിർക്കാനല്ല. ക്രൈസ്തവസഭപോലെ ഇത്രയും ക്ഷമിക്കുന്നവർ വേറെ ഉണ്ടോ? ഭീഷണിപ്പെടുത്തുവാനോ പ്രതിരോധസേന ഉണ്ടാക്കാനോ തല്ലാനോ കൊല്ലാനോ ഒന്നും ക്രൈസ്തവർ പോകുന്നില്ല. ഇത് എല്ലാവർക്കും അറിയാം. അതിനാൽ എന്തും പറയാൻ ആർക്കും പേടിയില്ല.\nമൂന്നാമത്തെ കാര്യം:  സഭാവിശ്വാസങ്ങളുടെ അടിസ്ഥാന ദൈവശാസ്ത്രം അറിയാതെയാണ് പലരും വിമർശനങ്ങൾ എഴുതുന്നത്. ഒരു പ്രമുഖ പത്രത്തിന്റെ ലീഡർ പേജിൽ വന്ന പ്രധാന ലേഖനത്തിൽ ലേഖനകർത്താവ് ഇങ്ങനെയൊരു ആശയം പറയുന്നുണ്ട്: ഭാര്യാ-ഭർത്താക്കന്മാർ തമ്മിൽ ഒരു രഹസ്യവും ആവശ്യമില്ലല്ലോ. ഭാര്യയ്ക്ക് പറയാനുള്ളവ ഭർത്താവിനോട് പറഞ്ഞാൽ പോരേ? എന്തിനാണ് അപരിചിതനായ അച്ചനോട് കുമ്പസാരിക്കുന്നതെന്ന്? കുമ്പസാരം എന്തെന്ന് അറിയാത്ത വ്യക്തിക്കുമാത്രമേ ഇങ്ങനെ പറയാൻ കഴിയൂ. അത് എന്തെന്ന് പഠിച്ചിട്ട്, എഴുതണമായിരുന്നു. അത് പ്രസിദ്ധീകരിച്ച പത്രമെങ്കിലും അത് പ്രസിദ്ധീകരിക്കുന്നതിൽ കഴമ്പുണ്ടോ എന്ന് ചിന്തിക്കേണ്ടിയിരുന്നു. പറഞ്ഞുവരുന്നത് ഇങ്ങനെയൊക്കെ വിമർശനങ്ങളും ആശയങ്ങളും വന്നുകൊണ്ടിരിക്കും. വിവേചനാബുദ്ധിയോടും ദൈവവിശ്വാസത്തിൽ നിന്നുകൊണ്ടും വിശ്വാസികളും അല്ലാത്തവരും ഇവയെ വിലയിരുത്തിയാൽ മതി.\nനാലാമത്തെ കാര്യം:  വൈദികരുടെയും സിസ്റ്റർമാരുടെയുമെല്ലാം സംസാര-പെരുമാറ്റ രീതികൾ കുറച്ചുകൂടി മെച്ചപ്പെടണം. ചെറുതും വലുതുമായ അധികാരസ്ഥാനങ്ങളിൽ ഇരുന്നുകൊണ്ട്, ഒരുപാട് പേരെ മുറിപ്പെടുത്തി വിട്ടിട്ടുണ്ട്; ഇപ്പോഴും വിടുന്നുണ്ട് എന്ന ദുഃഖസത്യം സമ്മതിക്കണം. പലവിധ ആവശ്യങ്ങളുമായി നാനാജാതി മതസ്ഥർ വരും. എല്ലാവരും ആഗ്രഹിക്കുന്നത് ചെയ്യാനും പറ്റില്ല. പക്ഷേ, ആദരവോടും ബഹുമാനത്തോടും എളിമയോടും സ്‌നേഹത്തോടും ആത്മനിയന്ത്രണത്തോടുംകൂടി സംസാരിച്ചുകൂടേ? വിനയത്തോടെ അവരോട് സംസാരിക്കണം.\nപറ്റുന്നവ, നിയമവിധേയമായവ ചെയ്തുകൊടുക്കണം. പള്ളിപ്രസംഗം മുറിപ്പെടുത്താനുള്ളതല്ല. മീറ്റിങ്ങുകൾ അവഹേളിക്കാനും വെല്ലുവിളിക്കാനുമുള്ളതുമല്ല. നഷ്ടപ്പെട്ടു പോയതിനെ കൂടി ആലയിലേക്ക് കൂട്ടിക്കൊണ്ടുവരാൻ കടപ്പെട്ടവർതന്നെ, ആലയിൽ ഉള്ളതുകൂടി പുറത്തേക്ക് പോകുന്ന വിധത്തിൽ പെരുമാറരുത്. ഈ മേഖലകളിലെല്ലാം മുറിവേൽക്കുന്നവർ, ഇത്തരം സംഭവങ്ങൾ ഉണ്ടാകുമ്പോൾ ഒരു അനുകൂലനിലപാടും സ്വീകരിക്കുകയില്ല. മാതൃകകൾ ആകേണ്ടവർ ദുർമാതൃകകൾ ആകരുത്; മറ്റുള്ളവരെ നേടാൻ കടപ്പെട്ടവർ അവരെ നഷ്ടപ്പെടുത്തരുത്.\nഅഞ്ചാമത്തെ കാര്യം:  പല കാര്യങ്ങളുടെ പേരിൽ സഭകളിൽ തർക്കങ്ങൾ നടക്കുന്നുണ്ടല്ലോ. ഇവമൂലം വിശ്വാസികളും അല്ലാത്തവരുമായ എത്രപേർ മാനസികമായും വിശ്വാസപരമായും അകന്നുപോയി. ഇത്തരം തർക്കങ്ങൾ ഉണ്ടാകേണ്ട കാര്യം ഉണ്ടായിരുന്നോ? ഇങ്ങനെ വഷളാക്കേണ്ട കാര്യം ഉണ്ടായിരുന്നോ? ലോകത്തിന്റെ മുന്നിലേക്ക് ഭൂതത്തെ തുറന്നു വിട്ടതുപോലെ ആയില്ലേ? അതിനാൽ നിയമം അനുസരിച്ച് എല്ലാ കാര്യങ്ങളും ചെയ്യുമെന്ന് തീരുമാനിക്കണം. അഭിപ്രായവ്യത്യാസങ്ങൾ ഉണ്ടായാൽ ചർച്ച ചെയ്ത് തെറ്റിദ്ധാരണകൾ മാറ്റുകയും തിരുത്താൻ ഉണ്ടെങ്കിൽ തിരുത്തുകയും വേണം.\nസഭകൾ ഇനിയെങ്കിലും ദൈവഹിതം അനുസരിച്ച് സഭാതർക്കം തീർക്കണം. എന്നിട്ട് എല്ലാ സഭകളും സഭയെ തേജസുള്ളതാക്കാൻ, ആത്മാക്കളുടെ രക്ഷയ്ക്ക് വേണ്ടത് ചെയ്യാൻ കൂടുതൽ ശ്രദ്ധിക്കണം. വൈദികരും സിസ്റ്റർമാരും സഭയെ പടുത്തുയർത്തുവാൻ പരാജയപ്പെട്ടപ്പോഴാണ് വിശ്വാസവും ധാർമികതയും നഷ്ടപ്പെട്ട കുടുംബങ്ങളും ഭരണാധികാരികളും ഉണ്ടായത്. അതിനാൽ ഇങ്ങനെയൊന്ന് ഇവിടെ സംഭവിക്കരുത്. അതിനാൽ നല്ല പെരുമാറ്റം വഴിയും വിശുദ്ധ ജീവിതം വഴിയും ഉണ്ടായ കളങ്കങ്ങളും അപകീർത്തിയും മാറ്റിയെടുക്കണം.\nസർവോപരി, സഭയ്ക്കുവേണ്ടി, വൈദികർക്കുവേണ്ടി, സമർപ്പിതർക്കുവേണ്ടി എല്ലാവരും കൂടുതൽ പ്രാർത്ഥിക്കണം. അവരും കൂടുതൽ പ്രാർത്ഥനാജീവിതത്തിലേക്ക് വരണം.\nദേവാലയങ്ങൾ തുറക്കാൻ അനുവദിക്കാത്ത ഭരണകൂട നിലപാടിനെതിരെ രൂക്ഷ വിമര്‍ശനവുമായി കർദ്ദിനാൾ നിക്കോൾസ്\nധാര്‍മ്മിക മൂല്യങ്ങള് തള്ളികളഞ്ഞു കൊണ്ടുള്ള യു‌എന് റിപ്പോര്‍ട്ടിന് വത്തിക്കാന്റെ കടുത്ത വിമര്‍ശനം\nനൈജീരിയയിലെ ക്രൈസ്തവ പീഡനം പാശ്ചാത്യ ലോകം ഗൗനിക്കുന്നില്ല: വിമര്‍ശനവുമായി പ്രാദേശിക ബിഷപ്പ്


ബറാക്ക് ഒബാമക്കെതിരെയുള്ള ട്രംപിന്റെ ആരോപണത്തിന് തെളിവില്ല: യുഎസ് സെനറ്റ് പാനല്,obama against donald trump allegationkeralaonlinenews.com | Malayalam news, kerala news, onlinenews,\nബറാക്ക് ഒബാമക്കെതിരെയുള്ള ട്രംപിന്റെ ആരോപണത്തിന് തെളിവില്ല: യുഎസ് സ...\nUpdated: Friday 17 March 2017 01:27:54 PM\nതെരഞ്ഞെടുപ്പ് പ്രചാരണ സമയത്ത് ഒബാമ ഭരണ കൂടം ട്രംപ് ടവര് കേന്ദ്രമാക്കി തന്‍റെ ഫോണും ഇന്‍റര്‍നെറ്റ് വിവരങ്ങളും ചോര്‍ത്തി എന്നായിരുന്നു പ്രസിഡന്‍റ് ഡോണള്‍ഡ് ട്രംപിന്റെ ആരോപണം. ബറാക് ഒബാമ ഫോണ്, ഇന്‍റര്‍നെറ്റ് വിവരങ്ങള് ചോര്‍ത്തിയെന്ന ഡോണള്‍ഡ് ട്രംപിന്റെ ആരോപണങ്ങള്‍ക്ക് തെളിവില്ലെന്ന് യുഎസ് സെനറ്റ് പാനല്. റിപ്പബ്ലിക്കന് പാര്‍ട്ടിയുടെയും ഡെമോക്രാറ്റിക് പാര്‍ട്ടിയുടെയും അംഗങ്ങള് ഉള്‍പ്പെട്ട പാനലാണ് ട്രംപിന്റെ ആരോപണങ്ങള് തള്ളിയത്.\nഒബാമ ഭരണകൂടത്തിനെതിരായ ആരോപണത്തില് ഉറച്ചു നില്‍ക്കുന്നതായി വൈറ്റ് ഹൌസ് പ്രതികരിച്ചു. തെരഞ്ഞെടുപ്പ് പ്രചാരണ സമയത്ത് ഒബാമ ഭരണ കൂടം ട്രംപ് ടവര് കേന്ദ്രമാക്കി തന്‍റെ ഫോണും ഇന്‍റര്‍നെറ്റ് വിവരങ്ങളും ചോര്‍ത്തി എന്നായിരുന്നു പ്രസിഡന്‍റ് ഡോണള്‍ഡ് ട്രംപിന്റെ ആരോപണം. എന്നാല് ട്രംപിന്റെ ആരോപണങ്ങള്‍ക്ക് അടിസ്ഥാനമില്ലെന്നാണ് സെനറ്റ് പാനനലിന്‍റെ കണ്ടെത്തല്.\nഒബാമ ഫോണ് ചോര്‍ത്തിയതിന് തെളിവില്ലെന്ന് യുഎസ് സെനറ്റ് ഇന്‍റലിജന്‍സ് കമ്മിറ്റി ചെയര്‍മാനും റിപ്പബ്ലിക്കന് അംഗവുമായ റിച്ചാര്‍ഡ് ബര് അറിയിച്ചു. ഒബാമക്കെതിരായ ആരോപണങ്ങളില് ഉറച്ചു നില്‍ക്കുന്നതായി വൈറ്റ് ഹൌസ് വക്താവ് സീന് സ്പൈസര് അറിയിച്ചു. സെനറ്റ് ഇന്‍റലിജന്‍സ് കമ്മിറ്റി യുടെ റിപ്പോര്‍ട്ട് അംഗീകരിക്കാനാകില്ലെന്നും അദ്ദേഹം പറഞ്ഞു.\nതങ്ങളിരുന്ന ഗ്യാലറി വൃത്തിയാക്കി സെനഗല് ആരാധകര്; ലോകത്തിന്റെ കൈയ്യടി\nRead more topics: obama, against, donald trump, allegation\nTrump's there is no evidence of the allegations against Obama: US Senate Panel